COVID ge biruverikan Addu a! Irushaad thaka boalabaa! – adduLIVE\nކޮވިޑްގެ ބިރުވެރިކަން އައްޑޫއަށް! އިރުޝާދުތަކަށް ބޯލަނބާ!\n1 Aug 09, 2020, 12:12\nވެކްސިނެއް މިހާތަނަށް ހޯދިފައި ނުވާ ކޮވިޑް-19ގެ ބަލިމަޑުކަން ރާއްޖޭގައި ފެތުރެމުން ގޮސް އެންމެ ފަހުން މި ބަލި މިވަނީ ރާއްޖޭގެ އެންމެ ދެކުނުން އައްޑޫއަށް ފޯރާފައެވެ.\nމާލެއިން ހޯމް ކަރަންޓީނަށް އައި ދެ މީހަކު ކޮވިޑް-19 އަށް ޕޮޒިޓިވްވުމާއި އެކު މި ބަލިމިވަނީ އައްޑޫއަށް ފޯރާފައެވެ. އެއާއި އެކު އައްޑޫގެ ގިނަ ބަޔަކަށް މިވަނީ ކުއްލި ސިހުމެއް ލިބިފައެވެ.\nކަރަންޓީނަށް މާލެއިން އައި ފުލުހަކު ޕޮޒިޓިވްވިކަން ފުރަތަމަ އެނގުނީ ރޭގެ ވަގުތެއްގައެވެ. އެމީހާ އާއި ޑައިރެކްޓު ކޮންޓެކްޓުވި އޭނާގެ އަންހެނުންގެ ސާމްޕަލް ނަގައި ޓެސްޓު ކުރުމަށް މަސައްކަތް ކުރަމުން އަންނަ އިރު އެ ކޭސް އާއި ގުޅޭ އިތުރު ބަޔަކު ތިބިތޯ އަންނަނީ ބަލަމުންނެވެ.\nފުރަތަމަ ކޭސްއަށް ފަހު މިއަދު ފެނުނު ދެވަނަ ކޭސް އަކީ މާލެއިން އައްޑޫއަށް ކަރަންޓީނަށް އައި ބަންގުލަދޭޝްގެ މީހެކެވެ. އައްޑޫ ހައި ސްކޫލްގެ ހޯލް އިމާރާތް ކުރަމުން އަންނަ އިނާކޯގެ ބިދޭސީ މުވައްޒަފު މީހާ ކޮވިޑަށް ޕޮޒިޓިވްވިކަން އެނގުނީ 14 ދުވަހުގެ ކަރަންޓީނަށް ފަހު އިއްޔެ ނެގި ސާމްޕަލް ޕޮޒިޓިވްވުމާއި ގުޅިގެންނެވެ. އެމީހާ އާއި ކޮންޓެކްޓުވީ އަދި ކިތައް މީހުންކަން ސާފެއް ނެވެއެވެ.\n* ހޯމް ކަރަންޓީނަށް އަންނަ މީހުން މޮނިޓަރ ނުކުރޭ!\nމާލެ ސަރަހައްދުގެ ލޮކްޑައުން އުވާލައި، މާލެއިން އަތޮޅުތަކަށް ހޯމް ކަރަންޓީނަށް މީހުން ފޮނުވަން ދޫކޮށްލުމާއި އެކު އެކި ރަށްތަކުން ކޮވިޑް-19 އަށް ޕޮޒިޓިވްވާ މީހުން އަންނަނީ އިތުރުވަމުންނެވެ.\nހަރުދަނާ ނިޒާމެއް ނެތި، "އެމީހަކާއި، އެމީހަކަށް" ދޫކޮށްލާ ހޯމް ކަރަންޓީނު އުސޫލާއި އެކު މާލެއިން ރަށްތަކަށް މީހުން އަންނަން ފެށުމާއި އެކު ގިނަ ބައެއްގެ ކަންބޮޑުވުމާއި ޝަކުވާ ބޮޑުވިއެވެ. ނަމަވެސް ހެލްތު ޕޮރޮޓެކްޝަން އެޖެންސީން ހަމަޖައްސާފައިވަނީ އެ އުސޫލުން މީހުން ރަށްތަކަށް ފޮނުވުމަށެވެ. އަދި ހޯމް ކަރަންޓީނުގެ 14 ދުވަސް ހަމަވުމުން ސާމްޕަލް ނަގައި ޓެސްޓު ކުރުމަށެވެ.\nމާލެ ސަރަހައްދުގެ ލޮކްޑައުން އުވާލުމާއި އެކު އެންމެ ގިނަ ބަޔަކު އައިސްފައިވަނީ އައްޑޫއަށެވެ. އައްޑޫއަށް ހޯމް ކަރަންޓީނަށް އަންނަ ގިނަ މީހުން ކަރަންޓީނުގައި ނުތިބޭކަމުގެ ވާހަކަތައް އަބަދުވެސް އިވެއެވެ. އަދި އަމުދުން ހޯމް ކަރަންޓީނުކޮށްފައިވާ ގެތަކުގައި ތިބޭ މީހުން ގެއިން ބޭރަށްދާ ކަމުގެ ޝަކުވާ އަކީވެސް އަބަދުވެސް އިވޭ އަޑުތަކެވެ.\nކޮވިޑު-19 އާއި ގުޅިގެން ފުރަތަމަ އެޅި ފިޔަވަޅުތައް ދޫކޮށްލުމާއި އެކު ރަށްތަކުގައި ހަދާފައިވާ ޓާސްކުފޯސްތަކުގެ އަޑުވެސް ވަނީ ކެޑިފައެވެ. ހޯމް ކަަރަންޓީނު ކުރެވޭ ތަންތަނުގެ މައުލޫމާތުތައްވެސް އާއްމު ކުރާތަނެއް ނުފެނެއެވެ. އަމުދުން ކައުންސިލްގެ ދައުރެއް ނުފެނެއެވެ.\n* އިރުޝާދުތަކަށް ބޯލަނބަނީ މަދުބައެއް!\nކޮވިޑް-19 އާއި ގުޅިގެން ހެލްތު ޕޮރޮޓެކްޝަން އެޖެންސީން އަންނަނީ މީހުން ހޭލުންތެރިކުރުމަށް ގިނަ މަސައްކަތްތަކެއް ކުރަމުންނެވެ. ކޮވިޑުން ރައްކާތެރިވުމަށް އަޅަން ޖެހޭ ގިނަ ފިޔަވަޅުތައް ދަނީ ކިޔައިދެމުންނެވެ. މާސްކު އެޅުމާއި، މީހުން ގިނައިން އެއްވެ ނޫޅުމާއި، ރަނގަޅަށް ސައިބޯނި ލައިގެން އަތް ދޮވުމަށް އަންނަނީ އިރުޝާދު ދެމުންނެވެ.\nހާއްސަކޮށް ހޯމް ކަރަންޓީނަށް އަންނަ މީހުން، އެކަހެރިކޮށް ތިބުމަށާއި، ފަރުދީ ޒިއްމާ އެންމެން އަދާ ކުރުމަށް އަންނަނީ އިރުޝާދު ދެމުންނެވެ. ނަމަވެސް މި އަޑު އަހާ މީހުން އަންނަނީ މަދުވަމުންނެވެ. ނަތީޖާއަކީ ބަލި ޖެހޭ މީހުން އިތުރުވެ، ސިއްހީ ދާއިރާއަށް ބާރު ބޮޑުވަމުން އައުމެވެ.


Zeneesha aai Basheer ah dhauvaa kuran fonuvaifi\nކުރީގެ ޖެންޑާ މިނިސްޓަރު ޒެނީޝާ ޝަހީދު ޒަކީ (ވ) ގައި އަދި ފުލުހުންގެ އެފްސީޕީގެ ވެރިޔާ ޗީފް ސުޕްރިންޓެންޑެންޓް އޮފް ޕޮލިސް މުހައްމަދު ބަޝީރު (ކ) ގައި: އެ ދެ ބޭފުޅުންނަށް ދައުވާކުރަން ވަނީ ފޮނުވާފައި -- ފޮޓޯ: އަވަސް\nކުރީގެ ޖެންޑާ މިނިސްޓަރު ޒެނީޝާ ޝަހީދު ޒަކީ އާއި ފުލުހުންގެ ފެމިލީ އެންޑް ޗައިލްޑް ޕްރޮޓެކްޝަން (އެފްސީޕީ) ގެ ވެރިޔާ ޗީފް ސުޕްރިންޓެންޑެންޓް އޮފް ޕޮލިސް މުހައްމަދު ބަޝީރުގެ މައްޗަށް ދައުވާ ކުރަން ފޮނުވައިފި އެވެ.\nއެޗްއާރްސީއެމަށް ހުށަހެޅި މައްސަލައެއް އެ ކޮމިޝަނުން ތަހުގީގު ކުރުމަށްފަހު ޒެނީޝާއާއި ބަޝީރުގެ އިތުރުން އެ މައްސަލާގައި ޖެންޑާ މިނިސްޓްރީގެ ބައެއް މުވައްޒަފުންނާއި ބައެއް ފުލުހުންގެ މައްޗަށް ވެސް ދައުވާ ކުރަން ފޮނުވާފައިވެ އެވެ. މައްސަލަ ޕީޖީއަށް ފޮނުވި ވަކި ދުވަހެއް ކޮމިޝަނުން ބުނެފައެއް ނުވެ އެވެ.\nއަވަސް އެނގިފައިވާ ގޮތުގައި އެ ބޭފުންގެ މައްޗަށް ދައުވާކުރަނީ ކުރީގެ ރައީސް އަބްދުﷲ ޔާމީންގެ ވެރިކަމުގައި ކުޑަކުދިންގެ ހިޔާގައި ހިނގި ހަމަނުޖެހުމަކާ ގުޅިގެން އެކަމުގައި ބައިވެރިވި ބައެއް ކުދިން ހިޔާ އިން ނެރެގެން ފުލުހުންގެ ބެލުމުގެ ދަށަށް ގެންދިޔައިރު ގާނޫނީ ގޮތުން ފުރިހަމަ ކުރަންޖެހޭ ކަންކަން ފުރިހަމަކޮށްފައި ނުވާތީ އެވެ. އަދި އެ ކުދިން ގެންދިޔައިރު ބައެއްް ކުދިންނަށް ޖިސްމާނީ ގޮތުން އަނިޔާވެފައިވާ މައްސަލަތަކެއް ވެސް ތަހުގީގަށް ފާހަގަކުރެވުނު ކަމަށް އެނގިފައިވެ އެވެ.\nކުޑަކުދިންގެ ހިޔާގެ މައްސަލަތަކަކާ ގުޅިގެން ޒެނީޝާ އާއި ބަޝީރުގެ އިތުރުން އެހެން ބައެއްގެ މައްޗަށް ދައުވާ ކުރަން ފޮނުވާފައިވާ ކަމަށް އެޗްއާރްސީއެމުން ޔަގީންކޮށްދެ އެވެ.\n"ކުޑަކުދިންގެ ހިޔާއާ ގުޅުންހުރި މައްސަލަތަކެއް މި ކޮމިޝަނުން ތަހުގީގުކޮށް ޕީޖީ އޮފީހަށް ފޮނުވާފައިވޭ. އަދި މިހާރު ޕީޖީ އޮފީހުން ދަނީ މި މައްސަލައާއި ގުޅުންހުރި ލިޔެކިޔުންތަކާ ގުޅޭގޮތުން މަޝްވަރާކުރަމުން،" އެޗްއާރްސީއެމްގެ އޮފިޝަލް ވިދާޅުވި އެވެ.\nޕީޖީ އޮފީހުގެ މީޑިއާ އޮފިސަރު އަދި ޕަބްލިކް ޕްރޮސެކިއުޓާ އަހްމަދު ޝަފީއު ވިދާޅުވީ ޒެނީޝާއާއި ބަޝީރު ހިމެނޭ ގޮތަށް އިތުރު ބައެއްގެ މައްޗަށް ދައުވާ ކުރަން އެޗްއާރްސީއެމުން ފޮނުވާފައިވާ މައްސަލަ ދިރާސާ ކުރަމުންދާ ކަމަށެވެ. އަދި އެ މައްސަލާގައި އަންނަ ހަފްތާ ގޮތެއް ނިންމުމަށް މަސައްކަތް ކުރަމުންދާ ކަމަށް ވެސް ވިދާޅުވި އެވެ.\n"ފުދޭ ވަރަކަށް ގިނަ ބަޔަކު ހިމެނޭ މައްސަލައެއް އެޗްއާރްސީއެމުން ފޮނުވާފައި އޮތީ. އެ މައްސަލައާއި ގުޅިގެން އަންނަ ހަފުތާ ހާއްސަ ބައްދަލުވުންތަކެއް ވެސް ކުރިއަށްދާނެ. އެހެންވެ އެކަމުގައި އަންނަ ހަފްތާ ގޮތެއް ނިންމޭތޯ ބަލަމުން މިދަނީ،" ޝަފީއު ވިދާޅުވި އެވެ.\nކުޑަކުދިންގެ ހިޔާގެ މައްސަލައެއްގައި ފުލުހުންގެ ފެމިލީ އެންޑް ޗައިލްޑް ޕްރޮޓެކްޝަން ވިންގުގެ ވެރިޔާ މުހައްމަދު ބަޝީރުގެ މައްޗަށް ދައުވާ ކުރަން ފޮނުވިއިރު އޭނާ އަދިވެސް ހުންނެވީ އެތަނުގެ ވެރިޔަކަށެވެ. ނަމަވެސް އެ ވިންގުގެ ބައެއް އޮފިސަރުން އެހެން ޑިޕާޓްމަންޓްތަކަށް ބަދަލުކޮށްފައިވާ ކަމަށް އަވަސް އަށް އެނގިފައިވެ އެވެ.\nއެޗްއާރްސީއެމް ޕްރޮސެކިއުޓާ ޖެނެރަލްގެ އޮފީސް މިނިސްޓްރީ އޮފް ޖެންޑާ އެންޑް ފެމިލީ + ޒެނީޝާ ޝަހީދު ޒަކީ\nޒެނީޝާއާ ބަޝީރު ދޫކޮށްލައި 13 މީހަކަށް ދައުވާކޮށްފި\nޒެނީޝާގެ ދިފާއުގައި ނަޝީދު ވާހަަކަދައްކަވައިފި\nޒެނީޝާއާ ޒާތީކަމެއް ނެތް: އެޗްއާރުސީއެމް


Loabi Viyakas-04 | Fenvaru Online\n11:52 - 20 ސެޕްޓެމްބަރު 2020 -2ކޮމެންޓްސް\nރޭގަނޑުގެ ވަގުތެކެވެ. ނަދީމްއާއި ޖުމާގެ ކެއުން އެރޭ އޮތީ ބޭރުންނެވެ. ކާއެއްޗިއްސަށް އޯޑަރުކުރިތަނުން ނަދީމްއަށް ފޯނުކޯލެއް އައެވެ. ވަރަށް އަވަހަށް އެބައަންނަމޯ ކިޔާފަ ނަދީމް ދިޔައީއެވެ.\nޖުމާ އިނީ އެކަނި ފޫހިވެފައެވެ.\n"ހައި! އަހަރެން މިތާ އިށީނަސް އެންމެ ރަނގަޅުތަ؟" ކައިރީގައި މަޑުކޮށްގެން ހުރި އިސްކޮޅުން ދިގު ޒުވާނަކު އަހާލިއެވެ. ޖުމާ ފުންމައިގެން ތެދުވެ އޭނަގެ ގައިގައި ބައްދައިގަތެވެ.\n"އަދީލް! އަޅޭ! ހާދަ ދުވަހެއް ކޮށްފައޭ މިފެނުނީ. އައި މިސްޔޫ!" ޖުމާ ބުނެލިއެވެ.\n"އައި މިސްޔޫ ޓޫ!" އެޒުވާނާ އެހެން ބުނެ ޖުމާ ގޮޑީގައި ބޭންދިއެވެ.\n"އަހަރެން މިއައީ5އަހަރުގެ ކޯހެއް ނިންމާފައި. އަހަންނަށް އެގޭ ޖުމާ އަހަންނަށް އިންތިޒާރުކުރާނެކަން." އަދީލް އެހެން ބުނުމުން ޖުމާގެ ހިނިތުންވުން ފަޑުވެގެންދިޔައެވެ.\nއަދީލްއާއި ޖުމާ އަކީ އެއް ސްކޫލަކުން ކިޔެވުން ނިންމި ދެކުދިންނެވެ. ސްކޫލުގައި އުޅުނުއިރު އެދެކުދިންނަކީ އެސްކޫލުގައި ތިބި އެންމެ ސަޅި ދެލަވް ބާޑެވެ. އަދީލްއަށް ބޭރުން ސްކޯލާޝިޕްއެއް ލިބިގެން އަދީލް ފުރައިގެން ދިޔައީ ޖުމާގެ ހިތް ކުދިކުދިކޮށްލާފައެވެ. އަދީލްއަކީ ރާއްޖެތެރޭ ރަށެއްގެ ކުއްޖެއްކަމުން ސްކޫލް ނިމުނު ފަހުން ޖުމާ އާއި އަދީލް ބައްދަލުނުވެ ހުއްޓާ އަދީލް ފުރައިގެން ދިޔައީއެވެ. އަދީލްގެ އިންތިޒާރުގައި ޖުމާ6މަސްދުވަސްވަންދެން އެހެން ކުއްޖަކާ ރައްޓެހިނުވެ ހުއްޓެވެ. ނަދީމް ޖުމާގެ ހަޔާތަށް އައީ ޖުމާ އަދީލްއާ ވަކިވުމުގެ ހިތާމައިގައި ދުވަސްތައް ހޭދަކުރަމުން ދަނިކޮށެވެ.\n"ކިހިނެއްވީ ޖަވާބެއް ނުދިނީ. ޖުމާ މިހާރު ހާދަ ރީއްޗޭ!" ޖުމާގެ މޫނަށް ބަލަހައްޓައިގެން އިދެ އަދީލް ބުނެލިއެވެ.\n"އަދީލް! އަހަރެން އުޅެނީ މީހަކާ އިދެގެން." ޖުމާ ބުނި ޖުމްލައިން އަދީލްގެ މުޅިހިތް ކަތިލައިފިއެވެ. އަދީލްގެ ދެލޮލުން ކަރުނަ ފޭބިތަން ޖުމާއަށް ފެނުނެވެ.\n"އަހަރެން އަދީލްއަށް އިންތިޒާރުކުރިން. އަދީލް ގުޅާނުލާތާ އަހަންނަށް ނޭގެ އަދީލްއަށް ގުޅޭނެ ނަންބަރެއްވެސް. އަހަރެން ވަރަށް މަސައްކަތްކުރިން އަދީލްގެ ނަންބަރުލިބޭތޯ." ޖުމާ ވާހަކަދައްކަމުންދިޔަ އިރު އަދީލް އިނީ އަޑުއަހާށެވެ.\n"އަހަރެން ޖުމާގެ ނަންބަރު ހޯދިން. ޖުމާއަށް ގުޅަންވެސް ގުޅިން. އެކަމަކު އެކޮޅުން ވާހަކަދެއްކީ ޖުމާގެ މަންމަ. މަންމަ ބުނީ ޖުމާ ބޭނުމެއްނޫނޭ އަހަންނާ ވާހަކަ ދައްކާކަށް. އެހެންވެ އެފަހުން ނުގުޅާ ހުރީ ކޯސް ނިންމާފަ ޖުމާ ކުރިމައްޗަށް އަރާ އެސުވާލުގެ ޖަވާބު ހޯދަން އަހަރެން ބޭނުންވީ. ޖުމާ ކީއްވެ؟" އަދީލްގެ ވާހަކަތަކުން ޖުމާ ހައިރާންވިއެވެ. އަދީލް ގުޅި ވާހަކަ ސާރާ ޖުމާ ކައިރީ ނުދައްކައެވެ.\n"އަދީލް! ނިމިފަހުރި ކަންތައްތަކުގެ ވާހަކަ ނުދައްކަމާދޯ. ކޮބާ ކިހިނެއް ލައިފް މިހާރު."\n"ލައިފް ވިތައުޓް ޔޫ! ކާންޓް އިމޭޖިން. ތީ އަހަރެންގެ މިލްކެއް. އަހަރެން ޖުމާއަށް އިންތިޒާރުކުރާނަން." މިހެން ބުނެ އަދީލް ތެދުވެގެން ދިޔައީއެވެ. އަދީލް ދިޔަތަނުން ނަދީމް އައިސް ވަނުމުން ޖުމާ ހުރީ ބިރުންނެވެ. ނަދީމްއަށް އެދެމީހުން އެއްކޮށް ފެނިދާނެތީއެވެ.\n"ސޮރީ ޑާލިންގ. ތަންކޮޅެއް ލަސްވީ! މިއުޅޭ މަދީހު ތަނަކަށް ވައްޓާލާފަ އަންނަންވެގެން ލަސްވީ! ކޮބާ އަވަހަށް ކާންފަށަމާ!" ނަދީމް ހުރިހާ ވާހަކައެއް ދައްކަމުން ދިޔައިރުވެސް ޖުމާ އިނީ އަގައިންވެސް ނުބުނެއެވެ.\n"ޑާލިންގ. މިރޭ މަންމަ ދެއްކި ވާހަކަތަކާމެދު ވިސްނާލަންވީ ކަންނޭގެ."\n"ކޮންވާހަކައެއް؟" ޖޫސްތަށިން ކޯވަރެއް ބޯލަމުން ޖުމާ އަހާލިއެވެ.\n"ދަރިޔަކު ހޯދަމާ ހިގާ"\nނަދީމްގެ މިޖުމްލައިން ޖުމާ ކޮށިއަރައިގަތެވެ.\n"ނަދީމް! އަހަރެން އަދި ދަރިޔެއް ބޭނުމެއްނޫން! އަދި މަޑުކޮށްލަމާ!"\nނަދީމް ހުރީ ދަރިޔަކު ހޯދަން ވަރަށް ބޭނުންވެފައެވެ. އެހެންނަމަވެސް ޖުމާގެ އެދުމަށް ނަދީމް އާބަސްބުނީއެވެ.\nއެދެކުދިން ގެޔަށް އައިއިރު ޒީނިޔާ ހުރީ ކާންތައްޔާރުކޮށްފައެވެ.\n"އާދޭ ކާން؟" ޖުމާ ކޮޓަރިއާ ދިމާލަށް ދާންފެށުމުން ޒީނިޔާ އަހާލިއެވެ.\n"މިއައީ ބޭރުން ކައިގެން." ޖުމާ ޒީނިޔާއަށް ބަލާފައި ހިނިތުންވަމުން ބުނެލިއެވެ. ނަދީމް އެދިޔަގޮތަށް ގޮސްވަނީ ކޮޓަރިއަށެވެ. ޖުމާ ސޯފާގައި ޖައްސާލުމަށްފަހު ފޯނު ނަގަން އަތްދަބަހަށް އަތްލުމުން އަތުގައި ޖެހުނީ ނޯޓެކެވެ. ޖުމާ ނޯޓު ކިޔާލިއެވެ.\nމައި ފޮރެވާ ލަވް...!\nމިއަދު އަހަރެން ވަރަށް އުފާވި ޖުމާއާ ދިމާވުމުން. އެކަމަކު މިއަދަކީ އަހަރެންގެ ހަޔާތަށް އައި ވަރަށް ބަނަ ދުވަހެއް. އަހަރެންގެ ލޯބި އަހަރެންގެ އަތުން ބީވެގެން ދިޔަކަން އަހަންނަށް އެގުމުން ހިތް ކުދިކުދިވި. އެކަމަކުވެސް އަހަރެން އުއްމީދު ދޫކޮށްނުލާނަން. ޖުމާ އަދި އަހަރެން ކައިރިޔަށް އަންނާނެ. އަހަރެން ޖުމާއަށް އިންތިޒާރުކުރާނަން. ޖުމާދެކެ އިންތިހާއަށް ލޯބިވާ\nނޯޓު ނިންމާލަމުން އަދީލްގެ ފޯނު ނަންބަރު ޖަހާފައި އޮތުމުން ޖުމާ ހިނިތުންވެލިއެވެ. އަދި ނޯޓަށް ބޮސްދެމުން ނޯޓު ނަގާ އަތްދަބަހަށްލިއެވެ. މިހުރިހާ މަންޒަރެއް ބަލަން ޒީނިޔާ ހުރިކަން ޖުމާއަށް ނޭގެއެވެ.\nޖުމާ ފޯނުނަގާ އެނޯޓުގައިވާ ނަންބަރަށް މެސެޖެއް ކޮށްލިއެވެ.\nއަދީލްއިނީ ހުޅުމާލޭ ފެރީޓާމިނަލްގައެވެ. މޫނުމަތިވަނީ މިލާ މޯޅިވެފައެވެ. ދިރުއުޅުމައި އެހާބޮޑު ކާމިޔާބީއެއް ހޯދައިގެން މަތީފެންވަރުގެ ޑޮކްޓަރީ ސަނަދެއް ނަގައިގެން ހުރިއިރުވެސް ނާކާމިޔާބީ އިހުސާސްވަމުންދިޔައެވެ. ފޯނުގެ ސްކްރީނަށް ބަލާލުމުން އަދީލްގެ މޫނު އަލިވެގެންދިޔައެވެ. މޫނުމައްޗަށް ހިނިތުންވުމެއް ވެރިވެގެންދިޔައެވެ. ވީ އުފަލެއްގެ ބޮޑުކަމުން އަވަސްވެގަތީ އެމެސެޖަށް ރިޕްލައި ކުރުމަށެވެ.\nސާރާ ފާހާނައިން ނުކުތްއިރު ފަޒީލްއޮތީ ފުންޚިޔާލެއްގެ ތެރެޔަށް ގެއްލިފައެވެ.\n"ކޮންކަމަކާ މާވަރަކަށް ތިވިސްނަނީ." ސާރާ އައިސް ފަޒީލްގެ ކައިރީގައި އިށީނެވެ.\n"ލޯބިވާ ސާރާ! އަހަރެން މިވިސްނަނީ މިރޭ އަހަންނަށް ފެނުނު މީހަކާ ދޭތެރޭ."\n"މީހަކު ފެނުމުން އެކަމާ ތިވަރަށް ވިސްނަން ޖެހޭތަ؟" މަޖަލަކަށް ހަދާފައި ސާރާ ހީލިއެވެ.\n"މިރޭ އަހަންނަށް ފެނުނީ އަދީލް"\n"އޭ! އަދީލްއޭ. އޭނަ މިރަށުގަ ކީއްކުރަނީ؟" ސާރާ ކަންބޮޑުވިއެވެ.\n"އެއީ މިރަށު ހޮސްޕިޓަލަށް އައި ނަފްސާނީ ޑޮކްޓަރު. އަހަރެން ހިތަށް މިއަރަނީ އޭނަގެ ސަބަބުން އަނެއްކާ ޖުމާގެ އުފާވެރި ދިރިއުޅުމަށް އަސަރުނުކުރާނެބާއޭ!"\n"ހަމަހިލާ އެހެންވިޔަކަނުދޭނަން." ސާރާ ބުނެލިއެވެ.\n"ތިހެންވެއްޖިއްޔާ ރަގަނޅު. އަހަރެން ބޭނުމެއްނޫން ޖުމާގެ ސަބަބުން ރިޔާޒްގެ ކުރިމަތީ އަހަރެންގެ އަގު ވެއްޓޭކަށް."\n"ދެންތިކަމާ ނުވިސްނާ. ހިގާ ނިދަމާދޯ" ސާރާ ފަޒީލްކައިރީ އެހެންބުންޏަސް ސާރާއަށް އެރޭ ހަތަރުދަމު ކުރެވުނީ އެހިޔާލެވެ. ވިސްނެނީ ޖުމާ ދޭތެރޭގައެވެ. ޖުމާއަށް ހަގީގަތް އެގޭ ދުވަހަކުން ޖުމާ ކުރިމަތީ ސާރާ ކުއްވެރިވާނެކަން އެގޭތީއެވެ. ޖުމާގެ ހަޔާތަށް ނަދީމް ގެނައީ ސާރާގެ ރޭވުމުންކަން އެގޭ ދުވަހުން ޖުމާ ސާރާއަށް މާފެއް ނުކުރާނެކަން އެގޭތީއެވެ.\nއެހިޔާލުގައި ނުނިދިފައި އޮތްވާ ފަތިސްނަމާދަށް ބަންގިގޮވީއެވެ.\nއާދައިގެމަތިން ދުވަހެކެވެ. ޖުމާ ހޭލައިގެން ތެދުވެ ފޯނު ބަލާލިއިރު މެސެޖެއް އިނެވެ.\n"ގުޑް މޯރނިންގ ލަވް" ޖުމާ އަވަސްވެގަތީ ރިޕްލައިދިނުމަށެވެ.\n" ނުވެސް ނިދާ ރެއަކީތަ؟"\n"ކިހިނެއް ނިދޭނީ. ލޯބިވާ މީހާ ކައިރީގައި ނެތީސް މިލޮލަށް ނިދި އަންނާނެތަ! ދެން ކޮންއިރަކުން ދިމާވާނީ!"\nޖުމާ ވިސްނަން އިދެފައި އެސުވާލުގެ ޖަވާބު ފޮނުވިއެވެ.\n"އަދީލް! އަހަންނަކީ މީހެއްގެ އަތްބެއް. އަހަރެން ކިތަންމެ ބޭނުންވިޔަސް ދެން އަހަރެންގެ ހަޔާތަށް އަދީލްއެއް ނާންނާނެ. އަހަރެން ވަރަށް ލޯބިވޭ ނަދީމް ދެކެ." ޖުމާގެ ރިޕްލައި ފެނުމުން އަދީލް ވަރަށް ދެރަވިއެވެ.\n"ކިހިނެއްވީ އެއްޗެކޭ ނުބުނީ." އަދީލްގެ މެސެޖަކަށް އިންތިޒާރުކުރަން އޮވެފައި ޖުމާ އަހާލިއެވެ. ދެންވެސް އަދީލްގެ ރިޕްލައި އެއް ނާދެއެވެ. ޖުމާ ފޯނު ހިފައިގެން ނުކުތީ ކޮޓަރީގެ ބެލްކަނީއަށެވެ. ނަދީމް ނިދާފައި އޮތުމުން އުދަގޫ ވެދާނެތީއެވެ. ޖުމާ އަދީލްއަށް ގުޅިއެވެ. އަދީލް ފޯނެއް ނުނެގިއެވެ. ޖުމާ އެކަމާ ވަރަށް ދެރަވިއެވެ.\nއާދައިގެ މަތިން ރިޔާޒް ފަތިސްނަމާދުކޮށްލައިގެން އައިސް މަދީހު އާއެކީ ކޮފީބޯން ތިއްބެވެ.\n"ފަހަރި! މިއަދު ހާދަލަހަކުން މޯނިންގ ވި ދުވަހެއް. އެހެންޏާ އަހަރެން އަންނައިރު ބަދިގެތެރޭގައި އުޅޭވިއްޔާ!" ޖުމާ ފެނުމުން މަދީހު ބުނެލިއެވެ. ޖަވާބުގައި ޖުމާ ހިނިތުންވެލިއެވެ.\n"އަދިވެސް ނަދީމް ނުހޭލަނީތަ؟" ރިޔާޒް އަހާލިއެވެ.\n"ނޫން. ހޭލައިފި. ފާހާނައިގައި އެބައުޅޭ!" ޖުމާ ބަދިގެޔަށް ވަދެ ކޮފީތައްޓެއް ހަދާލިއެވެ.\n"މިއަދު އޯކޭތަ؟" ޖުމާ އެހެންދުވަސްތަކާ ޚިލާފަށް މާ މަޑުން ހުރުމުން ޒީނިޔާ އަހާލިއެވެ.\n"މިއަދު ބޮލުގައި ރިއްސާތީ މިއުޅެނީ. ބޯއަބުރާތީ ކޮޅަށް ނުހުރެވޭ. އެހެންވެ އެހާ ލަހުން މިނުކުތީވެސް." ޖުމާ ބުނެލިއެވެ.\n"ކާކަށް ބޭސް ގެނެސްދޭ ވާހަކަ. ކާކު ބަލިވެ އުޅެނީ." ޒީނިޔާއަށް އެހެން ބުނެވުނީ ތަންކޮޅެއް ބާރަށް ކަމުން މަދީހުގެ އަގަ ކަހައިގަތީއެވެ.\n"އަނެއްކާ ދަރިފުޅު ބަލީތަ؟" ޒިޔާޒު އަހާލިއެވެ. އާއެކޭ ބުނުމުގެ ގޮތުން ޖުމާ ބޯޖަހާލިއެވެ.\nއެވަގުތަކީ ނަދީމް ދުވަން ދާންވެގެން ތައްޔާރުވެގެން ނުކުތް ވަގުތެވެ.\n"އަހަރެންދޯ މިއަދު ލަސްވީ!" ނަދީމް ބުނެލިއެވެ.\n"ދަރިފުޅާ ނަދީމް. ޖުމާ އުޅެނީ ބަލިވެ. ދޭބަ އޭނަ ދައްކާލަންދާން. ހޮސްޕިޓަލުގައި ވަރަށް މޮޅު ޑޮކްޓަރެއް އައިސްގެން އުޅޭ ވާހަކަ އަޑުއެހިން."\n"އެއީ ތެދެއްތަ ޑާލިންގ. ކީއްވެ އަހަރެން ކައިރީ ނުބުނީ. އައިސް މިތާގަ އިށީނދެބަ!"ނަދީމް ޖުމާ ގެނެސް ސޯފާގައި ބޭންދިއެވެ. ނަދީމްގެ އުގުގައި ޖުމާ ބޯ އަޅާލިއެވެ. ނަދީމް ޖުމާގެ ބޯ މޮޑެދޭންފެށިއެވެ.\n"ޒީނިޔާ! ގެނެސްދީބަ ބޭސްގުޅައެއް." ނަދީމް ބުނެލިއެވެ\n"ޖުމާ އެހެރީ އަދި ސައިވެސް ނޮބޮއި. މިހިރީ ސައި ތައްޔާރުކޮށްފައި. ސައި ބޮއެގެން ބޭސްކާނީ. ޒީނިޔާ ބުނެލިއެވެ.\nޖުމާ ބަލިވެ އުޅޭތީ ނަދީމް އެދުވަހު އޮފީހަށް ސަލާންބުނެފައި ޖުމާ ކައިރީ ގޭގައި މަޑުކޮށްލިއެވެ. މެންދުރާ ހަމަޔަށް އައިއިރު ޖުމާ ހުންއައިސް ހުން ގަދަވާންފެށިއެވެ. ނަދީމް ހަދާނެ ގޮތް ހޮސްވެގެން ރިޔާޒަށް ގުޅިއެވެ.\n"ބައްޕާ. މިއުޅެނީ ޖުމާ ހުންގަދަވެގެން. އަހަންނަކަށް ނޭގެގ ދޭނެ ބޭހެއްވެސް. ދެން ކިހިނެއް ހަދާނީ." ނަދީމް ހުރީ ހާސްވެފައެވެ.\n"ސާބަސް ދަރިފުޅަށް. އެވަރަށް ބުނީމަވެސް އަދިވެސް ހޮސްޕިޓަލަށް ނޮގޮސް ތިއުޅެނީ. އަވަހަށް ތައްޔާރުވޭ. ބައްޕަ މިދަނީ ކާރުގައި." ރިޔާޒު އެހެންބުނެފައި އަވަސް އަވަހަށް ގެޔަށް އައެވެ.\nރިޔާޒްއާއި ނަދީމް ޖުމާ ގޮވައިގެން ހޮސްޕިޓަލަށް ދިޔައިރު އެތާގައި އަދީލް އުޅުނެވެ. ގޮޑިއެއްގައި ޖުމާ އިންތަން ފެނިފައި އަދީލް ގޮސް ޖުމާ ކައިރީ އިށީނެވެ.\n"އަހާ ޖުމާ! ކިހިނެއްވީ. ހާދަ ހުންގަދައޭ؟" އަދީލް ޖުމާގެ ނިތްކުރީގައި އަތްޖައްސާލަމުން ބުނެލިއެވެ.\nޖުމާ އިނީ ބުނާނެ އެއްޗެއް ނޭގިފައެވެ.\n"މިހާ ހުންގަދައިރު ކީއްވެ އަހަންނަށް ނުގުޅީ؟" ދެންވެސް އަދީލް ކުރީ ސުވާލެކެވެ.\n"ހެދުނުން ފެށިގެން ބޮލުގައި ރިއްސާތީ ބޯއަބުރާތީ އުޅުނީ. ދާދި ދެންމެއަކު ހުންގަދަވީ." ޖަވާބުދިނީ ނަދީމްއެވެ.\nޖުމާ ކައިރީގައި ނަދީމް އިނުމުން ޖުމާ އަދީލްއާ އަގައިން ނުބުނީއެވެ.\n"ސޮރީ!" އަދީލް ނަދީމްއަށް ބަލާލީ ސުވާލުގެ ނަޒަރަކުންނެވެ.\n"މީ ނަދީމް! ޖުމާގެ ފިރިމީހާ." އަދީލް ލަދުގަތީ ޖުމާގެ ފިރިމީހާ ކައިރީގައި އިންދާ އެގޮތަށް ޖުމާއާ ވާހަކަދެއްކުނީތީއެވެ.\n"ތީކާކު؟" ނަދީމްގެ މިސުވާލަށް ދޭނެ ޖަވާބެއް އަދީލްއަށްވެސް ނޭގުނެވެ.


Raajje ehen gothakah anburaalan eba ulhey: Nasheed | Mihaaru\nކުރީގެ ރައީސް މުހައްމަދު ނަޝީދު ވާހަކަފުޅު ދައްކަވަނީ. --- ފޮޓޯ: މަޖިލިސް\nރާއްޖެ އެހެން ގޮތަކަށް އަނބުރާލަން އެބަ އުޅޭ: ނަޝީދު\n15 ސެޕްޓެމްބަރ 2019 - 12:09 92 comments\nޣިޔާސުއްދީން ސުކޫލުގެ ސްޓޫޑެންޓް އެޗީވްމަންޓް އެވޯޑް ދިނުމުގެ ރަސްމިއްޔާތުގައި ނަޝީދު ވިދާޅުވީ ގައުމެއް ބިނާކުރެވެނީ ގައުމިއްޔަތެއް ބިނާކޮށް، މާޒީއެއް ހޯދީމާ ކަމަށެވެ. ގައުމިއްޔަތެއްގެ އެންމެ މުހިންމު ބޮޑު އެއް މާނައަކީ ކުރީގައި ވެފައި އޮތް ގޮތާއި ދިވެހިން ދާން ބޭނުންވާ ތަން ސާފުވެފައި އޮތުން ކަމަށް ވިދާޅުވި އެވެ.\nއެކަމަކު ގައުމިއްޔަތު ފޮހެލުމަށް މިދިޔަ ވިއްސަކަށް ނޫނީ ތިރީހަކަށް އަހަރު ތެރޭގައި ވަރަށް ބޮޑެތި މަސައްކަތްތަކެއް ކުރި ކަމަށް އެމަނިކުފާނު ވިދާޅުވި އެވެ. ހަމަ އެ ނޭވާގައި އެމަނިކުފާނު މިސާލު ނެންގެވީ ތާރީހީ އެތައް ބިނާތަކެއް ތަޅާލުމަކީ މާޒީ ފޮހެލަން ކުރި މަސައްކަތެއްގެ ގޮތުގަ އެވެ.\n"އެންމެ ބޮޑަށް ކުރެވުނު މަސައްކަތަކީ މިސްކިތްތައް ތަޅާލުން. ގަބުރުސްތާނުތައް ތަޅާލުން، ޒިޔާރަތްތައް ތަޅާލުން މާޒީ ފޮހެލުން. އެއަށް ފަހު މުޅިން އެހެން ގޮތެއް އެއީ އަޅުގަނޑުމެންގެ ގޮތް ކަމަށް އަޅުގަނޑުމެންގެ ތެރެއަށް ތައާރަފް ކުރަން ފެށުން،" ނަޝީދު ވިދާޅުވި އެވެ.\nދިވެހިން ހެދުން އަޅާ ގޮތް ވެސް ބަދަލުކުރި ކަން ފާހަގަކުރައްވައި ނަޝީދު ވިދާޅުވީ ކުރިން ނަމަ، ދިވެހިން ބޭނުން ކުރަނީ ފަގުޑި އާއި މުންޑާއި ލިބާސް ކަމަށެވެ. އޭގެ ފަހުގައި ދިވެހިން ބޭނުން ކުރަން ފެށި އެއްޗަކީ ފަޓުލޫނު ކަމަށް ވިދާޅުވި އެވެ.\n"އެގޮތްތައް ވަރަށް ބޮޑަށް އެކުލެވިފައި އޮތީ މިސްކިތްތަކާ. މިސްކިތްތަކުގެ ތެރެއިން އަޅުގަނޑުމެން ކުރާ އަޅުކަންތަކާ އެކު ވެސް. ނަމަވެސް މި ފަހަކަށް އައިސް އަޅުގަނޑުމެންގެ ތެރޭގައި ވަރަށް ބޮޑު ރޫހެއް އުފެދިއްޖެ، މުޅިން އެހެން ގޮތަކަށް ދިރިއުޅުން ބަދަލު ކުރަން،" ނަޝީދު ވިދާޅުވި އެވެ.\nނަޝީދު ވިދާޅުވި ގޮތުގައި އެމަނިކުފާނުގެ މަންމާފުޅު އާބިދާ އަހުމަދު ބުރުގާ އަޅުއްވަން ފެއްޓެވީ އެމަނިކުފާނުގެ އުމުރުފުޅުން 30 އަހަރު ވީ ފަހުންނެވެ.\n"މަންމަ ހެދުން އަޅާ ގޮތް ބަދަލުކުރީ ބުރުގާއެއް އަޅާފައި އެހެން ގޮތަކަށް ހެދުން އެޅީ. އޭގެ ކުރިން މާމަ ހެދުން އެޅި ގޮތެއް އެޅި. މާމަ ބައެއް ފަހަރު ހަވީރަށް ވީމަ، ބުރުގާއަކަށް ބަދަލު ކުރޭ. އެހެން ނަމަވެސް އެއީކީ މަންމަ އަޅަން ފެށި ބުރުގާއެއް ނޫން،" ނަޝީދު ވިދާޅުވި އެވެ.\nއެމަނިކުފާނު ވިދާޅުވީ މިސްކިތްތަކާއި ޒިޔާރަތްތައް ހުރުމަކީ ވެސް ބޮޑު ބިދުއަކަށް ވެ، އެ ތަން ތަޅާލަން ފަތުވާ ނެރެމުން އަންނަ ކަމަށެވެ.\n"އަޅުގަނޑުމެން ޒަމާނުއްސުރެ ފަށައިގެން ކަމުން އައި ކެއުންތައް ވެސް، އުޅެމުން އައި އުޅުންތައް ވެސް، ލަމުން އައި ލިބާސް ވެސް، ކިޔަމުން އައި ހުރިހާ ފަރިއްސަކާއި ޅެމެއް ވެސް ލަވައެއް ވެސް، އެއީ މުޅިން ރަނގަޅު ގޮތް ނޫން ކަމަށް ފަތުވާ ދެވެން ފަށައިފި،" ވަކި ބައެއްގެ ނަން ނުގެންނަވައި، ނަޝީދު ވިދާޅުވި އެވެ.\nރޭގެ ވާހަކަފުޅު ނިންމަވާލައްވަމުން ވިދާޅުވީ ދިވެހިން ވެސް އުޅެން ބޭނުންވަނީ އިސްލާމް ދީނުގައި ކަމަށެވެ. އެކަމަކު ދިވެހިން ހެދުން އަޅާ ގޮތް ބަދަލު ނުކުރުމަށް އެދިވަޑައިގެންނެވި އެވެ.\nނަޝީދުގެ ވާހަކަފުޅު މިގޮތަށް އައުމާ ގުޅިގެން ދީނީ ބައެއް އިލްމުވެރިން ވަނީ ކަންބޮޑުވުން ފާޅުކުރައްވައިފަ އެވެ. ބައެއް އިލްމުވެރިން ވިދާޅުވީ މުސްލިމުން އީމާންވާން ޖެހޭނީ، ކާބަފައިން އުޅުނު ގޮތަށް ނޫން ކަމަށާއި މުސްލިމުން އަމަލު ކުރަންވާނީ، ގުރުއާނާއި ސުންނަތަށް ކަމަށެވެ.\nއިތުރު ލިޔުންތައް ދިވެހިރާއްޖެ ރައީސް މުހައްމަދު ނަޝީދު އިސްލާމް ދިވެހިން ރާއްޖޭގެ ރަށްތައް


ތާވަލުގެ ކުރީގައި އޮތުމަކީ އެންމެ އުނދަގޫ ކަންތައް: އާތީ\nޓީސީ އާއި ވެލެންސިއާގެ މެޗު\nޓީސީ އާއި ވެލެންސިއާ ބައްދަލުކުރާ މެޗު ފަށާނީ ހޮނިހިރު ދުވަހުގެރޭ 21:00 ގައި\nއެއްވަނައިގައި ވެލެންސިއާ އޮތީ ކުޅުނު ހަތަރު މެޗުން ލިބުނު 10 ޕޮއިންޓާއެކު\n8 ޖެނުއަރީ 2021 | ހުކުރު 09:04\nކުލަބު ވެލެންސިއާގެ ކޯޗު މުޙައްމަދު އާތިފް (އާތީ)\nދިރާގު ދިވެހި ޕްރިމިއާ ލީގުގެ އެންމެ ކުރީގައި އޮތުމަކީ އެންމެ އުނދަގޫ ކަންތައް ކަމަށް ކުލަބު ވެލެންސިއާގެ ކޯޗު މުޙައްމަދު އާތިފް (އާތީ) ބުނެފިއެވެ.\nލީގުގެ އެއްވަނައިގައި ވެލެންސިއާ އޮތީ ކުޅުނު ހަތަރު މެޗުން ލިބުނު 10 ޕޮއިންޓާއެކުއެވެ. ލީގުގައި މިހާތަނަށް މެޗަކުން ވެލެންސިއާ ބަލިވެފައި ނުވާއިރު، އެ ޓީމު ކޮޅަށް އަދި މިހާތަނަށް ލަނޑެއްވެސް ވަދެފައެއް ނުވެއެވެ.\nލީގުގައި ހޮނިހިރު ދުވަހުގެރޭ ޓީސީ ސްޕޯޓްސް ކުލަބާ ދެކޮޅަށް ނުކުތުމުގެ ކުރިން ބުރާސްފަތި ދުވަހު ބޭއްވި ނޫސްވެރިންގެ ބައްދަލުވުމުގައި އާތީ ބުނީ ވެލެންސިއާގެ ފަހަތުގައި ތަޖުރިބާކާރު ކުޅުންތެރިންތަކެއް ތިބުމާއެކު، ފުދޭވަރަކަށް ޓީމުގެ ފަހަތް ވަރުގަދަ ކަމަށެވެ. އަދި މި ހާތަނަށް ޓީމު ކޮޅަށް ލަނޑެއް ވަދެފައި ނުވާއިރު، އުންމީދަކީ ކުރިއަށް އޮތް މެޗުގައިވެސް ބައިކޮޅަށް ލަނޑެއް ނުވެދުން ކަމަށްވެސް ބުންޏެވެ.\nއާތީ އިތުރަށް ބުނީ ތާވަލުގެ ކުރީގައި އޮތުމަކީ ވަރަށް ފަސޭހަކަމެއް ކަމަށް ސަޕޯޓަރުންނާއި މީޑިއާއަށް ހީވެދާނެ ކަމަށާއި، އެކަމަކު ތާވަލުގެ ކުރީގައި އޮތުމަކީ އެންމެ އުނދަގޫ ކަންތައް ކަމަށެވެ. ސަބަބެއް ގޮތުން އާތީ ބުނީ އިދިކޮޅަށް ކުޅޭ ޓީމުތައް ނުކުންނާނީ އެ ޓީމު އޮތް ހާލަތު ބަދަލުކުރުމަށް ޕޮއިންޓެއް ހޯދުމަށް ކަމަށާއި، އެއާއެކު އެއީ ވެލެންސިއާއަށް ކުރިމަތިވާނެ ވަރަށް ބޮޑު ޗެލެންޖެއް ކަމަށެވެ. އެހެންކަމުން މި މެޗުތައް ދާނީ ފައިނަލެއް ގޮތަށް ކަމަށްވެސް އާތީ ވަނީ ބުނެފައެވެ.\nޓީސީ ސްޕޯޓްސް ކުލަބުގެ ކޯޗު މުޙައްމަދު ޝާޒްލީ (ޝާޒް)\nވެލެންސިއާ މެޗުގެ ކުރިން ޓީސީގެ ކޯޗު މުޙައްމަދު ޝާޒްލީ (ޝާޒް) ބުނީ ލީގުގައި މިހާރު އޮތް އެންމެ ވަރުގަދަ ޓީމަކީ ވެލެންސިއާ ކަމަށާއި، ލީގުގައި ޓީސީއަށް ދިމާވާނެ އެންމެ އުނދަގޫ ކަންތަކަކީ ވެލެންސިއާ ހިފެހެއްޓުން ކަމަށެވެ. އަދި ގޯލްކީޕަރުން ފެށިގެން ފޯވާޑުންނާ ހިސާބަށްވެސް ވެލެންސިއާގައި ތިބީ ވަރުގަދަ ކުޅުންތެރިން ކަމަށާއި، އެހެންކަމުން ވެލެންސިއާގެ ބަލިފައެއް ހޯދަން ވަރަށް އުނދަގޫ ކަމަށްވެސް ޝާޒްލީ ބުންޏެވެ.\nޝާޒްލީ އިތުރަށް ބުނީ ޓީސީއަށް ދިމާވާ ހަމައެކަނި މައްސަލައަކީ ޓީމުގައި ތަޖުރިބާކާރު ކުޅުންތެރިން މަދުވުން ކަމަށާއި، އެކަމަކު ޓީމުގައި ތިބި ކުޅުންތެރިންނާ ދޭތެރޭ ވަރަށް ބޮޑަށް ހިތްހަމަޖެހޭ ކަމަށެވެ. އެކަމަކު ޓީސީގެ ޓީމުގައި ޒުވާން ގިނަ ކުޅުންތެރިންތަކެއް ހިމެނޭއިރު، ވެލެންސިއާ ކަހަލަ ތަޖުރިބާކާރު ކުޅުންތެރިންތަކެއް ހިމެނޭ ޓީމަކާ ދެކޮޅަށް ނުކުންނަން ވަރަށް ބޮޑަށް އުދަނގޫވާނެ ކަމަށްވެސް ޝާޒްލީ ވަނީ ބުނެފައެވެ.\nލީގުގައި މިހާތަނަށް ކުޅުނު ހަތަރު މެޗުން ޓީސީ ފަސް ޕޮއިންޓް ހޯދާފައިވާއިރު، އެ ޓީމު އޮތީ ތާވަލުގެ ފަސްވަނައިގައެވެ. ދިރާގު ދިވެހި ޕްރިމިއާ ލީގުގައި ޓީސީ އާއި ވެލެންސިއާ ބައްދަލުކުރާ މެޗު ފަށާނީ ހޮނިހިރު ދުވަހުގެރޭ 21:00 ގައެވެ.


PPM menberunnaeku Naeemammatha ves Bridge mathee, hageegathakee koba?\nޕީޕީއެމް މެމްބަރުންނާއެކު ނައިމައްތަ ވެސް ބްރިޖު މަތީ، ހަގީގަތަކީ ކޮބައި؟\nނައީމައްތަ ފިކުރު ބަދަލުވީ ތޯ އެތައް ބަޔަކު ސުވާލު އުފައްދާ\nކ. މާލެ2ސެޕްޓެންބަރ 2018 | އާދީއްތަ 09:31 7,287\nމިއަދު ނައިމައްތަ އަތުގައި ހިފައިގެން ޕީޕީއެމްގެ ބައެއް މެމްބަރުން ފޮޓޯ ނަގަނީ - ސޯޝަލް މީޑިއާ\nއެމްޑީޕީގެ އެކްޓިވިސްޓް ނައީމާ މުހައްމަދު (ނައީމައްތަ) ވަނީ އެ ޕާޓީގެ މެމްބަރުންގެ ލޯބި ހޯދައިފަ އެވެ. ރައީސް މުހައްމަދު ނަޝީދުގެ ވެރިކަން 2012 ވަނަ އަހަރު ބަދަލުކުރުމާ ގުޅިގެން ރައްޔިތުން މަގުތަކަށް ނުކުމެ ހިންގި އިސްލާހީ ހަރަކާތުގެ އެންމެ މުހިންމު އެއް މޫނަކީ ވެސް ނައީމައްތަ އެވެ. އިސްލާހީ ހަރަކާތުގެ ތެރެއިން އެންމެ ގިނަ ފަހަރު ޖަލަށް ލާފައިވާ މީހަކަށް ވެސް، ލ. ގަމަށް އުފަން ނައީމައްތަ ވާނެ އެވެ. ނައީމައްތަގެ ހިތްވަރަށް ސަލާމަތީ ހިދުމަތްތަކަށް ކެތްނުކުރެވި އޭނާއަކީ "ގައުމީ ސަލާމަތަށް" ނުރައްކަލެއް ކަމަށް ތުހްމަތުކޮށް ހައްޔަރުކޮށްފައިވެ އެވެ. ނައީމައްތަގެ އެ ހިތްވަރަށް ސާބަސް އެންމެންގެ ސާބަސް ދަނީ އޮހެމުންނެވެ. ދައްކަން މިއުޅެނީ ނައީމައްތަގެ ހިތްވަރުގެ ވާހަކައެއް ނޫނެވެ. މުޅިން ތަފާތުވާހަކަ އެވެ.\nރިޔާސީ އިންތިޚާބުގެ ކެމްޕެއިންގެ ފޯރިގަދަވަމުން އަންނައިރު، ހޮނިހިރު ދުވަހު އިރުއޮއްސިގެން ދިޔައިރު، އެމްޑީޕީގެ ސަޕޯޓަރުންނަށް މާޔޫސްކަން ގެނުވިއިރު، ޕީޕީއެމްގެ ސަޕޯޓަރުންނަށް އުފާވެރިކަން ގެނުވި އެވެ. ދެރަވި މީހުން ދެރަވީ، އުފާވި މީހުން އުފާވީ، ހަގީގަތުގައި ވެގެން އުޅޭ ގޮތް ނޭނގި އެވެ.\nއެންމެން ވެސް ސޯޝަލް މީޑިއާގައި ދައުރުކުރަމުން ދިޔައީ ނައީމައްތަ ބްރިޖް މަތީގައި ރައީސް އަބްދުﷲ ޔާމީންގެ ސަޕޯޓަރުންނާއެކު ނަގާފައިވާ ފޮޓޯއެވެ. ގިނަ ބަޔަކު ހީކުރީ ނައީމައްތަ ކޮޅު ބަދަލުކުރީ ކަމަށެވެ. ރައީސް ޔާމީންގެ ސަޕޯޓަރުން ސޯޝަލް މީޑިއާގައި ނައީމައްތަގެ ފޮޓޯ ބޭނުން ކުރީ ވެސް އެގޮތަށެވެ.\nޕީޕީއެމްގެ މެމްބަރުން ދައުރުކުރަމުން ދިޔަ އެއް ފޮޓޯއެއްގައި ފެންނަނީ ފޭދޫ ދާއިރާގެ މެމްބަރު އިބްރާހިމް ދީދީ އާއި އެންވަޔަރަމެންޓް މިނިސްޓަރު ތޯރިގް އިބްރާހިމްއާއެކު ހުންނެވި ނައިމައްތަ ހުރި ފޮޓޯ އެވެ. އިބްރާހިމް ދީދީ، ނައީމައްތަގެ އަތުގައި ވަރުގަދައަށް ހިފަހައްޓާފައިވާ މި ފޮޓޯތަކާއެކު ޕީޕީއެމްގެ ޕާލަމެންޓްރީ ގުރޫޕްގެ ލީޑަރު އަހްމަދު ނިހާން ހުސެއިން މަނިކު ކުރެއްވި ޓުވީޓެއްގައި ވިދާޅުވެފައި ވަނީ އެމްޑީޕީގެ މުޒާހަރާތަކުގައި އެންމެ އިސްކޮށް އުޅޭ ނައީމައްތަ ރައީސް ޔާމިން ގެންނެވި ތަރައްގީ ހަމަ ލޮލުން ދެކެފި ކަމަށެވެ.\nMDP ge Rally thakuga enmme Iss koh fenna L. Naeemaatha #RY2018 Qaumah genesdhevvi Tharaggee Lolun dheki Athun Hifaifi. #SinaMaleBridge #YameenSaheem2018 @Thoriqibrahim @mp_ibdidi pic.twitter.com/KcPMIDWH07\n— Ahmed Nihan (@ahmed_nihan) September 1, 2018\nބައެއް މީހުން ނައީމައްތަގެ ފޮޓޯތައް ބޭނުން ކުރަމުންދަނީ ރައީސް ޔާމިންގެ ކެމްޕެއިންގައި ބައިވެރިވީ ގޮތުގަ އެވެ. ނަމަވެސް ބްރިޖްމަތީގައި ނައީމައްތަ ފެންނަ ފޮޓޯތަކުގެ ހަގީގަތް އޭނާ ވަނީ ކިޔައިދީފަ އެވެ.\nނައީމައްތަ ހޮނިހިރު ދުވަހުގެ ހަވީރު ބްރިޖު މައްޗަށް ދިޔައީ އޭނާގެ ރައްޓެހި ބަޔަކާ އެއްކޮށް އެމީހުންގެ އެދުމުގެ މަތިންނެވެ. ފަހަރެއްގައި ވެސް ނައީމައްތަ ބުރިޖަށް ދިއުމާއި ނައީމައްތަގެ ސިޔާސީ ފިކުރަކާ ގުޅުމެއް ނެތެވެ. ނައީމައްތަ ހުރީ ކުރިއެކޭ އެއްގޮތައް އެމްޑީޕީގައި އެ ޖޯޝާ ފޯރީގައި އެވެ.\n"އެ ބުރިޖަކީ ނައީމައްތަ ވެސް ޓެކްސް ފައިސާ ދައްކައިގެން އަޅާފައި ހުރި ބުރިޖެއް. ނައީމައްތަ އެ ބުރިޖުމަތީ ހިނގާފައި ދަނިކޮށް އެމީހުން (ޕީޕީއެމްގެ މެމްބަރުން) ހުއްޓުވާފައި ފޮޓޯ ނެގީ. ނައީމައްތަ ފޮޓޯ ނަގަން ފެށީމަ ނުރުހުމެއް ނުދައްކާނަން. އެކަމު ނައީމަތަ ބަދަލުވީއޭ ކިޔައިގެން އެގޮތަށް ވާހަކަ ދައްކައިގެން ނުވާނެ. ނައީމައްތަ މީ ރަތްލާޖެހި އެމްޑީޕީ މެމްބަރުން،" އޭނާ ބުންޏެވެ.\nނައީމައްތަގެ އެ ވާހަކައިން ޔަގީންވި ކަމަކީ އޭނާ އެތަނަށް ދިޔައީ ބްރިޖު އާންމުކޮށް އެންމެނަށް ހުޅުވާލީ ކަމަށް ހީކޮށެވެ. ފަހަރެއްގައިވެސް ރައީސުލް ޖުމްހޫރިއްޔާ އަބްދުﷲ ޔާމިންގެ އަނބިކަނބަލުން ފާތިމަތު އިބްރާހިމް އިސްކޮން ހުރެ އެތަނުގައި ހާއްސަ ހަރަކާތެއް ގޮތުގައި ކަމެއް ކުރިކަމެއް ނައީމައްތައަކަށް ވެސް އަދި އެތަނަށް ދިޔަ އެތައް ބަޔަކަށް ވެސް ނޭނގެ އެވެ. އެހެން ވެދާނެ ސަބަބުތައް ވެސް އެބަހުއްޓެވެ. ސްކޫލު ކުދިންނާއި އެތައް ބައިވަރު ކުޑަކުދިންނެއް އެތަނަށް ގެންގޮސްގެން ކުޅިވަރުތައް ދެއްކީތީ އެވެ.\nރައްޔިތުންގެ ފައިސާއިން ބިނާކޮށްފައިވާ ބްރިޖްމަތީގައި ޕީޕީއެމްގެ ކެމްޕެއިން ހަރަކާތްތައް ހިންގަމުންދިޔަ ބަޔަކު މާ ބޮޑަށް ފާހަގަ ކުރެއްވިފައި ނެތަސް ބްރިޖްމަތީގައި އެމީހުން ދިޔައީ ފެށުނީސުރެ ކެމްޕެއިން ހަރަކާތް ހިންގަމުންނެވެ. އަދި އެމީހުން ނައީމައްތަ ވެސް އޭގެ ތެރެއިން "ދަމައިގަނެގެން" ފޮޓޯ ނަގާ ސިޔާސީ ކޮށްލީ އެވެ. ނަމަވެސް ނައީމައްތަ ކުރިއަށް ވުރެ އެންމެ ތަންކޮޅެއްވެސް ފަހަތަކަށް ނުޖެހެ އެވެ. އޭނާ އެ ވާހަކަ ތަކުރާރުކޮށް ބުނަމުން އެބަދެ އެވެ.\n"އެއްކޮޅަށް ނައީމައްތަ ލާފައި އަނެއް ކޮޅަށް ޑޮލަރު އެޅިޔަސް ނައީމައްތަ ނުގުޑާނެ. އެއީ އެމްޑީޕީގެ މެމްބަރުންގެ ލޯބި ނައީމައްތަ އަށް ލިބިއްޖެ. އެމްޑީޕީގެ މެމްބަރުންނާއެކު މި އުޅޭ ގޮތަކަށް ނޫޅެވޭނެ އެހެން ބަޔަކާއެކީގައެއް،" ނައީމައްތަ ބުންޏެވެ.\nހަގީގަތަކީ މިއީ ކަމަށްވިއަސް ނައީމައްތަ ހުރި ގޮތް ސާފުކުރަން ގިނަ ބަޔަކު އެބަ ބޭނުންވެ އެވެ. ޕީޕީއެމްގެ ކެމްޕެއިނަށް ސޯޝަލް މީޑިޔާގައި އަނބުރަމުންދާ އެ ފޮޓޯތަކާއެކު ނައީމައްތަ ވާހަކަ އަޑު އަހަން ބޭނުންވެ އެވެ. ހަގީގަތަކީ ނައީމައްތަ ފިކުރަކަށް ބަދަލެއް ނާދެ އެވެ. ނައީމައްތަ އަދިވެސް ހުރީ އެމްޑީޕީގެ ވަރުގަދަ މެމްބަރެއްގެ ގޮތުގައެވެ.\nނައީމައްތަގެ ވީޑިއޯ އިންޓަވިއު


BREAKING: Phone Call Akun Minister Zaha Magaamun Vaki Kohffi - Vaguthu\nފިޝަރީޒް މިނިސްޓަރ ޒަހާ ވަހީދު މަގާމުން ވަކި ކޮށްފި އެވެ.\nމިނިސްޓަރ ޒަހާ މަގާމުން ވަކިކޮށްފައިވާ ކަން އަންގާފައި ވަނީ ރައީސް އޮފީހުގެ ޗީފް އޮފް ސްޓާފް އަލީ ޒާހިރު، އޭނާއަަށް ފޯން ކޯލެއް ކޮށްފައެވެ.\nމިނިސްޓަރ ޒަހާ އަކީ ކުރީގެ ރައީސް މައުމޫން އަބްދުލް ގައްޔޫމް އިސްކޮށް ހުންނައިގެން އުފައްދަވާފައިވާ ޕާޓީ، އެމްއާރްއެމްގެ ސްލޮޓެއްގައި މިނިސްޓަރު ކަމުގެ މަގާމުގައި ހުންނެވި ބޭކަނބަލެކެވެ.\nޒަހާ މިނިސްޓަރުކަމުގެ މަގާމުން ވަކިކުރައްވާފައި ވަނީ، އޭނާ މަގާމުން ވަކި ކުރާނެ ކަމަށް މީގެ ކުރިން އަޑުތަކެއް އަރާފައި ވަނިކޮށެވެ.\n"ވަގުތު"އަށް މައުލޫމާތުލިބިފައިވާގޮތުން، ފިޝަރީޒް މިނިސްޓަރުކަމަށް ދެން އައްޔަން ކުރައްވަނީ އެންވަޔަރްމަންޓް މިނިސްޓަރުކަމުގެ މަގާމުގައި މިހާރު ހުންނެވި ޑރ.ހުސައިން ރަޝީދު ހަސަނެވެ. އަދި އެންވަޔަރްމަންޓް މިނިސްޓަރުކަމަށް އައްޔަން ކުރައްވަނީ ރައީސް އޮފީހުގެ ޕޮލިސީ ސެކްރެޓަރީ އާމިނަތު ޝައުނާ އެވެ.\nޒަހާ މަގާމުން ވަކިކުރެއްވުމަށްފަހު، ރައީސް އޮފީހުގެ މިނިސްޓަރު ކަމަށް ވަނީ ބަދަލު ކޮށްފައެވެ.\nޒަހާ ފިޝަރީޒް މިނިސްޓަރު ކަމުން ދުރުކޮށްފައި މިވަނީ ސަރުކާރު ހިންގުމަށް ގެންނަން ޖެހޭ ބަދަލުތަކާއި ގުޅޭ ގޮތުން ރައީސް ސޯލިހް ކޯލިޝަންގެ ބައިވެރިންނާއި މަޝްވަރާ ކުރަމުން ގެންދާ ކަމަށް ރައީސް އޮފީހުން ވިދާޅުވެފައި ވަނިކޮށެވެ.\nފިޝަރީޒް މިނިސްޓްރީގެ މަސައްކަތްތައް އެކަށީގެންވާ ބާރު ސްޕީޑެއްގައި ކުރިއަށް ނުދާކަމަށް ބުނެ ސަރުކާރު ހިންގާ އެމްޑީޕީގެ ބައެއް މެންބަރުން ވެސް ވަނީ ޒަހާ އަށް ފާޑުކިޔާފައެވެ. އޭނާ މަގާމުން ދުރުކުރުމުގެ ވާހަކަތައް ދޭތެރެދޭތެރެއިން އެމްޑީޕީގެ މެންބަރުން އަންނަނީ ދައްކަމުންނެވެ.\nދަންވަރު އޮފީސް ހުޅުވައިގެން އެ ވަކި ކޮއްލީ އެކްސްޕްރެސްގަ ދެއްތޯ. ރައީސް މައުމުން އަތަށް ލޭ އަރަންދެއް ބާރަށް އަތްޖައްސުވާ\nމެއި 4, 2021 01:35\nވައްތަރަކަށް އޮންލައިން ކޮށް ދޯ....ގައިދުރު ކަން ބަހައްޓަންވެގެން ....އެ ކަމަ ކު އަސްލު އެޑިއު ކޭޝަންގެ ހާލު ޒަހާ އަށްވުރެ ގޯސް.\nކޭ އެޗް - ކުޅުދުއްފުށީ ހިނިތުން\nމެއި 4, 2021 01:41\nރާ ކަނިމަސް ކެވިއްޖެ\nޓތިޔަވަރު ކަމެ ނުކުރެވޭނެ\nމެއި 4, 2021 01:51\nޝަހަރް ޗ ޝަހަރް\nމެއި 4, 2021 02:54\nތިޔަ ހުސެން ރަޝިދަކީ ވަރަށް ކަންނެތް މީހެކެވެ. ނުވާނެ ރަގަޅެއް\nމެއި 4, 2021 03:11\nފޯނު ކޯލް އަ ކުން މިނިސްޓަރު ވަރި ކޮއްފި\nމެއި 4, 2021 03:38\nރ.އޮފީހުގައި ކީއްކުރަންއުޅޭ ގޮނޑި ހޫނުކުރާ މިނިސްޓަރުންތަކެއްތޯ. ރައްތިތުންގެ ފައިސާ ކައި ޤައުމު ދަރާ ބަޤުރޫޓްވާއިރު ކީއްކުރަން ތޯ ތިއުޅުއްވަނީ. ޒަހާވެސް ވެއްޖެނުން އަމިއްލަޔަށް އިސްތިއުފާދޭން.\nމެއި 4, 2021 03:52\nޖާބިރުއަށް ތިމަގާމުދީ !! ވޯޓުންބަލިވީމާ ޒަހާ ގޯސް ..\nމަސްނުބޭނުނީމާ ކަނޑުވެސްގޯސް !! އިންޓަނެޓް ފާސްޓްނުވީމާ މަލީހު ގޯސް !\nކޮބާ މިސް ކިތްތައް އޭސީ ކުރަންވެސް ވައުދުވީމެއްނުން ؟؟\nDr. Hussain egennanee, balathi hahdeh nethi beyru meehunnah masverikan kuran huhdha deyne adhi miyaru hifan ves huhdha kurane …laari beynun golaeh thee\nމެއި 4, 2021 03:55\nނަސީބެއްނުން ފޯނު ކޯލަ ކުން\nޒަހާވަރިނު ކުރި ކަން !! ޖާބިރު ދިޔާނާއަށް ހުސް ކޮށްދިންމަގާމެއްދޯ ؟؟\nމެއި 4, 2021 04:18\nމެއި 4, 2021 04:19\nއެއް ލޯވަޅުން އަނެއް ލޯވަޅަށް. ކިހާ ރީތި..\nމެއި 4, 2021 04:25\n(1) އިނގިރޭސި ބަހުން ނެ-ޕޯޓިޒަމް ގެ މާނައަކީ "ތިމާގެ" މީހުންނަށް ވަޒީފާ ދިނުން. ޒަހާ އަކީ މައުމޫނު ގެ ބައްޕަ ޢަބްދުލްޤައްޔޫމް ސީދީ އަށް މުނިކާފަ ކިޔާ މީހެއް. (2) މައުމޫން އަށް ސްލޮޓް ތައް ދިނީ ނެ-ޕޯޓިޒަމް ގެ ބޮޑު "ކުޅިގަނޑު" ހިންގާކަށް ނޫން. މައުމޫން ގެ ދަރިފުޅު، ޔުމްނާ އަކީ ވެސް އެއްވެސް މަސައްކަތެއް ނުކޮށް އަހަރުމެން ގެ ޖީބުން މުސާރަ ގެންދާ މީހެއް. ރާއްޖޭ ގައި ހުރި ދެތިން ހަވިއްތަ ބަލަހައްޓަން މިނިސްޓްރީ އެއް ބޭނުމެއް ނުވާނެކަން ކުޑަކުއްޖަކަށް ވެސް އިނގޭނެ. (3) މައުމޫނު އަށް ނެ-ޕޯޓިޒަމް ހިންގަން ފުރުސަތު ދިނީ އިބޫ އާއި ފައިސަލް ނަސީމް، ގަސްތުގައި. (4) އެއީ މި ދެމީހުން ވެސް ނެ-ޕޯޓިޒަމް ހިންގަން ބޭނުން ވާތީ. (5) ފާތިމަތު ސޯލިޙް އަކީ އިބޫ ގެ ކޮއްކޮ. ނަޒްރާ ނަސީމް އަކީ ފައިސަލް ނަސީމް ގެ ކޮއްކޮ. ދެމީހުންނަށް ވެސް ވަނީ ސްޓޭޓް މިނިސްޓަރ ފެންވަރު ގެ މަޤާމްތައް ދީފަ. (6) މިހީވަނީ ސަރުކާރު ގެ ވަޒީފާ ތަކަކީ މައުމޫނު އާއި، އިބޫ އާއި، ފައިސަލް ނަސީމް ގެ މައިބަފައިންގެ ފުށުން ވާރުތަވީ ތަރިކަ މުދާގަނޑެއް-ހެން. (7) ވަޒީފާ ނުލިބިފަ އެތައް ބަޔަކު މުޅި ރާއްޖޭގައި މިހާރު އެބަތިބި ކަން މައުމޫން އާއި، އިބޫ އާއި، ފައިސަލް ނަސީމް ދަންނަން އެބަޖެހޭ !\nމެއި 4, 2021 08:57\nޑޮކްޓަރ ތިޔަވިދާޅުވީ އިބޫމެންއެނގިގެން ދީފަހުރި ވަޒީފާ. ނޭންގި ކިތައްވަޒީފާ އޮންނަނެ ދީފަ!\nމެއި 4, 2021 09:40\nޑރ. ރާމީ ހަސަން މަނިކު: އަޅެ ޕްލީޒް މީކީ މަޒުމޫނު ލިޔުމުގެ މުބާރާތެއް ނޫނެވެ.\nމުޙައްމަދު ޢަޙްމަދު އދ.ތޮއްޑޫ\nމެއި 4, 2021 10:42\nކިޔާލަންފަސޭހަ. ހުރިހާވާހަކައެއް ޑޮކްޓަރަށް ބުނެވޭނީ އެގޮތަށްލިޔެގެން. ރަނގަޅަށް ޑޮކްޓަރ ލިޔުއްވާފައެއޮތީ. ޒަކީއަށް ކަމުނުދަންޏާ ޒަކީނުކިޔާނީ. 2ސެންޓެންސް އަކުން ކިޔާދެވޭވަރަށްވުރެ އިބޫމެންގެކަންތައް ބޮޑުވެއްޖެ. ލައިކިން ޖަހާފަހުރި ޢަދަދަށްބެލީމަ އިގޭޒަކީ އަށް ކަމުނުދިޔަސް ގިނަބަޔަކަށް ކަމުގޮސްފިކަން. ޑޮކްޓަރ ރަނގަޅު!\nމެއި 4, 2021 11:05\nސުއްޓާ ޒަކީ ފަދަ ޤަމާރުންގެ ޒަމާނެވެ.\nމެއި 4, 2021 11:07\nޖެލަސްވީދޯ ޑޮކްޓަރުގެ ލިޔުން މޮޅުވީމަ. ޑޮކްޓަރުއެއޮތީ ޙަޤީޤަތް ހާމަކޮށްފަ.\nމެއި 4, 2021 11:48\nމަޒުމޫނަކީ ޙިޔާލީ ވާހަކައެއް. މިއީ ޙަޤީޤަތެއް.\nޑޮކްޓަރުގެ ލިޔުން އެއްވަނަ. ވަރަށްބަރާބަރު. މައުމޫނުއަށް ތާޢިދުކުރާމީހުން ފާޑުފާޑު އެއްޗެހިބުންޏަސް ލިޔުންގަނޑުގަކިޔާނެ ކަމެއްނެތް. ވަރަށް ބެސްޓު!!!!!!\nމެއި 4, 2021 10:56\nއީވާ އަކީ އަންނިގެ ދެބޭންގެދެދަރި މީހެއް. ނޫޝީން އަކީވެސް އަންނިގެ އެއް އަތް. ދެން ލަލަ ލާ...\nމެއި 4, 2021 11:18\nމައުމޫން އަށް އަސަރުކުރާނެ ޔުމްނާ ވަކި ކުރާ ހިސާބުން. އޭރުން ފަހަރުގައި އަންނަ ރުޅިގަނޑުގައި ކޯލިސަނުންވެސް ވަކި ވެދާނެ\nމެއި 4, 2021 04:38\nޙުދު މައުމޫނުގެޕާޓީ ގައި ވެސް ޒަހާއަށް ވުރެ ރަނގަޅަށްހިންގާދޭނޭ ރާއްޖެތެރޭގެ ބޭފުޅުން އެބަތިއްބެވި. ޒަހާއަށްދިނީ އައްޑޫ ބަހުން ބުނާ ނަމަ މައުމޫނު ގެ "ކޮއްޔާ" ވީމަ.\nމެއި 4, 2021 05:05\nމެއި 4, 2021 06:25\nމެއި 4, 2021 08:39\nމިހާރު ދެން މިޔަރު ހިފޭނެތާ\nމެއި 4, 2021 08:51\nނާދިރާ ތިޔަމަޤާމަށް ވަރަށް ފައިނަގަނަގާފާ ޔާމީނަށް ބަވާތަންފެނޭ! މައުމޫނު ޖެހޭނީ ހަމަ ފިތި ގޮށްޖެހިފަ ހުންނަން ކަތިލާއިރުވެސް! ޕޮއް\nމެއި 4, 2021 09:29\nއިކޮނޮމިކު މިނިސްޓަރަށް ވާކަމެއް އޮވޭތަ\nމެއި 4, 2021 10:54\nޑޮކްޓަރުގެ ބަސްފުޅު މޮޅު. ތިކަހަލަ މައުމޫނަށް ތާއީދުކުރާ ބަގަ ކޮންމެއެއްޗެއް ބުންޏަސް. ޑޮކްޓަރު ރާމީ ޙަސަން މަނިކު ގެ ލިޔުން ބެސްުޓު!!!!!!!!!!\nމެއި 4, 2021 13:04\nމަޒުމޫނެއްގަ އަޅައިގަތްފަވެއްޓުނިއްޔާ އިނގޭނެތަ ؟ މަޒުމޫނަކީޙިޔާލީ ވާހަކައެއް. ޑޮކްޓަރ ލިޔުއްވާފައެއޮތީ ޙަޤީގަތް.\nމެއި 4, 2021 09:53\nމައުމޫނު އާއިލާއަކީ ދައުލަތައް ބަލަދުއަރާފަ ތިބި ބައެއްތަ އަޅެ..............މަޤާމުގެ މަސްޢޫލިއްޔަތު އަދާކުނުރެވޭނަމަ ވަކިކޮށް ގެޔަތްފޮނުވާލާ................\nމެއި 4, 2021 10:23\nގއ.ކޫއްޑޫ ހިންގުމާއި ޙަވާލުވެ ތިބި ސިޔާސީ ފަރާތްތައް އެ މަޤާމުތަކުން ދުރުކޮށް ޤާބިލް ބަޔަކު އެތަންތަނަށް ލާން އެބަ ޖެހޭ.. ކޫއްޑޫ ކުރިއަށް ނުކަނޑަނީ އެއްވެސް ޤާބިލުކަމެއް ނެތް ވެރިން އެތާގެ ވެރިންނަށް ތިބުމުން.. އެމް.ޑީ.ޕީ ގައިވެސް ޤާބިލް ފަރާތްތައް އެބަތިބި.. ގއ.މާމެންދޫ ކައުސިލް އިންތިޚާބުން ފެއިލްވި ފަރާތެއްވެސް އެބަހުރި ބޮޑު ވަޒީފާއެއް ދީފަ ކޫއްޑޫގަ ބަހައްޓާފަ..\nމެއި 4, 2021 11:09\nޒަހާ ކަލެޔަށްވެސް އެގޭނޫން މީ ވަގު ވެރިކަމެއްކަން ދާއިމަށް ދެމި ނޯންނާނެކަން މަޖިލިސް ވޯޓުވެސް މުޅި ޤައުމުގެ ވެރިކަންވެސް ޝަރީފް ހަވާލުކުރީ ވަރަށް އިތުބާރު ކޮށްފައި މާތްﷲ ވޮޑިގެންވާކަން ނުވިސްނާ އެއޮތް މިސްކިތަށް އަރާ ޝަރީފް ވައްކަން ކުރުމުގެ ވިސްނުން ދެއްވާތޯ އަބަދު ދުޢާކުރާ ޝަރީފް އެހެރަގެން ފައިސާގިނަވެގެން ހަދާނެގޮތެއްނެތިގެން ޝަރީފް އެހެރަ ފަޅައިގެން ދަނީ ވާވާވާވާ\nއެއްވެސް ފައިދާއެއްނެތް! އަސްލުގަ ކަންނުކުރެވޭ މީހަކީ ރައީސް އަމިއްލަކުށް ފޮރުވަން އުޅުގެ ބޭނުމެއް މީރަކުނެތް ވާނި ހައެތިވެ ނިމެއްޖެ!\nމެއި 4, 2021 11:50\nކިތަންމެވަރަ ކަށް ފެހި ކަހާދަވާދުލިޔަސް ތިޔަރީނދޫއޮޑިއެއްނުދުވާނެ !!\nމެއި 4, 2021 12:15\nޙުސައިން ރަޝީދު ދެކެމުންއައި ޒަމާންވީ ހުވަފެނެއް ފިޝަރީޒް މިނިސްޓަރަކަށް ވުމަކީ...\nމެއި 4, 2021 16:54\nފޯނު ކޯލަކުން މިނިސްތަރުކަމުން ވަކި ނުކުރެވޭނެ. މިނިސްޓރުކަމުން ވަކި ކުރެވޭނި ރައިސް ފޮނުވަ ލިއުމަކުން.


BREAKING: Raajje In Miadhu 143 Meehun Covid-19 Ah Fassi Vehjje - Vaguthu\nކޮވިޑް ފައްސި އަނެއްކާވެސް ސައްތައިން މައްޗަށް - 23 ގަޑިއިރު ކުރިން\nރާއްޖެއިން މިއަދު 143 މީހުން ކޮވިޑް-19 އަށް ފައްސިވެެއްޖެ\n2 މަސް ކުރިން ( ޖެނުއަރީ 27, 2021 )\nމާލެ އިން ފުރަތަމަ ކޮވިޑް-19 ޖެހުނު މީހާ ދިރިއުޅޭ ގެ ކައިރީގައި ފުލުހުން ހަރަކާތްތެރިވަނީ --- ވަގުތު އިމޭޖަސް: މުހައްމަދު އަފްޒަލް\nރާއްޖެއިން މިއަދު 143 މީހުން ކޮވިޑް-19 އަށް ފައްސިވެެއްޖެ އެެވެ.\nހެލްތް ޕްރޮޓެކްޝަން އެޖެންސީ (އެޗްޕިއޭ)އިން މިއަދު އާއްމު ކުރި ތަފާސްހިސާބުތަަކަށް ބަލާއިރު، މިއަދު ފައްސިވި 143 މީހުންގެ 112 ފައްސިވެފައި ވަނީ މާލެ އިންނެވެ. އިއްޔެ އާއި އަޅާބަލާއިރު، މާލެ ސަރަހައްދުން ފައްސިވި މީހުންގެ އަދަދުތައް ވަނީ އިތުރުވެގެން ގޮސްފައެވެ. އެގޮތުން އިއްޔެއަށް ވުރެ މިއަދު ފައްސިިވި މީހުން ވަނީ 19 އަށް އިތުރުވެފައެވެ.\nމީގެ އިތުރުން ރާއްޖޭގެ އެކި ރަށްތަކުން ހަތް މީހަކު ކޮވިޑް-19 އަށް ފައްސިވެފައިވާއިރު، ރިސޯޓްތަކުން 24މީހަކު ފައްސިވެފައި ވެއެވެ.\nރާއްޖެއިން ފައްސިވި މީހުންގެ ތެރެއިން 101 މީހަކަށް ދަނީ ހޮސްޕިޓަލްތަކުގައި ފަރުވާދެމުންނެވެ.\nރާއްޖެއިން މިހާރު ކޮވިޑް-19 އަށް ފައްސިވި މީހުންގެ އަދަދު އުޅެނީ 15390 ގައެވެ. މީގެ ތެރެއިން މިހާރު ފަރުވާދެމުން ދަނީ 1366 މީހަކަށެވެ. އަދި 13966 މީހަކު ވަނީ ބަލިން ރަނގަޅުވެފައެވެ.\nރާއްޖެއިން ބަލި ޖެހުނު 51 މީހަކު ވަނީ ނިޔާވެފައެެވެ.\nރާއްޖޭގައި ކޮވިޑް-19 ފެތުރުން އިތުރުވުމާއެކު، މާލެ ސަރަހައްދުގައި އަޅާފައިވާ ފިޔަވަޅުތައް ވަނީ ވަރުގަދަކޮށް ފައެވެ.\nމިއަދު ރާއްޖެ އިން 203 މީހުން ކޮވިޑަށް ފައްސިވެއްޖެ\nވޭމަންޑޫ އިހާ: ހިރިލަންދޫން މީހަކު ކޮވިޑަށް ފައްސިވެއްޖެ\nކޮވިޑް-19: ބިހާރްގައި ހާލަތު ގޯސްވެ، ފިޔަވަޅުތައް ހަރުކަށިކޮށްފި\nޖެނުއަރީ 27, 2021 22:09\nޙެޔޮނުވަަނެ ސުކޫލުތަށް ކޮލެޖްތަށް ބަންދުކޮށްފަ އޮފީސް ގަޑި މަދުކޮށްފަ ކު ރިން އޮތަގޮތަށް ބަދަލްކޮލާފަ ވެކްސިން ލިބި ޖެހެންދެން ކެތްކޮށްލާން ފެނޭ. ނޫނީ ކަޑލުދިންތަކެއް ހަލާކުވެދަނެ. ޢަދި މަގުތަށް މި ފުޜެނީ ސުކޫލުތަށް ހުޅިވިފަހުން.\nޖެނުއަރީ 27, 2021 22:20\nތީ މިހާު ރުގެ ރައީސްއާއި މިސަ ރުކާ ރުގެ ހިކްމަތްތެ ރިކަމުން މިސަ ރުކާ ރައް ލިބުނު ކާމިޔާބެއް. މާދަން "ދަޒީ ރާވަގުންގެ ސައްލާ" ގަވާނެ މިކަމުގެ އުފަލުގަ ކޭކުފަޅަން\nޖެނުއަރީ 27, 2021 22:38\nސްކޫލު ބަންދު ކުރޭ! ކުލާސް ރޫމް ސެނިޓައިޒް ކުރީމަ ނިމުނީއެއް ނޫން އައިސްތު. ސްކޫލު ހުޅުވީމަ މާލެއަށް ގިނަ އަދަދެއްގެ ބަޔަކު އައިސް މުޅި ރާއްޖެއަށް ކޮވިޑު ފަތުރާ، ކޮވިޑުގެ ހާއްޔަކަށް މާލެ ބަދަލުވެ އެތައް ބައެއްގެ ފުރާނައަށް ނުރައްކާވަމުން މިދަނީ. ހޮސްޕިޓަލްތައް ފުރި އައިސީޔޫތައް ފުރިފައި އޮތް ގައުމަކަށް ފަތުރުވެރިންނެއްވެސް ނާންނާނެ. ނަތީޖާއަކީ އަނެއްކާވެސް ފަތުރުވެރިކަން ފުނޑި، ގެސްޓްހައުސްތައް ބަންދުކުރަން މަޖުބޫރުވުން. ސްކޫލްތައް ބަންދުކޮށް ފިޔަވަޅުތައް ވަރުގަދަކުރޭ! ސަރުކާރުން ޒިންމާދާރުވޭ\nޖެނުއަރީ 27, 2021 23:18\nރާއްޖޭގައި ކޮވިޑްގިނަވަނީ ސަ ރުކާ ރުން ރައްޔިތުންނަށް ހަ ރާމްކޯ ރުވާތީކަމަށް ވުންއެކަށީގެންވޭ. ސަ ރުކާ ރުން ޖުޑިޝަ ރީ އަށް އަތްބޭނިވަ ރަކަށް ސަ ރުކާވަ ރަކަށް ޖެހޭ މުސީބާތް ގިނަވަމުންދާކަން ފާހަގަކު ރެވޭ.\nޖެނުއަރީ 27, 2021 23:33\nވާނެ ވާނެ ކޮންކަމަކާތަ ވަގުތު ކުދިން ތިޔަ ހާސްވަނީ.\nޖެނުއަރީ 28, 2021 00:14\nޕީޕީއެމްގެ މުޒާހަރާފަހާކޮވިޑުދުވާކަން ވަރައްބޮޑައްފާހަނގަކުރެވޭ ނުބައިވެރިންނައް ނުބައިގޮތް އަބަދުވެސްދިމާވާނެ\nޖެނުއަރީ 28, 2021 01:04\nދަންވަރު މީހުން ކައިރިޔަށް ވަންނަމީހުން އެެންމެ ގިނައިން ޕޮޒިޓިވް ވަނީ “ދިރާސާ”\nޖެނުއަރީ 28, 2021 01:16\nމިއަދު ބުނާނެ ކަލޭ ޕޮޒިޓިވް\nދުވަސް ކޮޅަކު ބަންދުގަ ބހައްޓާފަ ކަލޫ ނެގެޓިވް\nބަލިރަގަޅުވަނީ އަމިއްލަ އައްތަ\nޖެނުއަރީ 28, 2021 09:42\nސްކޫލްތައް ބަންދުކޮށް ދެއްވުން ވަރަށް އެދެން......\nބައެއް މީހުން ނުހުޅުވައިގެން އެހާ މައްސަލަ ޖެއްސި\nމިހާރު ތަޖުރިބާ ކުރެވިއްޖެ...... ގިނަ ޓޗަރުންތަކެއް ބަލިވެ އޮންލައިން ކްލާސް ނުނެގޭ ވަރު ވުމުގެ ކުރިން ވބަންދު ކޮށްދެއްވާ. މިހާރުވެސް ވަރަށް ގިނަ ޓީޗަރުން ކަރަންޓީން ވާން ޖެހުމުގެ ސަބަބުން ރަނގަޅަށް ކިޔަވައިނުދެވޭ....


Sarukaaru muvahzafunge musaara bodukuran kulli massala eh\nސަރުކާރު މުވައްޒަފުންގެ މުސާރަ ބޮޑުކުރަން ކުއްލި މައްސަލައެއް\nސަރުކާރުގެ އެންމެ ގިނަ މުވައްޒަފުން މަސައްކަތް ކުރަމުން ގެންދާ ވެލާނާގެ ބިލްޑިން -- ފޮޓޯ: އަވަސް\nސިވިލް ސާވިސްގައި މަސައްކަތް ކުރާ މުވައްޒަފުންގެ މުސާރަތައް ހެޔޮ ބަދަލެއް ގެނެސްދިނުމަށް ގޮވާލައި ރައްޔިތުންގެ މަޖިލީހަށް ކުއްލި މައްސަލައެއް ހުށަހަޅުއްވައިފި އެވެ.\nމިމައްސަލަ ހުށަހެޅުއްވީ އެމްޑީޕީއަށް ނިސްބަތްވާ ބިލަތްދޫ ދާއިރާގެ މެންބަރު އަހްމަދު ހަލީމެވެ. ކުއްލި މައްސަލަ މަޖިލީހަށް ހުށަހެޅުމުން މައްސަލަ ބަލައިގަނެ ބަހުސް ކުރުމަށް ފާސްކުރީ 33 މެންބަރުންގެ އިއްތިފާގުންނެވެ.\nކުއްލި މައްސަލަ ހުށަހަޅުއްވާފައި މިވަނީ ސިވިލް ސާވިސްގައި މަސައްކަތް ކުރާ މުވައްޒަފުންގެ މުސާރަތައް ބޮޑު ކުރުމަށް ގޮވާލައި ސިވިލް ސާވިސްގެ މުވައްޒަފުން އިހްތިޖާޖު ކުރަމުންދާ ވަގުތެއްގަ އެވެ.\nމައްސަލަ ހުށަހަޅުއްވަމުން އަހްމަދު ހަލީމް ވިދާޅުވީ ސިވިލް ސާވިސްގައި އުޅޭ މުވައްޒަފުންނަށް މިއަދު ލިބެނީ ހަމަޖެހިގެން ދިރިއުޅެވޭ ވަރުގެ މުސާރައެއް ކަމަށް ގަބޫލުނުކުރައްވާ ކަމަށެވެ. ދައުލަތް ހިންގުމަށް އެންމެ ގިނަ މަސައްކަތް ކުރަމުން ގެންދާ ބަޔަކީ ސިވިލް ސާވިސްގެ މުވައްޒަފުން ކަމަށްވާތީ އެ މީހުންނަށް ރަނގަޅު މުސާރައެއްދީ ހަމަޖެހިގެން ދިރިއުޅެވޭނެ ގޮތްތަކެއް ހޯދައިދޭން ޖެހޭނެ ކަމަށެވެ.\nއެމްޑީޕީ އަކީ ސިވިލް ސާވިސްގެ މުވައްޒަފުންނަށް ދެރަގޮތެއް ހަދާނެ ޕާޓީއެއް ނޫން ކަމަށް ވެސް ހަލީމް ވިދާޅުވި އެވެ. ސިވިލް ސާވިސްގެ މުވައްޒަފުންގެ މުސާރަތަކަށް ހެޔޮ ބަދަލެއް ގެނައުމަށްޓަކައި ސަރުކާރުގެ ތެރެއިން ވަރަށް ގިނަ ރަނގަޅު މަސައްކަތްތަކެއް ކޮށްފައިވާ ކަމަށާއި މަޖިލީހަށް އެ މައުލޫމާތު ހިއްސާކޮށްފައިވާ ކަމަށެވެ. އެހެންކަމުން ވަރަށް އަވަހަށް މުވައްޒަފުންގެ މުސާރަތަކަށް ހެޔޮ ބަދަލު އަންނާނެ ކަމަށް ވިދާޅުވި އެވެ.\nސިވިލް ސާވިސްގެ މުވައްޒަފުން އިއްޔެ ވަނީ ކަޅު ހެދުން ލައިގެން އޮފީސްތަކަށް ނިކުމެ އިހްތިޖާޖުކޮށްފަ އެވެ. އަދި ސިވިލް ސާވިސްގެ ބައެއް މުވައްޒަފުން މިއަދު ބައެއް ރަށްރަށުގައި ގެންދަނީ މަސައްކަތް ހުއްޓާލައިގެން ވެސް އިހްތިޖާޖު ކުރަމުންނެވެ.\nސިވިލް ސާވިސް މުވައްޒަފުންގެ ހުށަހެޅުންތައް\nސެޓްފިކެޓް ޕްރޮމޯޝަން އަލުން ދިނުން\nލިވިން އެލަވަންސް ހަމަޖައްސައިދިނުން\nވައުދާ އެއްގޮތަށް މިނިމަން ވޭޖު އަވަސް ކުރުން\nދަށް މުވައްޒަފުންގެ މުސާރަށް ހެޔޮ ބަދަލެއް ގެނައުން\nސުކްލު ތަކުގެ އިދާރީ މުވައްޒަފުންނަށް އިތުރު އެލަވަންސެއް ދިނުން\nސިވިލް ސާވިސްގައި މަސައްކަތް ކުރާ މުވައްޒަފުންގެ މުސާރަތައް ހެޔޮ ބަދަލެއް ގެނެސްދިނުމަށް ގޮވާލައި މަޖިލީހަށް ހުށަހެޅި ކުއްލި މައްސަލައަށް ބަސްހުކުރައްވަމުން ގެންދަވާ ހުރިހާ މެންބަރުން ވެސް ގެންދަވަނީ އެ މައްސަލަ އަށް ތާއީދު ކުރައްވަމުންނެވެ. ސިވިލް ސާވިސްގެ މުސާރަތައް ބޮޑުކުރުމާއި އެކު އަވަހަށް މިނިމަމް ވޭޖު ކަނޑައެޅުމަށްވެސް މެންބަރުން ދަނީ ގޮވާލައްވަމުންނެވެ.\nރައްޔިތުންގެ މަޖިލިސް ސިވިލްސާވިސް ކޮމިޝަން ފިނޭންސް މިނިސްޓްރީ\nމިނިމަމް ވޭޖް ކަނޑައެޅުން އަންނަ މަހަށް ފަސްކޮށްފި\n"ސަރުކާރު މުވައްޒަފުންގެ މުސާރަ ބޮޑުކުރަންޖެހޭ"\nއިތުރު ގަޑީގެ ފައިސާ އުނިކުރި މައްސަލަ ބަލަން މަޖިލީހަށް


kadhurun libey faidhaa thah ingeytha?\nރިޕޯޓު - ރަމަޟާން 1439\nކަދުރުން ލިބޭ ފައިދާތައް އިނގޭތަ؟\nސައުދީ އަރަބިއްޔާއަކީ ކަދުރު އެންމެ ގިނައިން އެކްސްޕޯޓް ކުރާ އެއް ގައުމު\nކަދުރުން ސިއްހީ ބޮޑު ފައިދާ އެއް ލިބޭ\nކ. މާލެ 23 މެއި 2018 | ބުދަ 03:27 2,424\nގަދުރު - ރާއްޖެއެމްވީ\nރަމަޟާން މަހުގައި އާންމުކޮށް ރޯދަ ވީއްލުމަށް ބޭނުންކުރާ މޭވާ އަކީ ކަދުރެވެ. ކަދުރުން ރޯދަ ވީއްލުމުން ނުވަތަ ކަދުރުން ހަށިގަނޑަށްވާ ފައިދާތަކަށް ބަލައިލާނަމެވެ. ކަދުރަކީ ސައުދީ އަރަބިއްޔާއާއި މެދު އިރުމަތީގެ ގައުމުތަކުގައި އާންމުކޮށް ކެޔުމުގައި ބޭނުން ކުރާ ބާވަތެކެވެ.ރޯދަ މަހުގައި ކަދުރު ކެޔުމަށް އިތުރު ސަމާލުކަން ދެވެ އެވެ.\nސައުދީ އަކީ ދުނިޔޭގައި ދެވަނައަށް ކަދުރު އެންމެ ގިނައިން އުފައްދާ ގައުމެވެ. އެގޮތުން ދުނިޔޭގެ 30 ގައުމަކަށް އަހަރެއްގެ މައްޗަށް 3000 ޓަނުގެ ކަދުރު ސައުދީއިން ބަހައެވެ. މީގެ އިތުރުން ކޮންމެ އަހަރަކު އދ ގެ ވަރލްޑް ފުޑް ޕްރޮގްރާމު ( ޑަބްލިއު.އެފް.ޕީ) އަށް 4000 ޓަނު ހަދިޔާ ކުރެ އެވެ.\nކަދުރަކީ ކީރިތި ރަސޫލާ މުހައްމަދުއް ސައްލައްﷲ އަލައިހި ވަސައްލަމަ ރޯދަ ވީއްލުމަށް ބޭނުން ކުރި މޭވާ އެވެ. އަދި ކީރިތި ގުރުއާނުގައިވެސް ކަދުރު ގަހުގެ ވާހަކަ ބަޔާންވެގެން އައިސްފައިވެ އެވެ. އެހެން ކަމުން ކަދުރަނީ އިސްލާމްދީނާ ވަރަށް ބޮޑަށް ގުޅިފައިވާ މޭވާއެކެވެ.\nކަދުރުން ރޯދަ ވީއްލުމަކީ ކީރިތި ރަސޫލާގެ ސުންނަތުން ސާބިތުވެފައިވާ ކަމަކަށްވާއިރު ކަދުރުން ސިއްހީ ގޮތުންވެސް ތަފާތު ފައިދާތަކެއް ލިބިގެންދެ އެވެ.\nކަދުރުގައި ހުންނަ ގުދުރަތީ ހަކުރުގެ ބާވަތުގެ ސަބަބުން ހަށިގަނޑުގައި ދައުރުވާ ލޭގައި ހުންނަ ހަކުރުގެ މިންވަރު އިތުރުކޮށްދެ އެވެ. މިކަމުގެ ސަބަބުން ގިނައިރު ނުކައި ހުރުމަށް ފަސޭހަވެގެންދެ އެވެ. ރޯދަ ވީއްލާއިރު ކަދުރު ކެޔުމަށްފަހު އެހެން ކެއުމެއް ބޭނުންކުރުމުން އެންމެ ބޮޑަށް ފައިދާ ވާނީ މަދުވެގެން 20 ވަރަކަށް މިނެޓަށް ފަހުން ކެއުމެވެ.\nދިރާސާތަކުން ދައްކާގޮތުން ކަދުރުގެ ސަބަބުން ކެންސަރު ފަދަ ބަލިތަކުން ދުރުކޮށްދެ އެވެ. ގާތްގަނޑަކށް ހަތް ކަދުރަކީ 120 ކެލޮރީސް އެވެ. ދުވާލެއްގެ މައްޗަށް ފަސް ކަދުރު ކާ ނަމަ ތަފާތު އެކި ކަހަލަ ބަލިތަކުން ދުރުކޮށްދެ އެވެ.\nސައުދީއިން ގާތްގަނޑަކަށް 300 ވައްތަރުގެ ކަދު ލިބޭއިރު، ސައުދީގައި އުފައްދާ ކަދުރުގެ 6.8 ޕަސެންޓް އެކްސްޕޯޓް ކުރެ އެވެ.\n- ބީއެމްއެލުން ހުށައެޅި މައްސަލައިގައި ދެފަރާތުގެ ލިޔެކިޔުންތައް ބަދަލު ކޮށްފި\n- ފަނޑިޔާރުންނަށް ނަސޭހަތްދެނީ އިކްރާމްގެ ލިޔުންތައް ގެންދިޔަ މައްސަލާގައި\n- އެމްއެމްއޭ އިން 400 މިލިއަން ޑޮލަރުގެ ކަރަންސީ ސްވޮޕް އެގްރިމެންޓްގައި ސޮއިކޮށްފި\n- ސަބްސިޑީތައް ދޫކުރަނީ އެންމެ ރަނގަޅަކަށް ނޫން: އަހުމަދު ރަޝީދު\n- ބިދޭސީއަކު، ޗަކަ ފެނުން ތަރުކާރީ ދޮންނަ ވީޑިއޯއެއް އާންމު ވެއްޖެ\nސަބްސިޑީތައް ދޫކުރަނީ އެންމެ ރަނގަޅަކަށް ނޫން: އަހުމަދު ރަޝީދު\nމިއަދުވެސް ފުލުހުންނަށް ނުރައްކައުތެރިކަން އެބައޮތް: ސީޕީ\nބީއެމްއެލުން ހުށައެޅި މައްސަލައިގައި ދެފަރާތުގެ ލިޔެކިޔުންތައް ބަދަލު ކޮށްފި\nއެމްއެމްއޭ އިން 400 މިލިއަން ޑޮލަރުގެ ކަރަންސީ ސްވޮޕް އެގްރިމެންޓްގައި ސޮއިކޮށްފި


Adhuham Gasim Maraali Kan Sharee'athugai Saabithu Kohdheynan: PG Shameem | Hathaavees\nއަދުހަމް ގާސިމް މަރާލިކަން ޝަރީއަތުގައި ސާބިތު ކޮށްދޭނަން: ޕީޖީ ޝަމީމް\nޕްރޮސިކިއުޓާ ޖެނެރަލް ހުސައިން ޝަމީމް -- ފޮޓޯ / ސަން\nޑްރައިވަރު ގާސިމް ހަސަން މަރާލީ އަދުހަމް މުހައްމަދުކަން ޝަރީއަތުގައި ސާބިތު ކޮށްދޭނެ ކަމަށް ޕްރޮސިކިއުޓާ ޖެނެރަލް ހުސައިން ޝަމީމް ވިދާޅުވެއްޖެއެވެ.\nޝަމީމް މިފަދައިން ވިދާޅުވެފައި މިވަނީ އަދުހަމް މިއަދުގެ ޝަރީއަތުގައި ގާސިމް ހަސަން މަރާލި ކަމަށް އިންކާރު ކުރުމުންނެވެ. މީގެކުރިން ބޭއްވި ޝަރީއަތުގައި އަދުހަމް ވަނީ ގާސިމް މަރާލި ކަމަށް އިއުތިރާފުވެފައެވެ. އަދުހަމް ވަނީ ޕީޖީއާ އެކުގައި މި މައްސަލާގައި އިއުތިރާފު އެއްބަސްވުމެއްގައި ސޮއިވެސް ކޮށްފައެވެ.\nމިކަމާއި ގުޅިގެން ޕީޖީ ހުސައިން ޝަމީމް ކުރެއްވި ޓްވީޓެއްގައި ވިދާޅުވީ އިއުތިރާފު އެއްބަސްވުމާ އެއްގޮތަށް ކުރިއަށް ނުދިއުމަކީ މައްސަލައެއް ނޫން ކަމަށެވެ. އަދި ވިދާޅުވީ މި މައްސަލާގައި ޕީޖީން ޝަރީއަތުގައި ހުށަހަޅައިގެން، ހެކީގެ މައްޗަށް ބިނާކޮށް، ތޫނު އެއްޗެއް ބޭނުންކޮށްގެން މީހަކު މެރިކަން ޝަރީއަތަށް ސާބިތު ކޮށްދޭނެ ކަމަށެވެ.\nމިއަދު ބޭއްވި އަވަސް ނިޔާ ޝަރީއަތުގައި، ދައުވާ އިތުރަށް ސާފުކުރަން ބޭނުންތޯ މައްސަލަ ބައްލަވާ ގާޒީ ސުވާލު ކުރެއްވުމުން އަދުހަމް ވަނީ ދައުވާ އިތުރަށް ސާފުކޮށްދިނުމަށް އެދިފައެވެ.\nދައުލަތުން އަދުހަމަށް ކުރާ ދައުވާ ސާފުކޮށްދިނުމުން އަދުހަމް ވަނީ އެ ދައުވާއަށް އިންކާރުކޮށްފައެވެ. އަދި ބުނީ އޭނާ އެއްވެސް މީހަކު ގަސްދުގައި މަރާލާފައި ނުވާނެ ކަމަށެވެ. އަދި ގާސިމް ހަސަންގެ މަރަކީ އޭނާ ދެނަހުރި ކަމެއްވެސް ނޫން ކަމަށް އަދުހަމް ބުންޏެވެ. އޭނާ ބުނީ އެންމެ ފުރަތަމަ ބޭއްވި ޝަރީއަތުގައި އޭނާ ދައުވާއަށް އިއުތިރާފުވީ މަސްތުގެ ހާލަތުގައި ހުރެގެން ކަމަށްވެސް އޭނާ ބުންޏެވެ. އޭނާ ބުނި ގޮތުގައި ފުލުހުން އޭނާ ކޯޓަށް ހާޒިރުކުރީ މަސްތުވާތަކެތި ދީގެން ކަމަށެވެ. އޭނާ ވަނީ ފުލުހުންނަށް ބޮޑެތި ތުހުމަތުތަކެއް ކޮށްފައެވެ.\nއެގޮތުން ފުރަތަމަ އަދުހަމް އަށް ދިން މަސްތުވާތަކެތި ދިނީ އޭނާ ތަނެއްގައި ފޮރުވާފައި ހުރި މަސްތުވާތަކެތި ކަމަށާއި ފަހުން ފުލުހުންގެ އަމިއްލަ ހަރަދުގައި މަސްތުވާތަކެތި ގަނެގެން އެ ތަކެތި އޭނާއަށް ދީފައިވާ ކަމަށް ފުލުހުން ބުންޏެވެ. އޭނާ ބުނި ގޮތުގައި އޭނާއަށް ހަމަ ބުއްދި ލިބުނީ މީގެ ހަތަރުވަރަކަށް ދުވަސް ފަހުން ކަމަށެވެ.\nޝަރީއަތް ނިންމާލުމުގެ ކުރިން ވާހަކަ ދެއްކުމަށް އަދުހަމަށް ދިން ފުރުސަތުގައި އޭނާ ވަނީ މުއްދަތު މަޖިލީހެއްގައި އިންވެސްޓިގޭޓިވް އޮފިސަރަކު، އޭނާ ބަހައްޓަނީ ހާއްސަ އިނާޔަތްތަކަކާއެކު އެކަހެރިކޮށްފައި ކަމަށް ބުނި ހަނދާންވާ ކަމަށް ބުނެފައެވެ. އެގޮތުން އަދުހަމް ބުނީ ހާއްސަ އިނާޔަތުގެ ގޮތުން އޭނާ އެކަހެރިކޮށްފައި ހުރި ގޮޅިއަށް ފުލުހުން މަސްތުވާތަކެއްޗާއި، ސިނގެރޭޓާއި ސުޕާރި ވައްދައިދިން ކަމަށެވެ.\nއަދުހަމްގެ ވާހަކަތަކާ ގުޅިގެން، އޭނާގެ ދިފާއީ ވަކީލު ވިދާޅުވީ ކަރެކްޝަންގެ ބެލުމުގެ ދަށަށް ގެންދިޔަ ފަހުން އަދުހަމާ ދިމާވީ މިއަދު ކަމަށާއި އަދުހަމް ވެފައިވާ އިއުތިރާފަށް އިންކާރު ކުރާކަން އެނގުނީ ދާދި ދެންމެއަކު ކަމަށެވެ. ފުލުހުންގެ ބެލުމުގެ ދަށުގައި އަދުހަމް ހުރި އިރު، އެފަދަ އެއްވެސް ވާހަކައެއް ވަކީލާ ހިއްސާކޮށްފައިނުވާ ކަމަށާއި އެހެންކަމުން އެވާހަކަތައް އިތުރަށް ސާފުކުރަން ވަގުތު ބޭނުންވާކަމަށް ވަކީލާ ވަނީ ވިދާޅުވެފައެވެ.\nTags: ހުސައިން ޝަމީމް, އަދުހަމް, ޑްރައިވަރު ގާސިމް, ޕީޖީ\nPrevious މިއީ އެންމެންވެސް ޗައިނާއަށް މަދަދުވެރިވާންވި ވަގުތު: ނަޝީދު\nNext ވަކި ކުރަން ނިންމާފައިވާ ސީއެސްސީގެ މެންބަރުންނަށް ޖަވާބުދާރީވުމުގެ ފުރުސަތު ދީފި


MMA in zuvaan viyafaariveringe forumeh baahvaifi\nއެމްއެމްއޭ އިން ޒުވާން ވިޔަފާރިވެރިންގެ ފޯރަމެއް ބާއްވައިފި\nމާލެ 28، މާޗް 2019: އެމްއެމްއޭއިން އިންތިޒާމުކޮށްގެން ޒުވާނުންނަށް ބޭއްވި "ޔޫތް އެންޓަޕްރެނާސް ފޯރަމް" ގެ ބައިވެރިން ފޮޓޯއަކަށް ހުއްޓިގެން- ފޮޓޯ: އެމްއެމްއޭ\nމޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން އިސް ނަގައިންގެން ބާއްވާ "ގްލޯބަލް މަނީ ވީކް" ގެ ތެރޭގައި، ޒުވާން ވިޔަފާރިވެރިންނަށް ހާއްސަ ފޯރަމެއް ބާއްވައިފި އެވެ.\nޒުވާނުންނަށް ހާއްސަކޮށްގެން "ޔޫތް އެންޓަޕްރެނާސް ފޯރަމް" ގެ ނަޖަމުގައި ބޭއްވި މި ފޯރަމްގައި 50 ފަރާތަކުން ބައިވެރިވި އެވެ.\nމި ފޯރަމްގައި ވަނީ އަމިއްލަ ވިޔަފާރިއެއް ފަށައިގެން މަސައްކަތްކުރާ ފަރާތްތަކުން އެ ފަރާތްތަކުން ވިޔަފާރިއެއް ފެށުމަށް ކުރި މަސައްކަތާއި ކާމިޔާބު ވިޔާފާރިއެއް ކުރުމަށް ކުރި ދަތުރުގައި ދިމާވި ގޮންޖެހުންތަކުގެ މައުލޫމާތު ވަނީ ފޯރަމްގެ ބައިވެރިންނާއި ހިއްސާކޮށްފަ އެވެ.\nމި ފޯރަމް ފެށުމަށް ބޭއްވި ރަސްމިއްޔާތުގައި ވާހަކަދައްކަވަމުން ގަވަރުނަރު އަހުމަދު ނަސީރު ވިދާޅުވީ އިޖާދީ އަދި އުފެންދުންތެރި ވިސްނުންތަކުގެ ތެރެއިން އަމިއްލަ ވިޔަފާރިތައް ފެށުމަށް ޒުވާނުންނަށް ވަރަށް ބޮޑަށް ހިތްވަރު ދެއްވާ ކަމަށެވެ. އަދި ޓެކްނޮލަޖީގެ ދާއިރާ އިން ފާހަގަކުރެވޭ ބޮޑެތި ކުންފުނިތަކުން ކާމިޔާބީ އާއި ހިސާބަށް އައީ ތަފާތު ވިސްނުންތަކުގެތެރެއިން ކަމަށް ގަވަރުނަރު ވިދާޅުވިއެވެ. އަދި އެކެއްގެ ކާމިޔާބީ އަކީ އަނެކާގެ ކާމިޔާބީއަށް ހުރަސްއެޅޭ ކަމެއް ނޫންކަމަށާއި މުޅި މުޖުތަމައު ގުޅިގެން މުޖުތަމައުގެ ލާބައާއި މަންފާ އަށް މަސައްކަތްކުރުމުގެ ފުރުސަތު ތަނަވަސްވެފައިވާ ކަމަށް ގަވަރުނަރު ނަސީރު ވިދާޅުވި އެވެ.\nމާލޭގެ އިތުރުން ހދ. ކުޅުދުއްފުށި، ލ. ފޮނަދޫ އަދި ގދ ގައްދޫގައި އަންނަ ހޮނިހިރު ދުވަހު ޔޫތް ފޯރަމްތައް ބޭއްވުމަށް ވަނީ ނިންމާފައެވެ. ގްލޯބަލް މަނީވީކް ފާހަގަކުރުމުގެ ގޮތުން އެމްއެމްއޭއިން ވަނީ މުޅި ރާއްޖެ ޝާމިލްވާގޮތުގައި ގިނަ ހަރަކާތްތަކެއް ރާވާފައެވެ.\nގްލޯބަލް މަނީވީކަކީ ދުނިޔޭގެ އެކި ގައުމުތަކުގައި މާލީ އަދި ފައިސާ އާއި ގުޅުންހުރިކަންތައްތަކަށް ކުޑަކުދިންނާއި ޒުވާނުން ހޭލުންތެރިކުރުމަށް ހާއްސަކުރާ ހަފްތާ އެކެވެ.


Raajjeygai baavvaa enme bodu Islamic conference mi mahu 19 gai fashanee | Mihaaru\nޚަބަރު / އިސްލާމިކް ޔުނިވަސިޓީ\nރާއްޖޭގައި ބާއްވާ އެންމެ ބޮޑު އިސްލާމިކް ކޮންފަރެންސް މި މަހު 19 ގައި ފަށަނީ\nއިސްލާމިކް ޔުނިވަސިޓީގައި މިއަދު ބޭއްވި ހަފްލާއެއްގައި، އެ ޔުނިވަސިޓީގެ ސެންޓާ ފޯ ރިސާޗް އެންޑް ޕަބްލިކޭޝަންގެ ފަރާތުން ޑރ. ދީބާ މޫސާ ވާހަކަދައްކަވަނީ.-- ފޮޓޯ: އިސްލާމިކް ޔުނިވަސިޓީ\n01 ނޮވެމްބަރ 2016\nރާއްޖޭގައި މިހާތަނަށް ބާއްވާ އެންމެ ބޮޑު ބައިނަލްއަގްވާމީ އިސްލާމިކް ކޮންފަރެންސް މި މަހުގެ 19 ގައި ބޭއްވުމަށް ހަމަޖައްސައިފި އެވެ.\nއިސްލާމިކް ޔުނިވަސިޓީން އިންތިޒާމްކުރާ "އިސްލާމީ ހޭލުމުގެ ބައިނަލްއަގްވާމީ މަހާސިންތާ: ތަފާތު ހުރެމެ އެއްބައިވަންތަ މުޖުތަމައެއް" ނަމުގައި ކޮންފަރެންސް ބާއްވަން ހަމަޖައްސާފައިވަނީ މި މަހުގެ 19 އަދި 20 ގަ އެވެ.\nއިސްލާމިކް ޔުނިވަސިޓީގައި މިއަދު ބޭއްވި ހަފްލާއެއްގައި، އެ ޔުނިވަސިޓީގެ ސެންޓާ ފޯ ރިސާޗް އެންޑް ޕަބްލިކޭޝަންގެ ފަރާތުން ވާހަކަ ދެއްކެވި ޑރ. ދީބާ މޫސާ ވިދާޅުވީ އިސްލާމިކް ކޮންފަރެންސްގައި ދިވެހި 29 އިލްމުވެރިއަކާއި ދުނިޔޭގެ އެކި ގައުމުތަކުގެ ޔުނިވަސިޓީތަކުން 27 ބޭފުޅުން ބައިވެރިވެވަޑައިގަންނަވާނެ ކަމަށެވެ. ބޭރުގެ ބޭފުޅުންގެ ތެރޭގައި ހިމެނެނީ:\n- ޕްރޮފެސާ މުހައްމަދު އައްލާމުއް ޝައުކާނީ، ވައިސް ރެކްޓާ، އިމާމް މުހައްމަދު އިބްނު ސައުދު ޔުނިވަސިޓީ، ސައުދީ އަރަބިއްޔާ\n- ޕްރޮފެސާ މުހައްމަދު ހުސެއިން އަހްމަދު، ޑެޕިއުޓީ ރެކްޓާ، ސުލްތޯން ޝަރީފް އަލީ އިސްލާމިކް ޔުނިވަސިޓީ، ބުރޫނާއީ ދާރުއްސަލާމް\n- ޕްރެފެސާ ޔޫސުފް އަހްމަދު އަލް ޕްރަވީޝް، އިންޓަނޭޝަނަލް އިސްލާމިކް ޔުނިވަސިޓީ، ޕާކިސްތާން\n- ޑރ. އަތާއުﷲ ސިއްދީގީ، ވިޒިޓިން ޕްރޮފެސާ، ޔުނިވަސިޓީ އޮފް ގްލްކޮޝަޔާ، އިނގިރޭސި ވިލާތް\n- ޑރ. މައުރީކާ ބާޝީ، ޑިރެކްޓާ އޮފް ޕޯސްޓް ކޮލޯނިއަލް ސްޓަޑީޒް ރިސާޗް ސެންޓާ، އުސްކުދާރް ޔުނިވަސިޓީ، ތުރުކީ\n- ޑރ. ޒައިނަބް އަލްވާނީ، ޕްރޮގްރާމް ޑިރެކްޓާ އެންޑް އެސޯސިއޭޓް ޕްރޮފެސާ އޮފް އިސްލާމިކް ސްޓަޑީޒް، ހާވާޑް ޔުނިވަސިޓީ، އެމެރިކާ\nދިވެހި، އިނގިރޭސި އަދި އަރަބި ބަހުން ކުރިއަށް ގެންދާ މި ކޮންފަރެންސް އަޑުއެހުމަށް ރާއްޖޭގެ އެކި ހިސާބުތަކުން 150 މީހުން ޒިޔާރަތްކުރާނެ ކަމަށް ވެސް ދީބާ ވިދާޅުވި އެވެ.\n"އިސްލާމިކް ޔުނިވަސިޓީގެ ވަރަށް މުހިންމު މަގްސަދެއް އެއީ މި ދެންނެވި ކަލްޗާ ދިވެހިރާއްޖޭގައި ގާއިމްކުރަން މަސައްކަތް ކުރުމަކީ. އޭގެ އިތުރުން، އެކިއެކި މައުލޫމާތުތައް، ދިރާސާތަކާ ބެހޭ މައުލޫމާތުތައް މީހުންނަށް ފޯރުކޮށްދިނުމަކީ އަޅުގަނޑުމެން ވަރަށް ބާރުލާފައި ކުރަމުން އަންނަ ކަމެއް ޔުނިވަސިޓީ އުފެދުނީއްސުރެ،" އޭނާ ވިދާޅުވި އެވެ.\nއިސްލާމިކް ކޮންފަރެންސްގައި ދުނިޔެ އާއި ރާއްޖެ އަށް ދިމާވެފައިވާ ބޮޑެތި ދީނީ މައްސަލަތަކާ މެދު މަޝްވަރާކުރާނެ އެވެ. ދިރާސާ ކަރުދާސް ހުށަހެޅުމާއި ވޯކްޝޮޕްތައް އަދި ޕެނަލް ޑިސްކަޝަންތައް ހިމެނޭ މި ކޮންފަރެންސްގައި މަޝްވަރާކުރުމަށް ހަމަޖެހިފައިވާ މައުލޫއުތަކުގެ ތެރޭގައި ޓެރަރިޒަމް ހުއްޓުވުމާއި އަންހެނުންނަށް ކުރާ އަނިޔާ އާއި ޖިހާދަށް ދިޔުން ފަދަ ކަންކަން ހިމެނެ އެވެ.\nދީނީ އިލްމުވެރިންގެ މަހާސިންތާ އިސްލާމިކް ޔުނިވަސިޓީ ދީން\n5 ކޮމެންޓް, 19 ރިއެކްޝަންސް\nއިސްލާމިކް ފައިނޭންސު މިކޯސް ހިންގަނީ ތިތާގެ ކޮން ފެކަލްޓީއަކުންތޯ؟ އުސޫލެއްގެ ގޮތުން ޔުނިވާރސިޓީއެއް ވެއްޖެއްޔާ އެ ކޯހެއް ހިންގާނީ އެކޯހަކާއި ގުޅޭ ފެކަލްޓީއަކުން ނުންތޯ؟ ތިތާކު އަދި އިކޮނޮމިކުސް ބިޒުނަސް ފެކަލްޓީއެއް ނުވެސް ނެތެއްނުންތޯ؟ ތީހަމަ ނަމެއްގައި ހިންގާ ކޯސްތަކެއް ނޫންބާ؟\nމި ކޮންފަރެންސްގައި މަޝްވަރާކުރުމަށް ހަމަޖެހިފައިވާ މައުލޫއުތަކުގެ ތެރޭގައި ޓެރަރިޒަމް ހުއްޓުވުމާއި އަންހެނުންނަށް ކުރާ އަނިޔާ އާއި ޖިހާދަށް ދިޔުން ފަދަ ކަންކަން ހިމެނެ އެވެ. މިހާ ބޮޑު އިސްލާމީ ކޮންފަރެންސެއްގައި މިނޫކަމެއް ނެތީތޯ؟ ކޮބައިތޯ އިންސާނުން ބިނާކުރަން ޤައުމުތަކުގައި ހުރި ހުރަސްތަށް؟ ޤައުމުތަށް ޑިވޮލަޕް ނުވަނީ ކޮންސަބަބަކާހުރެތޯ؟\nއިސްލާމިކް މިނިސްޓްރީ ހަރުގަ ތާށިވެފަ ސުފުރާމަތި ރަނގަޅުކޮށްފަ ބޮޑު ކޮންފަރެހެއް ބޭއްވިޔަސް ދީން މޮއޮއްދަނީ\nސަޅި. ރަގަޅު ފުރައިގެ އިލްމީ ޝޭހެއްނެތީތޯ؟؟\nއެންމެ ލާރޖް އިސްލާމިކް ކޮންފަރެންސް މިބޭއްވެނީ އެއީ މަމެންގެ ބިއުޓިފުލް އެން އޯސަމް އެން ފްލޯލެސް ސަރުކާރުގައި ދޯ. ކޮބާ އެއީ މަމެން މިބުނާ އެއްޗަކީ. އެއީ މަމެންގެ ވަން އެން އޮންލީ ހަބީބީ އިސްލާމިކް މިނިސްޓަރު ހުރެއްޖެނަމަ ވަރަށް ލާރޖް ކޮންފަރެންސް ތައް ؛ލާރޖްކޮށް އަބަދުވެސް ޖައްސާނީ ދޯ. އިޒިންޓް އިޓް އެމޭޒިންގް އެން ވޮންޑަރފުލް.. ކޭން ޔޫ ބިލީވް އިޓް..


މެންބަރުންގެ ޚިޔާލު: އެމީހުންގެ ކުށަކީ އެމްޑީޕީ މެންބަރުން ކަމަށްވުން ހެއްޔެވެ؟ – Maldivian Democratic Party\nމެންބަރުންގެ ޚިޔާލު: އެމީހުންގެ ކުށަކީ އެމްޑީޕީ މެންބަރުން ކަމަށްވުން ހެއްޔެވެ؟\nމިހާރަކަށް އައިސް ރާއްޖޭގެ ޝަރުޢީ ދާއިރާއިން ކަންކުރާ ގޮތާމެދު އެކިމީހުން ބުނެއުޅޭނީ އެކިގޮތަށެވެ. ރަނގަޅުގޮތަކީ ކޮބައިކަން ނުރަނގަޅުގޮތަކީ ކޮބައިކަން އޮޅި އަދުލު އިންސާފު ޤާއިމްކުރުމުގެ ބާރުތަކާމެދު މިއަދު އުފެދިފައިވާ ކޯޅުންތަކަކީ ގައިމުވެސް މިކަމުގައި ކޮންމެވެސް ސަބަބު ތަކެއް ނެތި އުފެދިގެންއުޅޭ ކޯޅުން ތަކެއް ނޫންތާއެވެ.\nވަށްކަމާއި މަސްތުވާތަކެތީގެ ވިޔަފާރިއާ އަދި ހަތިޔާރުގެ ގޮތުގައި ބޭނުންކުރެވޭފަދަ ތަކެތި ބޭނުންކޮށްގެން މާރާމާރީ ހިންގައިގެން ފުލުހުން އެތަކެއް ބުރަމަސައްކަތުން އަތުލައިގަނެ ތަޙުޤީޤަށްޓަކައި ހައްޔަރުކުރުމަށް ބޭނުންވެ ކޯޓުތަކަށް ޚާއްސަކޮށް ޖިނާއީ ކޯޓަށް ހުށައަޅާ މީހުން ވަގުތުން ދޫކޮށްލުމަށް ކޯޓު އަމުރު ނެރެވެމުންދާއިރު ތަންތަނަށް މީހުން އެއްވެ ބައެއްކަހަލަ ކަންތައް ކުރާއިރު ކުޅިބަލާން ތިބޭމީހުން ހައްޔަރުކޮށް ފުލުހުން ގެންދިއުމުން ކޯޓުތަކުން މިފަދަމީހުން ހިތުހުރިހައި ދުވަހަކު ބަންދުގައި ބޭތިއްބުމަށް ތައްގަނޑު އެގެންދަނީ ޖަހައިދެމުންނެވެ. ޢިއްޒަތްތެރި މެންބަރަކު ވިއްޔާ ގޭބަންދަށްވުރެ ބޮޑުބަންދެއް ކުރުމަކީވެސް ޙަރާމް ކަމެކޭ ހީވެއެވެ.\n7 އޯގަސްޓް ދުވަހުގެރޭ މަޖްލިސްދޮށުން ފުލުހުން ހައްޔަރު ކުރިމީހުން ހައްޔަރު ކުރުމުގައި ބަލާފައިވަނީ އެމީހަކީ އެމްޑީޕީގެ މީހެއްތޯ އެކަންޏެވެ. އެހެނީ އެތަނުގައި އެއްވެތިބި މީހުންގެ ތެރެއިން ވަކިބަޔަކު ހައްޔަރުކޮށް ގެންގޮސް ތަޅުއަޅުވައި އެހެންމީހުން ދޫކޮށްލުމަކީ އިންސާފު ކަމުގައި ބެލެވިދާނެހެއްޔެވެ؟ އަދި މިފަދަ ކަންކަމުގައި ފުލުހުން ޢަމަލު ކުރާގޮތުން އެކަން ކުރަމުން ގެންދާ ގޮތާމެދުވެސް ޝައްކުއުފެދޭ ފަދަ ގޮތަކަށް ދާކަމީ ހިތާމަ ހުރިކަމެކެވެ.\nއެއްހާލަތެއްގައި އެއްގޮތަކަށް ހިފެހެއްޓުނު ބަޔަކާމެދު ތަފާތުގޮތަކަށް ކަންކުރުމަކީ އެންމެ އިންސާފުވެރި ގޮތްކަމުގައި ދެންނެވޭކަށް ނޯންނާނެއެވެ. އަދި ފުލުހުން އަމަލުކުރާ ގޮތަކީ ވަކިފަރާތަކަށް ޖެހިގެން ކުރާގޮތެއްކަމަށް ބެލެވުމަކީ ނުހަނު ހިތާމަހުރި އަދި އެހާމެ ބިރުވެރި ކަމެކެވެ. ޢަދުލު އިންސާފު ޤާއިމް ކުރުމުގެ ބާރާމެދު ޢާންމުންގެ ހިންހަމަނުޖެހުން އިތުރުވެފައިވާ މިފަދަ ދަނޑިވަޅެއްގައި ފުލުހުންގެ ޢަމަލުތައް މިޔަށްވުރެ ދެފުށް ފެންނަގޮތަކަށް އިންސާފުން ގެންދިއުމަށް ބާރުއަޅާން އެބަޖެހެއެވެ.\n7 އޯގަސްޓު ދުވަހުގެ ރޭ މަޖްލިސް ދޮށުން ގެންދެވުނު އެމްޑީޕީގެ ހެންވޭރު ދެއެކްޓިވިސްޓުން މިހާތަނަށްވެސް ދޫކޮށްނުލައި ފުލުހުންގެ ބެލުމުގެ ދަށުގައި ބައިތިއްބާފައިވަނި ކީއްވެބާވައެވެ. އެތަނުގައި އެއްވެތިބި މީހުންގެ ތެރެއިން ފުލުހުންގެ ބެލުމުގެ ދަށަށް ގެންދިޔަ އެހެން އެންމެން ދޫކޮށްލިއިރު އެމީހުން ދޫކޮށްނުލައި ހިފަހައްޓައިގެން އެއުޅެނީ އެމީހުންނަކީ ހަމައެކަނި އެމްޑީޕީގެ އިސް ދެ އެކްޓިވިސްޓުންނަށް ވާތީހެއްޔެވެ؟ އަދި އެމީހުން ފުލުހުންގެ ބެލުމުގެ ދަށުގައި ހައްޔަރު ކޮށްގެން ގެންގުޅުމުގެ މުއްދަތު އިތުރު ކޮށްދީފައި އެވަނީ ކޮންހަމަޔަކުން ކޯޓުން ބަލައިގެންހެއްޔެވެ؟\nމިފަދަ ކަންކަމުގައި ފުލުހުންވެސް މިގޮތަށް ޢަމަލުކުރާނަމަ އެމުއައްސަސާއާއި މެދު ރައްޔަތުން ކުރަމުން ގެންދާ އިތުބާރު ގެއްލިދިއުމަކީ ނުހަނު ގާތް ކަމެކެކެވެ. އަދުލު އިންސާފު ގާއިމުކުރުމުގެ ނަމުގައި ހުރި ކޯޓުތަކާއި ބައެއް ފަނޑިޔާރުންނާއި މެދު ރައްޔިތުންގެ ގިނަބަޔެއްގެ މެދުގައި ހިންހަމަ ނުޖެހުންތަކާއި ޝައްކުތައް އުފެދިފައިވާ މިފަދަ ދުވަސްވަރެއްގައި ފުލުހުން ދައްކާދޭންވާނީ މިއަށްވުރެ ސާބިތުކަމެކެވެ. އެހެންނޫންނަމަ ރާއްޖޭގައި ދުވަހަކުވެސް އަދުލު އިންސާފު ޤާއިމްކުރުމަކީ ނުވާނެ ކަމެއް ކަމުގައި މީހުންދެކޭން މަޖްބޫރުވާނެއެވެ.\nކުށެއް ކޮށްފިނަމަ ހަމަކޮންމެ މީހަކާ މެދުވެސް ޢަމަލުކުރާން އޮންނަގޮތަކަށް ޢަމަލުކުރުމަކީ އެކަންކަން ހުއްޓުވުމަށް ކޮންމެހެން ބޭނުންވާނެ ކަމެކެވެ. މިކަމުގައި އެއްއުސޫލެއް އެއްގޮތެއް ހަމަޖެހިފައި އޮތުމާ އަދި ކަންކުރަނީ އެގޮތައްކަމުގެ ޔަޤީންކަން ރައްޔިތުންނަށް ލިބިދޭން އެބަޖެހެއެވެ. ވަކި ބަޔަކު ފުލުހުންގެ ބެލުމުގެ ދަށުގައި ބޭތިއްބުމަށް ހުރަސްއެޅީ ކޯޓުންނޭ ބުނާއިރު އެއަށްވުރެ ނިކަމެތީން އެދަލުގައި ޖައްސަން ކޯޓުތަކަށް ނނުއުފުލަން ފުލުހުން ވިސްނަން ވެއްޖެއެއް ނޫންހެއްޔެވެ؟ މިއަދު ގޮތްބަލާލަން ނަމަވެސް އެމްޑީޕީގެ އެކްޓިވިސްޓަކު އަބުޅޯ ގާޒީގެ ކުރިމައްޗަށް ގެންދެވިއްޖިއްޔާ އެމީހަކާމެދު އޭނާގެ ހިތުގައި އޮތިއްޔާ އޮތް ހަސަދައެއް ފިލުވާލާނެއެވެ. ވީއިރު އެފަދަ މީހުން އިސްކޮށްފައި ތިބެގެން މިޤައުމުގައި އަދުލު އިންސާފު ޤާއިމްކުރެވިދާނެ ކަމުގެ ހުވަފެންވެސް ދުށުމަކީ ވާނޭ ކަމެއް ނޫނެވެ.


Talibanun dheke Birun Afghan fannaanun meeyvaa vihkan baazarugai\nތާލިބާން ހަނގުރާމަވެރިން ވެހިލަކެއްގެ ފަހަތުގައި އެމީހުންގެ ދިދަ ނަގައިގެން-- ފޮޓޯ: އީޕީއޭ\nތާލިބާނުން ދެކެ ބިރުން އަފްގާނުގެ ފަންނާނުން ތަރުކާރީ އާއި މޭވާ ވިއްކަން ފަށައިފި\n29 ސެޕްޓެމްބަރ 2021 - 17:41:32\nއަފުގާނިސްތާނުގައި ބިރަކާއި ނުލައި މަޖާކުރަމުން ދިޔަ މީހުންނަށް، ތާލިބާނުންގެ ވެރިކަން އަފުގާނިސްތާނުގައި ފެށުނު ފަހުން، އެމީހުންގެ އެ ދުނިޔެ ނިމުމަކަށް ހިނގައްޖެއެވެ. ފިލްމީ ތަރިންނާއި ލަވަކިއުންތެރިން އެ މަސައްކަތް ހުއްޓާލައިފިއެވެ. އަދި އޭގެ ތެރޭން ވަރަށް ގިނަ މީހުން ދިރިއުޅެން ދަނޑުވެރިކަމާއި މޭވާ ވިއްކުމުގެ މަސައްކަތް ފަށައިފިއެވެ. އަދި އަނެއްބަޔަކު ދަނީ ކިރާއި މަހުގެ ބާވަތްތައް ވިއްކަމުންނެވެ.\nއަފުޣާނިސްތާނުގެ ވެރިކަން ޠާލިބާނުންގެ އަތްމައްޗަށް ދިއުމުން ގައުމުގެ އެތައް ހާސް ބަޔަކު ހިޖުރަކުރިއެވެ. ޠާލިބާނުންނަށް ބިރުންނެވެ. މަރަށް ބިރުންނެވެ. އޭގެތެރޭން ގިނަ މީހުންނަކީ އިސްލާމްދީނުގެ ރީތި އަދަބު އަޚުލާޤާ ދުރު މީސްމީހުންނެވެ.\nއޮގަސްޓު މަހު 15 ގައި އަފްޣާނިސްތާނު ހިފުމަށް ފަހު ޠާލިބާނުން ވަނީ ވަގުތީ ސަރުކާރެއް ސެޕްޓެމްބަރު މަހު އިއުލާނުކޮށްފައެވެ. ގައުމުގެ ހާލަތު ދަނީ ހަމަޔަކަށް އެޅެމުންނެވެ. ނަމަވެސް ފިލްމީ ދުނިޔެއާއި ލަވަކިޔައި ނެށުމުގެ ދުނިޔެ ވަނީ ހުއްޓުމަކަށް އައިސްފައެވެ. އަދި އެކަމަށް ދިރުމެއް އަންނާނޭކަމުގެ އުއްމީދެއް ވެސް ނެތެވެ. ޠާލިބާނުންގެ ޢަމަލުތަކުން ފެންނަނީ ދީނީ ހަރުކަށި އުސޫލުތައް ގައުމުގައި ހިންގާނޭކަމުގެ އަލާމާތްތަކެވެ.\nއާރިޔާނާ ހިޖުރަ ކުރީ ކެނެޑާއަށް\nއަފުޣާނިސްތާނުން ލިބޭ ރިޕޯޓުތަކަށް ބަލާއިރު އެ ގައުމުގެ މަޝްހޫރު ލަވަކިއުންތެރިންނާއި ފިލްމީ ތަރިންނާއި މުނިފޫހިފިލުވައި ދިނުމަށް މަޝްހޫރު އެތައް ބަޔަކު ވަނީ އެމެރިކާއަށާއި ޔޫރަޕުގެ ބައެއް ގައުމުތަކަށާއި އަރަބި ގައުމުތަކަށް ހިޖުރަކޮށްފައެވެ. އޭގެ ތެރޭން ގިނަ މީހުން ހިޖުރަ ކުރީ ޠާލިބާނުން އެމީހުންނާ މެދު ކަންތައް ކުރާނެ ގޮތެއް ނޭނގޭތީ މަރަށް ބިރުންނެވެ.\nއަފްޣާނިސްތާނުގެ އެންމެ މަޝްހޫރު އަދި މަގުބޫލު ލަވަކިއުންތެރިންގެ ތެރޭގައި ހިމެނޭ އާރިޔާނާ ސަޢީދު ވަނީ ޠާލިބާނުން އަފުޣާނިސްތާނަށް އެރުމާއެކު އެމެރިކާގެ މަތިންދާ ބޯޓެއްގައި ހިޖުރަކޮށްފައެވެ. އޭނާ މިހާރު އުޅެމުންދަނީ ކެނެޑާގައެވެ.\nގައުމުން ބޭރަށް ނުދެވުނު ބައެއް މީހުން މެކޭނިކުންގެ ގޮތުގައި ގަރާޖުތަކާއި ވޯކްޝޮޕްތަކުގައި މަސައްކަތް ކުރަމުން އެބަދެއެވެ.\nކުރިން ލަވަކިއުންތެރިއެއް ކަމުގައިވާ ޢަބްދުލް ޤަދީރު ލަވަކިއުން ހުއްޓާލުމަށްފަހު މިހާރު އުޅެނީ ބައިސިކަލާއި ސައިކަލް މަރާމާތު ކުރާ ވޯކްޝޮޕެއް ހުޅުވައިގެންނެވެ.\nޢަބްދުލް ޤަދީރުއެކޭ އެއްގޮތަށް ވަރަށް ގިނަ ފިލްމީ ތަރިންނާއި ލަވަކިއުންތެރީން މިހާރު އުޅެނީ މުޅިން ތަފާތު އެހެން މަސްކަތްތައް ކުރާށެވެ.\nކުރިން މިއުޒިކު ސާމާނު ވިއްކައި ގަދަޔަށް ލަވަޖަހަމުން ދިޔަ ފިހާރަތަކުގައި ހުރީ މޭވާއާއި ތަރުކާރީއެވެ.\nޚަބަރު ލިބިފައިވާ ގޮތުގައި ޠާލިބާނުންގެ ބާރުގެ ދަށަށް އަފުޣާނިސްތާނު ދިޔަ ފަހުން ލަވަކިއުންތެރީންގެ ހައެއްކަ މީހުންގެ އާއިލާ ވަނީ ޕާކިސްތާނަށް ވެސް ހިޖުރަކޮށްފައެވެ.\nއަފްޣާނިސްތާނުގައި މަޝްހޫރު ނެށުމެއްކަމުގައިވާ "އަތަން"ގެ ނެށުމެއް ދާދިފަހުން ޠާލިބާނުންގެ ފަރާތުން ސޯޝަލް މީޑިއާގައި ވައިރަލް ވެގެންދިޔައެވެ. އޭގެފަހުން ބައެއް ކަހަލަ ލަވަތަކާއި ނެށުން ޠާލިބާނުން ހުއްދަކޮށްފާނޭކަމަށް ބައެއް ފަރާތްތަކުން ދަނީ އުއްމީދު ކުރަމުންނެވެ. ނަމަވެސް އެކަން އަދި އޮތީ އުއްމީދެއްގެ ގޮތުގައެވެ.


މިރޭގެ މެޗަށް ދެޓީމުންވެސް ތައްޔާރު! – MNUSU\nމިރޭގެ މެޗަށް ދެޓީމުންވެސް ތައްޔާރު!\nއެމްޑަބުލިޔުއެސްސީ އެމްއެންޔޫއެސްޔޫ ފުޓްސަލް ފިއެސްޓާގެ ކުއާޓާ ފައިނަލްގެ މެޗުތައް މިރޭ ފެށޭއިރު އެމްއެންޔޫބީއެސްގެ ދެޓީމުންވެސް އޮތީ ތައްޔާރަށެވެ.\nގްރޫޕް ސްޓޭޖުގެ މެޗުތައް އިއްޔެ ނިމިފައިވާއިރު، ފިރިހެން ޑިވިޝަން އިން ގްރޫޕް ޑީއިން އެންމެ ފުރަތަމަ ކުއާޓާއަށް ދަތުރުކުރީ އެމްއެންޔޫބީއެސްގެ ފިރިހެން ޓީމެވެ. އަދި އަންހެން ޑިވިޝަނުގެ ގުރޫޕް ސީއިން ދެވަނަ ޓީމެއްގެ ގޮތުގައި އެމްއެންޔޫބީއެސްގެ އަންހެން ޓީމުވެސް ކުއާޓާ ފައިނަލަށް ވަނީ ގޮސްފައެވެ.\nމިރޭ 8:00ގައި ކުއާޓާ ފައިނަލްގެ މެޗުތައް އެކުވެނި ވެލިދަނޑުގައި ފެށޭއިރު، ފުރަތަމަ މެޗުގައި އެމްއެންޔޫބީއެސްގެ އަންހެން ޓީމު ނިކުންނާނީ ސައިރިކްސް ކޮލެޖުގެ ޓީމާއި ދެކޮޅަށެވެ. ސައިރިކްސް ކޮލެޖަކީ ގްރޫޕް އޭއިން އެއް މެޗު ކާމިޔާބުކޮށް ގޯލް ފައިދާއިން ކުއާޓާ ކަށަވަރުކުރި ފުރަތަމަ ޓީމެވެ.\nއަދި މިރޭ 10:45ގައި އެމްއެންޔޫބީއެސްގެ ފިރިހެން ޓީމު ކުއާޓާގައި ކުޅޭނީ ގްރޫޕް ބީއިން ކުއާޓާ ފައިނަލް ކަށަވަރުކުރި ދެވަނަ ޓީމު ފެސްޓް އާއެވެ.\nމިރޭގެ މެޗު ކާމިޔާބު ކުރުމަށް ދެޓީމަށްވެސް ބެލުންތެރިންގެ ތަރުހީބު ވަރަށް މުހިއްމުވާނެއެވެ. އެހެންކަމުން ވީހާވެސް ގިނަ ދަރިވަރުން އެމްއެންޔޫބީއެސްގެ ދެޓީމަށް ހިތްވަރާއި ތަރުހީބު ދިނުމަށް މިރޭ ދަނޑަށް ދިޔުމީ ބީއެސްއެސްއޭގެ ވަރަށް ބޮޑު އެދުމެކެވެ.


BREAKING | Covid In Rangalhuvaa Meehunnah Quarantine Nuve Dhathuru Kureveyne! - Vaguthu\nކޮވިޑަށް އޮތް ހައްލަކީ ވެކްސިން! - 10 ގަޑިއިރު ކުރިން\nމާލެއިން ބަޔަކު ފުރަނީ - ވަގުތު އިމޭޖްސް: އަމީން ފަހުމީ\nކޮވިޑް-19 އިން ރަނގަޅުވާ މީހުންނަށް ކަރަންޓީނަކާއި ނުލައި ރަށްރަށަށް ދެވޭނެ ކަމަށް ސަރުކާރުން ހާމަ ކޮށްފިއެވެ.\nރައީސް އޮފީހުން މިހާރު ކުރިއަށް ގެންދާ ނޫސްވެރިންގެ ބައްދަލުވުމުގައި ރައީސް އިބްރާހިމް މުަހއްމަދު ސޯލިހް ވިދާޅުވީ، އަންނަ މަހުގެ އެއްވަނަ ދުވަހުން ފެށިގެން ކޮވިޑް-19 ގެ ސަބަބުން އަޅާފައިވާ ފިޔަވަޅުތަކަށް ލުއި ދިނުމަށް ނިންމާފައިވާ ކަމަށެވެ.\nއެގޮތުން ކާފިއު ވަގުތު ކުރުކޮށް، ބަލި ޖެހިފައިވާ މީހުންނަށް ފަސޭހަކަމާއި އެކީ ދަތުރު ކުރެވޭނެ ގޮތް ހަމަ ޖައްސާފައިވާ ކަމަށް ރައީސް ވިދާޅުވިއެވެ.\nރައީސް ވިދާޅުވީ، ކޮވިޑް-19 ޖެހިފައިވާ މީހުންގެ ތެރެއިން ބަލިން ރަނގަޅުވެ ވަކި ދުވަހެއް ވެފައިވާ މީހުންނަށް އެއްވެސް ކަހަލަ ދަތިކަމަކާއި ނުލައި ދަތުރު ކުރެވޭނެ ކަމަށެވެ.\n"ކޮވިޑް ޖެހި ރަނގަޅުވެފައިވާ މީހުންނަށް 60 ދުވަހުގެ ތެރޭގައި ކަރަންޓީނު ވުމަކާއި ނުލައި އެއްރަށުން އަނެއް ރަށަށް ދަތުރު ކުރުން އެބަ ލިބިދޭ" ރައީސް ވިދާޅުވިއެވެ.\nކޮވިޑް އިން ރަނގަޅުވެފައިވާ މީހުންނަށް ލިއުތަކެއް ދިން ނަމަވެސް، ވެކްސިންގެ ދެ ޑޯޒު ޖަހާފައިވާ މީހުންނަށް ލުއިތަކެއް ދެވެން ނެތް ކަމަށް ސަރުކާރުން ވަނީ ހާމަ ކޮށްފައެވެ. އެހެން ނަމަވެސް ޖުލައި މަހުގެ ތެރޭގައި އާބާދީގެ ބޮޑު ބަޔަކަށް ވެކްސިން ޖެހިއްޖެނަމަ، ލުއިތަކެއް ދެވޭނެ ކަމަށް ސަރުކާރުން ވަނީ ހާމަ ކޮށްފައެވެ.\nކޮވިޑްއާ ގުޅިގެން ބޮޑެތި ލުއިތަކެއް ދޭން ނިންމިއިރު، ރާއްޖޭގައި ދުވާލެއްގެ މައްޗަށް ކޮވިޑް ޖެހޭ މީހުންގެ އަދަދު ވަނީ ބޮޑުތަނުން މަދުވެފައެވެ. އެގޮތުން އިއްޔެ ކޮވިޑް ޖެހިފައި ވަނީ 155 މީހުންނަށެވެ. މިއާއި އެކީ ރާއްޖެ އިން މިހާތަނަށް ކޮވިޑް ޖެހުނު މީހުންގެ އަދަދު ވަނީ 73،482 އަރާފައެވެ.\nބިރުވެރި ޚަބަރެއް: ވެކްސިނަށް ނުހަލާ ކޮވިޑެއް ފެތުރެނީތޯ ސުވާލު އުފެދިއްޖެ\nކޮވިޑަށް އޮތް ހައްލަކީ ވެކްސިން!\nޖޫން 29, 2021 16:31\nދެން ކަރަންޓީނު ނުވެ ދަތުރުކުރާށޭ ކިޔާފަ އަމިއްލައަށް ފައްސި ވާނީކީ ނޫން\nޖޫން 29, 2021 16:36\nދެން އެންމެން ބަލި ޖެހެން ވީއޭތަ ތިބުނަނީ؟! ކޮބައިތަ ވެކްސިންގެ2ޑޯޒް ޖަހާ 14 ދުވަސް ފުރިހަމަ ކޮށްފަ ތިބި މީހުންނަށ ދިން ލުޔަކީ..؟!\nޖޫން 29, 2021 21:10\nޢެމީހުނަށް ލުޔެއްދެވޭ ކަށްނެތޭނު މިހާރު އެބުނަނީ އާބާދީގެ ދެބައި ކުޅަ އެއްބައި މީހުން ދެޑޯޒް ފުރިހަމަ ނު ކުރަނީސް. ދެން ހުރިހާ އެންމެންވީ އެއިންޑިއާ ވިހަ ގަޔަށްޖަހަން ތެޅިގަންނަން. މިވާގޮތުން ވެ ކްސިންޖެހުމަށް ވުރެ ރަނގަޅު ކޯވިޑްޖެހި ރަނގަޅުވިޔަސް. ވެ ކްސިންޖެހިޔަަސް ކޯވިޑުނުޖެހެނީ ކީ އެއްވެސްނޫން ވިއްޔާ.\nއަހަރުމެން ތިބޭނަން ވާއެއްޗެއް ވެނިމެންދެން އެންމެފަހުން ތިޔަ ވެ ކްސިނެއް ޖަހަން.\n#ޕްލޭންޑެމި ކް #ވެ ކްސިންވިޔަފާރި\nޖޫން 29, 2021 16:48\nކަލޯ ކުރިންވެސް ބުނިހެންމިވީ ސްކޫލްތައް ބަންދުވީ އެއްފުޅަންމަތިން އަނެއްފުޅަންމަތިން ފުމެންވީ އަދި މިދޭތެރެ ބޮޑުޢިދުވެސް އެބައޮތް\nޖޫން 29, 2021 16:52\n2 ޑޯޒް މީ އެއްވެސް އެއްޗެއް ނޫން\nޖޫން 29, 2021 16:57\nޔެސް ޔެސް ޔެސް!!!!\nޖޫން 29, 2021 17:12\nރިސޯޓު މުއައްޒިފުންނާ ބެހޭ ގޮތުން ސުވާލެއް ކޮށްލާނެ ނޫސްވެރިޔެއް ނޫޅޭ..!\nޖޫން 30, 2021 08:56\nނޫސްވެރިން އުޅޭތޯ! އެމީހުން ލިޔެގެން އަންނަ ސުވާލެއްނޫން ސުވާލެއް ކުރާކަށްނެނގޭ! އެކަމަކު ނޫސްވެރިން! ގިނަރައްޔިތުންނާއި ގުޅޭ ސުވާލެއް ކުރާ ނޫސްވެރިޔަކު މަދު!\nޖޫން 29, 2021 17:22\nވެކްސިނ2ޑޯޒް ފުރިހަމަ ކުރި މީހުންނަށް އެއްވެސް ލުޔެއް ނެތްބާ؟\nޖޫން 29, 2021 17:30\nމީމޮޔަބައެއް މިގަވްމަށް ރެވެނިއު ވަންނަ ހަމައެކަނި ދޮރާއްޓަކީ ޓުވަރިޒަމަށް ވާއިރު ކޮވިޑް ކަރަންޓީނު މުއްދަތް އިތުރުވެ އެތައްބަޔަކު އަބިދަރިން ކާރިޔަށް ނުދެވި ބަންދުގައި އެބަތިބި މިމީހުން އިސްތިއުފާ ދޭންވީ\nޖޫން 29, 2021 17:34\nއެހެންވިއްޔާ ވެކްސިން ނުޖަހާ ކޮވިޑް ޖެހެންތާ ވީ..؟! ދެޑޯޒް ޖަހާ 14 ދުވަސް ހަމަކުރި މީހުންނަށް މިލިބުނީ މުޅިން ކޮޅުކެހި ވިއްޔަ..! ވެކްސިން ޖައްސުވަން ވެގެން ހެދިހާ ދޮގުތައް ކޮބާ..؟!\nޖޫން 29, 2021 17:45\nމާސްކް ނާޅާ، މާސްކް އެޅުމަށް ދެކޮޅު ހަދާ، ސޯޝަން ޑިސްޓަންސް ނުބަހައްޓާ، އެހެން މީހުންނަ ބަލިފަތުރަން މަސައްކަތް ކުރާ މީހުންނަ ހުރިހާ ލުއިއެއް. ތި ކަޑައޭ ބްރޯ\nޖޫން 29, 2021 18:08\nހަހަ.2ޑޯޒު އާބާދީގެ ބޮޑު ބަޔަ ކައް ހަމަވާނީ މި ދައުރު ނިމެންވާއިރަށް ކަންނޭގެ\n. ގޯހެއް ނޫން.. 😂😂\nޖޫން 29, 2021 19:01\nމިވާހަކަތަކުން އަހަންނައްސާފުއެއްޗަކީ ދަތުރުކުރަންބޭނުންނަމަ ކޮވިޑްޖެހިގެން ނޫނީ އެފުރުސަތުނެތްކަން ވެކްސިން ދެޑޯޒްޖެހުމަކީ އަދިހައްލެއްނޫންކަން\nޖޫން 29, 2021 19:03\nމީ އެހެންވިއްޔާއަނެެއް ކާއިންޑިޔާފަތުރުވެރިންނަށްދިންލުޔެއްތާ\nޖޫން 29, 2021 19:32\nހައެއް ކަ ޑޯޒް ޖެހީމަ ލުއިދެވޭނީ\nޖޫން 29, 2021 20:02\nޢެންްމެނަށްވެސް އިނގޭ ދޯ މި ކޮންކަހަލަ ބައްޔެއް ކަން. ޥެކްސިން ޖެހި މީހުންނަށްދޯ ރަނގަޅުވާނީ. ޕޮޒިޓިވްކޮން ވިސްނން ދަސްކޮށްބލަ.\nޖޫން 30, 2021 00:18\nރިސޯޓު ބަންދު ކޮއްފާނެތީ އަހަރުން ކޮވިޑު އަލާމާތްތަށް ( ޕޮޒިޓުވްކަން ޔަގީން) ފެނުނީމަ ޓެސްޓް ނުހަދާ 14 ދުވަހު ކަރަންޓީން ކުރުވާފަ ދެން ރަގަޅުވީމަ ޓެސްޓް ހަދުވާ ނެގަޓިވް ރިޒަލްޓް ލިބުން މީހުންނަށް ދިން އަނިޔާއެއް މީ. ރިސޯޓު މީހުން ތި ގެންގުޅެނީ ކުރީގެ އަޅުން ގެންގުޅުން ފަދައިން. ހަބަރުތަކުގަ ޗައިނާގެ މުސްލިމުން ބައްދުކޮށް އަޅު މަސައްކަތް ކުރުވާ ވާހަކަ ކިޔާހެން މި ވާހަކަވެސް ދައްކަން ޖެހޭ. މީ ސީދާ ބަންދު ކޮއްގެން އަޅުންހެން މަސައްކަތް ކުރުވުން. ރަށްރަށުން ކޮވިޑް ފެނި ރަނގަޅު ވީމަ މޮނީޓަރިން އުވާލާ ކަރަންޓީން ވާންނުޖެހި އަރާ ފޭބޭ އިރު ރިސޯޓުގަ ކޮވިޑް ނެތަސް ރިސޯޓް މުވައްޒަފުންނަށް އެ އުސޫލުން ކަންތައް ނުކުރުމަކީ ގާނޫނުގަ ބުނާ ހަމަ ހަމަ ކަމާ ހިލާފަށް ދޭ އަނިޔާ އެއް. އަހަރުންގެ ހައްގުގަ މަސައްކަތް ކޮއްދޭ ފަރާތްތަކުން މި މައްސަލާގަ ކޯޓަށް ގޮސްދީގެން ވިޔަސް ހައްގު ހޯދަ ދެއްވާ. އެހެންނޫނީ ހުރިހާ ރިސޯޓު މުވައްޒަފުން އިހުތިޖާޖަކަށް ދާން ޖެހިދާނެ. ލައްކަ ދުވަހު އަނބި ދަރިންނާ ދުރުގަ ބުނިހާ ގޮތެއް ހަދައިގެން ކެއްތެރިކަމާއެކު އުޅެވިއްޖެ. ދެން ޖެހޭނީ ހައްގު ހޯދަން ނުކުންނަށް. ރިސޯޓްތަކުގެ 80% މުވައްޒަފުން ރަށަށް ދެވޭނެ ކަމުގެ އުންމީދުގަ2ޑޯޒުވެސް ޖަހައިގެން މިތިބީ.\nޖޫން 30, 2021 00:31\n2 ޑޯޒް އަކީ ޖަހާލި ފެންފޮދެއްތާ...\nތިވެކްސިން ޖަހާކަށް ރައްޔަތުން ދެން ކިޔު އެއް ނަހަދާނެ. 1 ޑޯޒްވެސް ޖެހުނުމޮޔަ ހިތައް އަރައިފި ބޭކާރު އެއްޗެއްގެ. ތިކިޔާ ޕަސަންޓަައް ވެކްސިން ރޭޓް ލާހިކެއްނޫން މިއިން ޒަމާނަކުވެސް އަރުވާކަށް މިވީ ގޮތުން. ވެކްސިނޭ ކިޔައިގެން ހެދި ދޮގާ ދެއްކި ވާަހަކަ ފަޅާ އެރީމަ ކާކު އިތުރަށްތި ޖަހަން ދާނި. ޥެކްސިނާ ދެކޮޅު މީހުންގެ ވާހަކަވެސް ކޮންމެވެސްވަރަކަށް އަހާލަން ތިޖެހުނި. ހުސް އަނގައެއް ނޫންތާ އެތަޅަނީ އެހެންވީމަ.\nޖޫން 30, 2021 00:57\nކކިހާދެރަ ކަމެއް ކޮވިޑުންސަލާމަތްވާން ވެ ކުސިންގެ ދެޑޯޒު ފުރިހަމަ ކުރިމީހުންނަށް ލިބުނުލުޔެއްނެތް މިހާރުލުއިމިލިބެނީ ކޮވިޑުޖެހުނުމީހުންނައް މިމީ\nޖޫން 30, 2021 04:18\nވެކްސިން ދެޑޯޒް ޖެހުމުގެ އެއްވެސް ބޭނުމެއް މަށަކަށް ނުވިސްނޭ މިހާރު މިވީގޮތުން. މިވީގޮތުން ކޮވިޑް ޖެހިފަ ހުރި މީހެއްގެ ކާރިޔައް ވަންނަންވީ. ދެޑޯޒް ފުރިހަމަ ކުރިމީހުންނަށް ކަރަންޓީން މުއްދަތު ފަސްދުވަހައް ކުރުކޮށްލިނަމަ ކީއްތަ ވާނީ.\nޖޫން 30, 2021 07:35\nކުރިންއިއުލާނުކުރީ2ޑޯޒް ފުރިހަމަ ކޮށްގެން ދަތުކުވޭ ވާހަކަ މިހާރު ބަލިޖެހޭ މީހުން ކަރަންޓީނަކާ ނުލައި ދަތުރުކުރެވޭ ....ބޯހަލާކު\nޖޫން 30, 2021 08:54\nވެކްސިން2ޑޯޒްޖެހި މީހުންނަށް ދޭންބުނި ލުއިކޮބާތޯ! ކީއްތޯވާނީ ކަރަންޓީނުގެ ދުވަސް 10 ދުވަހަށް ހަދާލިނަމަ!\nޖޫން 30, 2021 08:55\nއެތަށްވަގުތެއް ހޭދަކޮށްގެން ބުރަމަސައްކަތުން ޖެހި ވެކްސިންތަކުގެ ބޭނުމަކީކޮބާ؟ އަޖާއިބުވެ އަންތަރީސްވެއްޖެ.\nޖޫން 30, 2021 09:39\nއިއުލާން..!! މަށަށް ކޮވިޑް ޖައްސަދޭނެ މީހަކު ބޭނުން ވެއްޖެ..!


Professor Ugail ge hadhiyaa: 35 aharah fahu maa bodah visnan jehey | Mihaaru\nޒުވާން އުމުރުގައި ކަސްރަތު ކުރަނީ: ދުޅެހެޔޮ ސިއްހަތެއްގައި ހުރުމަށް އުމުރުގެ ކޮންމެ ހިސާބެއްގައި ވެސް ކަސްރަތުކުރުން ރަނގަޅު\nޕްރޮފެސަރު އުގެއިލްގެ ހަދިޔާ: 35 އަހަރަށް ފަހު މާ ބޮޑަށް ވިސްނަން ޖެހޭ\n07 ޖޫން 2016 - 08:01\nމި ދުނިޔޭގައިވާ ކޮންމެ އެއްޗަކީ ވެސް ނެތި ފަނާވެދާނެ އެއްޗެކެވެ. މިއީ އަޅުގަނޑުމެންގެ މާތްވެގެންވާ އިސްލާމް ދީނުގައި ވެސް އެކަން ސަރީހަ އިބާރާތުން ބަޔާންކޮށްފައިވާ ކަމަކަށް ވާއިރު އެއީ އަޅުގަނޑުމެން އެންމެން ހިތުގެ އަޑިން ގަބޫލު ވެސް ކުރާ ހަގީގަތެކެވެ. މި ދުނިޔޭގައިވާ ކޮންމެ އެއްޗެއް ވެސް ނެތި ފަނާވެދާނެ އެވެ. އެގޮތުން ޖީލަކަށް ފަހު ޖީލެކެވެ. މި ހަގީގަތުގެ ތެރޭގައި އުމުރުން 100 އަހަރު ނުވަތަ އެއަށް ވުރެ ދޮށީ އުމުރަކަށް ދުނިޔޭގައި އުޅެފައިވާ މީހުންގެ ނިސްބަތް ވަރަށް ދަށެވެ.\nގަބޫލުކުރަން ޖެހޭ ހަގީގަތަކީ އިންސާނަކު ތުއްތު ކުއްޖެއްގެ ގޮތުގައި ދުނިޔެއަށް އުފަންވާ ދުވަހުން ފެށިގެން އޭނާ މުސްކުޅިވާން ފަށާކަމެވެ. ނަމަވެސް އޭނާގެ އުމުރު މަތިވާ ވަރަކަށް އޭނާގެ ހަށިގަނޑު މުސްކުޅިވާ ބާރުމިން އަވަސްވެ އެވެ. މިސާލަކަށް، ސައިންސްވެރިންގެ ދިރާސާތަކުން ހާމަވެފައިވާ ގޮތުގައި އުމުރުން 65 އަހަރުގެ މީހަކު މުސްކުޅިވާ މިންވަރު އުމުރުން 12 އަހަރުގެ ކުއްޖަކު ހެދިބޮޑުވާ މިންވަރާ އަޅާބަލާއިރު އެތައް ގުނައެއް މައްޗެވެ. މާނައަކީ ވަކި އުމުރަކަށް ދިއުމުން މީހާ މުސްކުޅިވުމުގެ އަލާމާތްތައް ހަށިގަނޑުގެ އެތެރެއިންނާއި ބޭރު ފުށުން ފެންނަ ފެނުން އިތުރުވުމެވެ.\nއާންމު ގޮތެއްގައި ރާއްޖޭގައި މުސްކުޅިވެގެން މީހުން މަރުވާ އުމުރަކީ 65 އާއި 77 އާ ދެމެދެވެ. ސައިންސްވެރިން ހާމަކުރާ ގޮތުގައި ތަފާތު ނުރައްކާތެރި ބަލިތަކުން މީހާ ސަލާމަތްވެ ހުރުމަށް ފާރަވެރިވެ އެކަމަށް ސަމާލުކަން ދޭ ނަމަ މުސްކުޅިވެގެން މީހާ މަރުވާނެ އާންމު އުމުރަކީ 90 އަހަރުން މަތި ކަމަށް ބެލިދާނެ އެވެ. އަދި މި 90 އަހަރުގެ ވަރަށް ބޮޑު ބައެއް އެފަދަ މީހަކަށް ބަލި އެނދާ ދުރުގައި ދުޅަހެޔޮ ސިއްހަތެއްގައި ވެސް ވޭތުކުރެވިދާނެ އެވެ. މީގެ މާނައަކީ ގިނަ ދުވަހު ދުނިޔޭގައި އުޅެފައިވާ މީހުންގެ ދިރިއުޅުމުގެ ވައްޓަފާޅިއަށް އަދި މިކަމާ ގުޅޭ ސައިންސްގެ ފަހުގެ ހޯދުންތަކަށް ބުރަވެ އިންސާނަކު ދުޅަހެޔޮ ސިއްހަތެއްގައި ހުރެވިދާނެ އުމުރު ކޮންމެވެސް ވަރަކަށް މަތިކުރެވިދާނެ ވާހަކަ އެވެ.\n35 ވަރަކަށް އަހަރު ވުމުން ސިއްހީ ގޮތުން ތަފާތު މައްސަލަތައް ދިމާވާން ފަށަ އެވެ. އަދި އެހާ ހިސާބުން، ސިއްހަތާ މެދު ފަރުވާތެރި ނުވާ ނަމަ ތަފާތު ބޮޑެތި ބަލިތަކާ ގިނަ ފަހަރަށް ކުރިމަތިލާން ފަށަ އެވެ.\nއެހެންކަމުން، އާންމު ގޮތެއްގައި 65 އާއި 77 އަހަރާ ދެމެދު މަރުވާ މީހުންގެ އުމުރުން 12 ވަރަކަށް އަހަރު ސަލާމަތް ކުރެވެން އޮންނަ ކަމަށް ސައިންސްވެރިންގެ ދިރާސާތަކުން ހާމަވެ އެވެ. މި ދެންނެވި 12 ވަރަކަށް އަހަރު ސަލާމަތް ކުރެވެން އޮތީ ގިނަ މީހުންނަށް މެދު އުމުރުގައި ދިމާވާ ފަދަ ނުރައްކާތެރި ބަލިތައް ކަމަށްވާ ހިތުގެ ބައްޔާއި، ކިޑްނީގެ ބައްޔާއި، ހަކުރު ބަލީގެ އިތުރުން ކެންސަރު ފަދަ ނުރައްކާތެރި ބަލިތަކުން ރައްކާތެރިވާން ދުރާލާ ވިސްނައިގެންނެވެ.\nރާއްޖޭގެ އާބާދީގެ ތެރެއިން ވެސް މެދު އުމުރުގައި މިދެންނެވި ފަދަ ނުރައްކާތެރި ބަލިތައް ދިމާވާ މީހުން މަދެއް ނޫނެވެ. އަދި އެއް ދުވަހުން އަނެއް ދުވަހަށް މި އަދަދު ދަނީ ނިސްބަތުން ގިނަ ވެސް ވަމުންނެވެ. ގިނަ ފަހަރަށް މިފަދަ ބަލިތައް ދިމާވެ ބަލި ބޮޑުވާއިރު ވެސް ބައްޔާ ބެހޭ ރަނގަޅު މައުލޫމާތު ނޭނގުމުގެ ސަބަބުން އެފަދަ ބަލިތަކުން ދުރުވެ ތިބުމަށް މާ ބޮޑު ސަމާލުކަމެއް އަޅުގަނޑުމެންނަކަށް ނުދެވެ އެވެ.\nދުޅަހެޔޮ ސިއްހަތެއްގައި ދެމިހުރުމަށް މުހިއްމީ ގަވައިދުން ދުވަން ދިއުން ނުވަތަ ޖިމަކަށް ދިއުން ހެއްޔެވެ؟ ނުވަތަ ތަރުކާރީ އާއި މޭވާ ފަދަ ރަނގަޅު ކާނާ ކެއުން ހެއްޔެވެ؟ ނުވަތަ މީހާގެ އަގީދާ އާއި ދިރިއުޅުމުގެ އެހެނިހެން ވައްޓަފާޅި ބާވަ އެވެ؟\nދިރިއުޅުމުގެ ވައްޓަފާޅި ބަދަލުކޮށްލަން ޖެހޭ\nދުޅަހެޔޮ ސިއްހަތެއްގައި ދެމިހުރުމަށްޓަކައި، ހާއްސަކޮށް ވަކި އުމުރަކަށް ދިއުމުން ތިމާގެ ދިރިއުޅުމުގެ ވައްޓަފާޅި ބަދަލުކޮށްލަން ޖެހެ އެވެ. މިހެން ދަންނަވަން ޖެހޭ ސަބަބެއް ވެސް އެބަ އޮތެވެ. އެއީ ޖުމްލަ ގޮތެއްގައި، ސިއްހީ ދުޅަހެޔޮ ކަމާ މެދު މާ ބޮޑު ސަމާލުކަމެއް ނުދިނަސް، ދުޅަހެޔޮ އިންސާނަކަށް ތަބީއީ ގޮތުން ގާތްގަނޑަކަށް އުމުރުން 35 އަހަރު ވަންދެން ރަނގަޅު ސިއްހަތެއްގައި އުޅެވޭތީ އެވެ.\nއުމުރުގެ ކޮންމެ ހިސާބެއްގައި ވެސް ކަސްރަތުކުރުމާއި ކެއުން ރަނގަޅަށް ބެހެއްޓުން ވަރަށް މުހިންމު\nނަމަވެސް 35 ވަރަކަށް އަހަރު ވުމުން ސިއްހީ ގޮތުން ތަފާތު މައްސަލަތައް ދިމާވާން ފަށަ އެވެ. އަދި އެހާ ހިސާބުން، ސިއްހަތާ މެދު ފަރުވާތެރި ނުވާ ނަމަ ތަފާތު ބޮޑެތި ބަލިތަކާ ގިނަ ފަހަރަށް ކުރިމަތިލާން ފަށަ އެވެ. ނަމަވެސް މީގެ މާނައަކީ ދުޅަހެޔޮ ސިއްހަތަކާ މެދު ވިސްނުމަށް އަދި ދުޅަހެޔޮ ސިއްހަތެއް ހޯދުމަށް އުމުރުން 35 އަހަރު ވަންދެން މަޑުކުރަން ޖެހޭ ވާހަކައެއް ވެސް ނޫނެވެ. ރަނގަޅު ސިއްހަތެއްގައި އަދި އުފަލުގައި ގިނަ ދުވަސް ވޭތުކުރުމަށް އަދި ޑޮކްޓަރުންނާއި ބޭސްފަރުވާއާ ދުރުގައި ގިނަ ދުވަހު ހުރުމަށް ތިމާގެ ސިއްހީ ދުޅަހެޔޮކަމާ މެދު އަބަދުވެސް ވިސްނާ އެކަމަށް ދުރާލާ މަގު ކޮށަން ޖެހެ އެވެ.\nތިބާ އަކީ އަމިއްލަ ސިއްހީ ދުޅަހެޔޮކަމާ މެދު ތަފާތު ގޮތްގޮތަށް ވިސްނާނެ މީހެއްކަން އަޅުގަނޑަށް ގަބޫލުކުރެވެ އެވެ. މިސާލަކަށް މީގެ ކުރިން އަމިއްލަ ސިއްހީ ދުޅަހެޔޮކަމަށް މާ ބޮޑު މަސައްކަތްތަކެއް އަމަލީ ސިފައެއްގައި ކޮށްފައި ނެތަސް އެކަމާ މެދު މިހާރު ވިސްނާނެކަން ކަށަވަރެވެ. މިސާލަކަށް، އަބަދު ސައިކަލުގައި އޮފީހަށް ދާ ނަމަ ސައިކަލު ދޫކޮށް ހިނގާފައި ނުވަތަ ބައިސްކަލެއްގައި އޮފީހަށް ދިއުން ހިޔާރު ކުރެވިދާނެ އެވެ. ނުވަތަ ކެއުމުގައި ބޭނުންކުރާ ތައްޔާރީ ކާނާ އާއި ތެލުލި ހެދިކާ އާއި ތަފާތު ބާވަތުގެ ހަކުރު ހިމެނޭ ބުއިންތައް ދޫކޮށްލައި ކެއުމުގެ މިންގަނޑުތަކާއި ކެވޭ ތަކެއްޗަށް ފާރަވެރިވާން ފެށިދާނެ އެވެ.\nއިތުރު ލިޔުންތައް ސިއްހަތު ޕްރޮފެސަރު އުގެއިލް ޕްރޮފެސަރު އުގެއިލްގެ ކޮލަމް ރޯދަ 2016


Ras Online - މިރޭގެ އިންޑިޔާ އައުޓް ހަރަކާތް ހުއްޓުވައި ބަޔަކު ހައްޔަރުކޮށްފި؛ ބައެއް މީހުންނަށް އަނިޔާވި\nޒަހީނުއްދީން ސަޢީދު 18 މޭ 2022 - 22:33\nރާއްޖޭގައި ތިބޭ އިންޑިއާ ސިފައިން ރާއްޖެއިން ބޭލުމަށް ގޮވާލައި އިދިކޮޅު ކޯލިޝަނުން މިރޭ ކުރިއަށް ގެންދިޔަ "އިންޑިއާ އައުޓް" ހަރަކާތް ހުއްޓުވައި ބައެއް މީހުން ހައްޔަރުކޮށްފިއެވެ.\nރާއްޖޭގައި ތިބޭ އިންޑިއާ ސިފައިން ރާއްޖެއިން ބޭލުމަށް ގޮވާލައި ކުރިއަށް ގެންދާ "އިންޑިއާ އައުޓް" ހަރަކާތް މިރޭ ފަށާފައިވަނީ ޕީޕިއެމް އޮފީސް ދޮރުމަތިންނެވެ. މިރޭގެ ހަރަކާތުގައި"އިންޑިއާ އައުޓް" ހަރަކާތް ރާވާ ހިންގާ ކަމަށް ބުނެ މިއަދު ހައްޔަރުކުރި މުހައްމަދު އިސްމާއީލާއި ތަކާނޭ ދޫކޮށްލުމަށް ވެސް ގޮވާލާފައި ވެއެވެ.\nޕީޕީއެމް އޮފީސް ކައިރިއަށް އެއްވި މީހުން މަޖީދީމަގުން ކުރިއަށް އައިސް އަލިކިލެގެފާނު މަގުން މުލީއާގެއާއި ދިމާއަށް މިސްރާބު ޖެހުމުން އަލިިކިލެގެފާނު މަގުން ކުޑަތަންކޮޅަކަށް ކުރިއަށް ދިޔަ ތަނުން އެސްއޯ ފުލުހުން ވަނީ އެ ހަރާކާތް ބާރުގެ ބޭނުންކޮށްގެން ހުއްޓުވާފައެވެ. ފުލުހުން ވަނީ އެ ހަރާކާތުގެ ތެެރެއިން ބައެއް މީހުން ހައްޔަރުކޮށްފައެވެ.\nއިންޑިޔާ އައުޓް ހިނގާލުމުގެ ބައިވެރިންނަށް ފުލުހުން ހުރަސް އަޅައި، ޕެޕަސްޕްރޭ ޖަހައި ބާރުގެ ބޭނުންކުރުމުގެ ސަބަބުން ދެއަންހެނަކަށް އަނިޔާވެގެން މިހާރު ވަނީ ހޮސްޕިޓަލަށް ގެންގޮސްފައެވެ.\nރައީސް ޔާމީން އިސްވެ ހުންނަވައި ކުރިއަށް ގެންދާ "އިންޑިއާ އައުޓް" ހަރަކާތް ހުއްޓުވުމަށް ރައީސް އިބްރާހިމް މުހައްމަދު ސޯލިހު ވަނީ ގަރާރެއް ނެރުއްވައި އެހަރާކާތް ހުއްޓުވުމަށް ސަލާމަތީ ބާރުތަކަށް އަންގަވާފައެވެ. "އިންޑިއާ އައުޓް" ހަރަކާތަކީ ގައުމީ ސަލާމަތަށް ހުރި ނުރައްކަލެއް ކަމަށް ގައުމީ ސަލާމަތާ ބެހޭ މަޖިލީހުން ވަނީ ނިންމާފައެވެ.


ސުވާލާއި ޖަވާބް - ޢުމުރުން ދުވަސްވީ މީހުންގެ އަސާސީ ޕެންޝަންBasic Pension (Dhivehi)\n1.\tއުމުރުން ދުވަސްވީ މީހުންގެ އަސާސީ ޕެންޝަނަކީ ކޮބާ؟\nއުމުރުން ދުވަސްވީ މީހުންގެ އަސާސީ ޕެންޝަނަކީ އުމުރުން 65 އަހަރު ވެފައިވާ އަދި ދިވެހިރާއްޖޭ ގައި ދިރިއުޅޭ ކޮންމެ ދިވެއްސަކަށް ދިވެރާއްޖޭގެ ޕެންޝަނާއިބެހޭ ޤާނޫނުން ލިބިދެވޭ ޕެންޝަނެކެވެ. އަސާސީ ޕެންޝަންގެ ގޮތުގައި ކޮންމެ މީހަކަށް ވެސް ދެވޭނީ ދައުލަތުން ކަނޑައަޅާފައިވާ އަދަދެކެވެ. މިގޮތުން 2012 ޖެނުއަރީން ފެށިގެން އަސާސީ ޕެންޝަންގެ ގޮތުގައި ދެވެނީ 2300 ރުފިޔާއެވެ. އެހެންނަމަވެސް އެހެން ޕެންޝަނަކުން ( މިސާލަކަށް މޯލްޑިވްސް ރިޓަޔަރމަންޓް ޕެންޝަން ސްކީމް) ފައިސާ ލިބޭ ފަރާތެއް ނަމަ އަސާސީ ޕެންޝަން ލިބިދެވޭނީ އެލިބޭ ޕެންޝަނެއްގެ %50 އަށް ވާ އަދަދު އަސާސީ ޕެންޝަނުން އުނިކުރުމަށް ފަހުގައެވެ.\nއުމުރުން 65 އަހަރު ފުރުނު ކަމުގައި ވިޔަސް ޕެންޝަނަށް ނޭދި ދެ ތިންއަހަރު ނުވަތަ އެއަށްވުރެ ގިނަދުވަސް ފާއިތު ވުމަށްފަހު ވެސް ޕެންޝަނަށް އެދެވި ދާނެއެވެ. އެހެންނަމަވެސް، ޕެންޝަނަށް ނޭދި ފާއިތުވެފައިވާ ދުވަސްތަކަށް ފައިސާ ދޫކުރެވޭނީ ފޯމް ހުށަހަޅާ ތާރީޚުން ފެށިގެން ގިނަވެގެން 1 (އެކެއް) އަހަރުގެ މުއްދަތަށެވެ. އަދި މިގޮތަށް ފާއިތުވި މުއްދަތަށް ފައިސާ ދޫކުރެވޭނީ ޑިސެންބަރު 2014 ގެ ނިޔަލަށެވެ. 1 ޖަނަވަރީ 2015 އިން ފެށިގެން ޕެންޝަނަށް ނޭދި ފާއިތުވާ މުއްދަތަށް ޕެންޝަނުގެ ފައިސާ ދޫކުރުން ހުއްޓާލެވޭނެއެވެ. މިތާރީޚުގެ ފަހުން ، އުމުރުން 65 އަހަރު ފުރުމަށްފަހު ޕެންޝަނަށް އެދި ހުށަހަޅާ ފަރާތްތަކަށް ޕެންޝަނުގެ ފައިސާ ފޯރުކޮށްދޭނީ ޕެންޝަނަށް އެދި ހުށަހަޅާ މަހުން ފެށިގެންނެވެ.


ނަޞްރު ސޫރަތުގެ ތަފްސީރު –3– DhiSalafiyyah\nނަޞްރު ސޫރަތުގެ ތަފްސީރު – 3\n23/12/2014 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް އަޙްމަދު ނާޒިލް މުޙައްމަދު\nﷲ ތަޢާލާ ވަޙީ ކުރައްވާފައި ވަނީ، މިއަހަރު ފެނިއްޖެ ކަމުގައި ވާނަމަ ﴿فسبح بحمد ربك واستغفره﴾ “ފަހެ ކަލޭގެފާނުގެ ވެރިރައްބަށް ޙަމްދާއެކު ތަސްބީޙަ ވިދާޅުވާށެވެ! އަދި ފާފަފުއްސެވުން އެދިވަޑައިގެން އެކަލާނގެ ޙަޟްރަތަށް ދަންނަވާށެވެ!” މިކަން ދިމާވެއްޖެ ނަމަ ޖަވާބެއް ކަމުގައި ވާނޭކަމަށް ބެލެވޭހުށީ މިނިޢުމަތްތަކުގެ މައްޗަށް ﷲ ތަޢާލާއަށް ޝުކުރުކޮށް އެކަލާނގެއަށް ޙަމްދު ކުރާށެވެ. ނަމަވެސް [ވަޙީ ކުރައްވާފައި ވަނީ] ﴿فسبح بحمد ربك واستغفره﴾ “ފަހެ ކަލޭގެފާނުގެ ވެރިރައްބަށް ޙަމްދާއެކު ތަސްބީޙަ ވިދާޅުވާށެވެ! އަދި ފާފަފުއްސެވުން އެދިވަޑައިގެން އެކަލާނގެ ޙަޟްރަތަށް ދަންނަވާށެވެ!” މީގެ އަނެއް މިޘާލަކީ މާތް ﷲ ގެ މިވަޙީ ބަސްފުޅެވެ: ﴿إنا نحن نزلنا عليك القرآن تنزيلاً. فاصبر لحكم ربك﴾ [سورة الإنسان: 23، 24] މާނައީ: “ހަމަކަށަވަރުން، ތިމަންރަސްކަލާނގެ ކަލޭގެފާނުގެ މައްޗަށް ޤުރުއާން ވަކިވަކިކޮށް ބާވައިލެއްވީމެވެ. ފަހެ، ކަލޭގެފާނުގެ ވެރިރައްބުގެ ޙުކުމްފުޅަށް، ކަލޭގެފާނު ކެތްތެރިވެވަޑައިގަންނަވާށެވެ!”\nމިކަން މެދުވެރިވުމުން [ބުނެވޭހުށީ] ތިބާގެ ވެރި ރަސްކަލާނގެ ބާވާލެއްވި ބާވާލެއްވުމަށް ޝުކުރުކޮށް އަދި އޭގެ ޙައްޤު އެއަށް ދޭށެވެ. އެހެންނަމަވެސް ވަޙީކުރައްވާފައި ވަނީ: ﴿فاصبر لحكم ربك﴾ “ކަލޭގެފާނުގެ ވެރިރައްބުގެ ޙުކުމްފުޅަށް، ކަލޭގެފާނު ކެތްތެރިވެވަޑައިގަންނަވާށެވެ!” [މިއީ] ހަމަކަށަވަރުންވެސް އެކަލޭގެފާނުގެ އުއްމަތަށް މިޤުރުއާން ފޯރުކޮށްދިނުމާއި ފެތުރުމުގައި އެކަލޭގެފާނަށް ދުއްތުރާ ކުރިމަތިވާނޭ ކަމުގެ ގޮވާލެއްވުމެކެވެ.\n﴿فسبح بحمد ربك واستغفره﴾ “ފަހެ ކަލޭގެފާނުގެ ވެރިރައްބަށް ޙަމްދާއެކު ތަސްބީޙަ ވިދާޅުވާށެވެ! އަދި ފާފަފުއްސެވުން އެދިވަޑައިގެން އެކަލާނގެ ޙަޟްރަތަށް ދަންނަވާށެވެ!” މިކަމުގެ ޙިކްމަތް ވިސްނާ ފިކުރު ކޮށްލުމުން އެނގި ބަޔާވެގެންދެއެވެ. ފަހެ މީގެ މާނައަކީ ﷲ ގެ ނަޞްރާއި ފަތަޙަ އަތުވެއްޖެ ހިނދު ދެންފަހެ ކަލޭގެފާނުގެ އަޖަލު ކުޑަތަންވެއްޖެއެވެ. އަދި ކަލޭގެފާނުގެ ވެރިރައްބަށް ތަސްބީޙަ އާއި ތަޙްލީލު ދަންނަވައި ފާފަ ފުއްސެވުމަށް އެދި ދެންނެވުން ފިޔަވައި އިތުރު ކަމެއް ކަލޭގެފާނުގެ މައްޗަކަށް ދެންނުވެއެވެ. ﴿فسبح بحمد ربك﴾ އެބަހީ: ޙަމްދު ކުރުން އެކުވެފައިވާ ތަސްބީޙައަކުން އެކަލާނގެއަށް ތަސްބީޙަ ދަންނަވާށެވެ.\nތަސްބީޙައަކީ: ﷲ ތަޢާލާއާ އެކަށީގެންނުވާ އެންމެހާ ކަންކަމަކުން އެކަލާނގެ ހުސްޠާހިރުވަންތަ ކުރުމެވެ. އަދި ޙަމްދަކީ: މަތިވެރި ކުރުމާއި ލޯތްބާއެކު އެންމެ ފުރިހަމަ ގޮތުގައި ޘަނާ ދެންނެވުމެވެ. ހުސްޠާހިރުވަންތަ ކުރުމާއި ޙަމްދު ދެންނެވުން ޖަމާކުރުމާއެކު ﴿واستغفره﴾ “އަދި އެކަލާނގެ ޙަޟްރަތަށް އަސްތަޣްފާރު ކުރާށެވެ!” އެބަހީ ފާފަފުއްސެވުން އެދިވަޑައިގެން އެކަލާނގެ ޙަޟްރަތަށް ދަންނަވާށެވެ.\nފަހެ ﷲ ތަޢާލާ މިވަނީ2ކަމެއް ކުރުމަށް އެކަލޭގެފާނަށް އަމުރު ކުރައްވާފައެވެ:\nފުރަތަމައީ: ޙަމްދާއެކުވާ ތަސްބީޙައެވެ.\nދެވަނައީ: އަސްތަޣްފާރު ކުރުމެވެ.\nއިސްތިޣްފާރު ކުރުމަކީ ފާފަ ފުއްސަވައިދެއްވުމަށް އެދި ދެންނެވުމެވެ. އަދި ފާފަ ފުއްސެވުމަކީ ﷲ ތަޢާލާ އެކަލާނގެ އަޅުތަކުންގެ ފާފަތައް ފުއްސަވައިދެއްވައި އެކަން ފަހަނައަޅައި ގެންދެވުމާއެކު އެކަންކަން ވަންހަނާ ކޮށްދެއްވުމެވެ. މިއީ އަޅާ ޙާޞިލްކުރަން ބޭނުންވާ އޭނާގެ ލަނޑުދަޑިވެސް މެއެވެ. އެހެނީ ހަމަކަށަވަރުން އަޅާއީ ފާފަކުރުން ގިނަ ފުއްސެވުމަށް ބޭނުންޖެހިފައިވާ މީހެކެވެ. އެކަލާނގެ ރަޙްމަތް އޭނާއަށް ނުލިބިއްޖެނަމަ ހަލާކުވެ ހިނގާދާހުއްޓެވެ! މިހެންކަމުން ނަބިއްޔާ صلى الله عليه وسلم ޙަދީޘް ކުރައްވާފައި ވެއެވެ. ((لَنْ يَدْخُلَ أَحَدٌ مِنْكُم الْجَنَّةَ بِعَمَلِه)) قَالُوا: وَلاَ أَنْتَ يَا رَسُوْلَ اللهِ؟ قَالَ: ((وَلاَ أَنَا إِلاَّ أَنْ يَتَغَمَّدَنِي اللهُ بِرَحْمَتِه))  މާނައީ: “އެމީހެއްގެ ޢަމަލުތަކުގެ ސަބަބުން ތިޔަބައިމީހުންގެ ތެރެއިން އެކަކުވެސް ސުވަރުގެ ނުވަންނަހުއްޓެވެ.” [އަޞްޙާބު ބޭކަލުން] ދެންނެވިއެވެ. ކަލޭގެފާނުވެސް ތޯއެވެ؟ ޙަދީޘް ކުރެއްވިއެވެ. “ތިމަންކަލޭގެފާނުވެސް މެއެވެ. ﷲގެ ރަޙްމަތަށް ތިމަންކަލޭގެފާނުވެސް ވައްދަފައިވުމަށް ދާންދެނެވެ.” އެހެނީ ތިބާގެ މިޢަމަލު ތިބާ ބޭނުން ކަމުގައި ވާނަމަ ތިބާގެ ނިޢުމަތްތަކުގެ ތެރެއިން ނިޢްމަތެއްގެ ބަދަލު ކަމުގައި ހެދެއެވެ. އެންމެ ނިޢުމަތަކުން އެންމެހާ ނިޢުމަތްތައް ދެނެގަތުމަށްޓަކައެވެ. ސުވަރުގެ ލިބުމުގެ ބަދަލެއް ކަމުގައި އެކަން ހެދޭނީ ފަހެ ކިހިނަކުން ތޯއެވެ؟\nމިހެންކަމުން ބައެއް ދަންނަބޭކަލުން އެބޭކަލުންގެ ލިޔުންތަކުގައި ނަންގަނެފައި ވެއެވެ.\nإِذَا كَانَ بشُكْرِي نِعْمَةَ اللَّهِ نِعْمَةٌ عَلَيَّ لَهُ فِي مثلهَا يَجِبُ الشُّكْرُ\nفَكَيْفَ بُلُوعُ الشُّكْرِ إِلا بِفَضْلِهِ وَإِنْ طَالَتِ الأَيَّامُ وَاتَّصَلَ الْعُمْرُ\n“ﷲ ދެއްވާފައިވާ ނިޢުމަތަށް މިއަޅާ ޝުކުރުވެރިވުމަކީ، އެފަދަ ނިޢުމަތްތަކަށް ޝުކުރުވެރިވުން ޙައްޤުވާ ނިޢުމަތަކަށް ވީ ހިނދު، ފަހެ ޢުމުރު ދިގުވެ ދުވަސްތައް ދިގުދެމިގެން ދިޔަ ކަމުގައި ވީނަމަވެސް އެކަލާނގެ ފަޟްލުވަންތަ ކަމުން މެނުވީ ޝުކުރު އަދާކުރާނީ ކިހިނަކުންތޯއެވެ.”\n البخاري (5673) ومسلم (2816)\nމިއީ ފަޟީލަތުއްޝައިޚް މުޙައްމަދު ބުން ޞާލިޙް އަލްޢުޘައިމީން رحمه الله ލިޔުއްވާފައިވާ سورة النصرގެ ތަފްސީރުގެ ތަރުޖަމާއެވެ.


Security Council ah Myanmar aa medhu gotheh nunimmunu\nޔޫއެން ސެކިޔުރިޓީ ކައުންސިލްގައި ގަރާރަކަށް ބަހުސް ކުރެވޭ ބައްދަލުވުމެއް ކުރިއަށް ދަނީ\nމިއަންމާ އަސްކަރިއްޔާއިން މަދަނީ ސަރުކާރު ވައްޓާލައި ހިންގާމުންދާ ލާއިންސާނީ ޖަރީމާތައް ކުށްވެރި ކުރުމުގައި އދ. ގެ ސަލާމަތީ މަޖިލީސް ނުވަތަ ސެކިޔުރިޓީ ކައުންސިލްއަށް ގޮތެއް ނުނިންމުނެވެ. ގައުމުތައް ގުޅިގެން ބަޔާނެއް ނެރެން ބައިވެރިންނަށް ވަނީ އެކު ނުވެވިފަ އެވެ.\nމިއަންމާގައި ސުލްހަ ގާއިމު ކުރުމަށްޓަކައި އދ. މެދުވެރިވުމަށް އެމެރިކާ އަދި ބައިނަލްއަގްވާމީ ޖަމިއްޔާތަކުން ގޮވާލި ނަމަވެސް ހުކުރު ދުވަހުު އޮތް ބައްދަލުވުން ނިމުނީ ކުރާނެ ކަމެއް، ހަދާނެ ގޮތެއް ނޭނގި ކޮޅެއްގައިވެސް ނުޖެހި އެވެ.\nޗައިނާއާ ރަޝިއާ ކުރިން ވެސް ބުނަމުން އައީ މިއަންމާގައި ހިންގާ ކަންތައްތަކުގެ ތެރެއަށް ވަނުން ބުއްދިވެރި ނޫން ކަމަށާއި އެއީ ދާޚިލީ ކަމެއް ކަމަށެވެ. އދ. މިކަމުގައި އޮތް ބިރަކީ، ސެކިޔުރިޓީ ކައުންސިލުން މިއަންމާއާ ދެކޮޅަށް ގަރާރެއް ނެރެން ކުރާ މަސައްކަތްތަކަށް ޗައިނާއާ ރަޝިއާ ހުރަސް އަޅާނެ ކަމަށް ބެލެވުމެވެ. އެ ދެ ގައުމަށް ވެސް ވީޓޯގެ ބާރު ލިބިފައި އޮވެ އެވެ.\nމިއަންމާގައި ހިނގާ ހަމަނުޖެހުންތަކަށް ގޮތެއް ނިންމައި ދެއްވުމަށް އދ. އިން މިއަންމާއަށް ކަނޑައަޅުއްވާފައި ހުންނަވާ އެންވޯއީ ކްރިސްޓީން ޝްރޭނާ ބާގެނާ ބައްދަލުމުގައި މެންބަރު ގައުމުތަކަށް ގޮވާލެއްވި އެވެ. ވިދާޅުވީ ރައްޔިތުން މަގުތަކަށް ނުކުމެ ކުރަނީ އާދޭސް ކަމަށެވެ.\nއިނގިރޭސިވިލާތުން ބުނީ މެންބަރު ގައުމުތަކުން އެއްއަޑަކުން ވާހަކަދައްކަން ޖެހިފައިވާ ކަމަށާއި ސެކިއުރިޓީ ކައުންސިލް މެދުވެރިކޮށް މިއަންމާ އަސްކަރިއްޔާއާ މެދު އަމަލު ކުރާނެ އިތުރު ގޮތްތަކެއް ވިސްނާނެ ކަމަށެވެ.\nމިއަންމާ އަސްކަރިއްޔާއިން، އަން ސަން ސުޗީގެ މަދަނީ ސަރުކާރު ވައްޓާލީ ފެބްރުއަރީ އެކެއްގަ އެވެ. މިކަމާ ގުޅިގެން އެގައުމުގައި ހުއްޓިނެތި ހަމަނުޖެހުން ހިނގަމުންދާތާ މަހަކަށް ވުރެ ގިނަ ދުވަސްވީ އެވެ. އަސްކަރިއްޔާއަށް ދެކޮޅަށް މަގުތަކަށް އެއްވާ އާންމުންނަށް އަސްލު އުންޑައިން ހަމަލަދީ އެތައް ބަޔަކު ވަނީ މަރާލާފަ އެވެ. މި ހަމަނުޖެމުގައި މަރުވި މީހުންގެ އަދަދު 50 ފަހަނައަޅައި ވަނީ އިތުރުވެފަ އެވެ.\nޔޫއެން އެމެރިކާ އިނގިރޭސިވިލާތް + މިއަންމާ


ރިލްވާން ހޯދަން ކުރެވެން ހުރި ހުރިހާ ކަމެއް ކުރާނަން: ޝިފާޒު | Help Find Ahmed Rilwan (@moyameehaa)\nރިލްވާން ހޯދަން ކުރެވެން ހުރި ހުރިހާ ކަމެއް ކުރާނަން: ޝިފާޒު\nމިނިވަން ނިއުސްގެ ނޫސްވެރިޔާ އަހްމަދު ރިލްވާން، 28، ހޯދުމަށްޓަކައި އެމްޑީޕީ އަށް ކުރެވެން ހުރި ހުރިހާ މަސައްކަތެއް ކުރާނެ ކަމަށް، އެ ޕާޓީގެ އާ ނާއިބު ރައީސް މުހައްމަދު ޝިފާޒު މިއަދު ވިދާޅުވެއްޖެ އެވެ.\nއެމްޑީޕީ އޮފީހުގައި ބޭއްވި ނިއުސް ކޮންފަރެންސްގައި ޝިފާޒު ވިދާޅުވި ގޮތުގައި ރިލްވާން ގެއްލުނުތާ މިއަދަށް 23 ދުވަސްވެފައިވާ އިރު، އޭނާ އަށް ވީނުވީ ގޮތެއް ނޭނގުމަކީ ކަންބޮޑުވާ ކަމެކެވެ. ނަމަވެސް ދައުލަތުގެ އެއްވެސް ބަޔަކު މިކަމުގައި ކަންބޮޑުވެގެން މަސައްކަތްކުރާ ކުރާ ކަމުގެ އިހްސާސް ނުކުރެއްވޭ ކަމަށް އޭނާ ވިދާޅުވި އެވެ.\nއެ މަސައްކަތް ކުރިއަށް ގެންދިއުމަށާއި ރިލްވާން ހޯދުމަށްޓަކައި ރައްޔިތުންގެ މަޖިލީހުގެ ތެރެއިންނާއި އެހެން ގޮތްގޮތުން ވެސް ކުރެވެން ހުރި މަސައްކަތް އެމްޑީޕީން ކުރާނެ ކަމަށް ޝިފާޒު ވިދާޅުވި އެވެ. އެގޮތުން ރިލްވާން ގެއްލުނު މައްސަލައާ ގުޅިގެން އޭނާގެ އާއިލާ އިން ތައްޔާރުކުރަމުންދާ ޕެޓިޝަނަށް ސޮއި ހޯދުމަށް އެމްޑީޕީން މަސައްކަތް ކޮށްދޭނެ ކަމަށް ވެސް އޭނާ ވިދާޅުވި އެވެ.\n“ގެއްލިގެން މިއުޅެނީ. ނިޒާމުގެ ތެރެއިން ގެއްލިގެން މި އުޅެނީ. މިއީ ދިވެހި ރައްޔިތެއް. މައެއްގެ ދަރިއެއް. އާއިލާއެއްގެ މެމްބަރެއް…. މިކަމުގައި އަޅުގަނޑުމެންނަށް ކުރެވެން ހުރި ހުރިހާ ކަމެއް ކުރާނަން،” ރައްޔިތުންގެ މަޖިލީހުގެ ބާރަށު ދާއިރާގެ ކުރީގެ މެމްބަރު ޝިފާޒު ވިދާޅުވި އެވެ.\nމި މަހުގެ ހަތް ވަނަ ދުވަހުގެ ރޭ ގެއްލިފައިވާ ރިލްވާން ހޯދުމުގެ މަސައްކަތް ފުލުހުން ގެންދަނީ ކުރަމުންނެވެ. އަދި އެ މައްސަލައިގެ ތަހްގީގުގައި މިހާތަނަށް ހަތަރު މީހެއްގެ ޕާސްޕޯޓް ހިފަހައްޓާފައިވާ އިރު، ފުލުހުންގެ ބެލުމުގެ ދަށަށް ކާރެއް ވަނީ ގެންގޮސްފަ އެވެ. ނަމަވެސް މި މައްސަލައިގައި މިހާތަނަށް މީހަކު ހައްޔަރު ކުރި ކަމަށް ފުލުހުން ހާމައެއް ނުކުރެ އެވެ.\nރިލްވާން އެންމެ ފަހުން ފެނިފައިވަނީ މިމަހުގެ ހަތް ވަނަ ދުވަހުގެ ރޭ ދަންވަރު 12:45 ހާއިރު، ހުޅުމާލެ އަށް ދިއުމަށްޓަކައި ފެރީ ޓާމިނަލަށް ވަންނަނިކޮށެވެ. އޭނާ ހުޅުމާލެ އަށް ދިޔަކަން ކަށަވަރު ނުވި ނަމަވެސް، ހުޅުމާލޭގައި އޭނާ ދިރިއުޅޭ އެޕާޓްމަންޓްގެ ކުރިމަތިން މީހަކު ގަދަކަމުން ކާރަކަށް އަރުވައިގެން ގެންދިޔަ މަންޒަރު އެރޭ މީހަކަށް ފެނިފައިވެ އެވެ. އެ މައްސަލަ ފުލުހުންނަށް ރިޕޯޓްކޮށްފައިވާއިރު، އެރޭ ކާރަށް އަރުވައިގެން ގެންދިޔައީ ރިލްވާން ކަމެއް ނޭނގެ އެވެ.


Bodu3mahsala ge fahathu gai thibi meehun dheneganevijje: Suood\nރިލްވާން އާއު އަފްރާޝީމް އަލީ އަދި ޔާމީން ރަޝީދު: މައްސަލާގެ ފަހަތުގައި ތިބި މީހުން ވަނީ ހޯދިފަ\nޑރ. އަފްރާޝީމް އަލީ އާއި ބޮލްގާ ޔާމީން ރަޝީދު މަރާލި މައްސަލަ އާއި ނޫސްވެރިޔާ އަހުމަދު ރިލްވާން ގެއްލުވާލި މައްސަލާގެ ފަހަތުގައި ތިބީ ކޮން ބައެއްކަން ދެނެގަނެވިފައިވާ ކަމަށް ރިޔާސީ ކޮމިޝަންގެ ރައީސް ހުސްނުއް ސުއޫދު މިރޭ ވިދާޅުވެއްޖެ އެވެ.\nރާއްޖެޓީވީގެ ފަލަ ސުރުހީ ޕްރޮގްރާމްގައި ވާހަކަ ދައްކަވަމުން ސުއޫދު ވިދާޅުވީ އެ ތިން މައްސަލާގެ މޯޓިވް އާއި އޭގެ ފަހަތުގައި ތިބި މީހުން ހޯދިފައިވާ ކަމަށެވެ. ނަމަވެސް އެއީ ކޮން ބައެއް ކަމެއް ސުއޫދު ހާމައެއް ނުކުރައްވަ އެވެ. ވިދާޅުވީ ކޮމިޝަންގެ މަސައްކަތުގެ ކުރިމަރާލަން ބޭނުން ނުވާ ކަމަށެވެ.\nސުއޫދު ވިދާޅުވީ އެ މައްސަލަތަކުގެ ފަހަތުގައި ތިބި މީހުންނާއި މޯޓިވް ހޯދަން ތަހުގީގު އިދާރާތަކުން ވޭތުވެދިޔަ ދުވަސްތަކުގައި އެކަށީގެންވާ މަސައްކަތެއް ކޮށްފައިވާ ކަމަށް ގަބޫލު ނުކުރެވޭ ކަމަށެވެ. ނަމަވެސް ކޮމިޝަނުން އެކަމުގައި ފިޔަވަޅު އަޅައި، އޭގެ ފަހަތުގައި ތިބި މީހުން ވެސް އިންސާފުގެ ކުރި މައްޗަށް ގެންނާނެ ކަމަށް ވިދާޅުވި އެވެ.\nއެ ތިން މައްސަލާގެ މޯޓިވް ހޯދުމަކީ ކޮމިޝަންގެ އެންމެ ބޮޑު ކާމިޔާބީގެ ގޮތުގައި ސުއޫދު ފާހަގަ ކުރެއްވި އެވެ. ނަމަވެސް އޭގެ ފަހަތުގައި ތިބި މީހުންގެ މައްޗަށް ކުށް ސާބިތުވާ މިންވަރަށް މިހާތަނަށް ހެކި ލިބިފައި ނެތްކަން އޭނާ ފާހަގަކުރެއްވި އެވެ. ކުރިއަށް އޮތް ދުވަސްތަކުގައި އެ ހެކިތައް ވެސް ލިބޭނެ ކަމުގެ ޔަގީންކަން އެބަ އޮތް ކަމަށް ސުއޫދު ވިދާޅުވި އެވެ.\n"އަޅުގަނޑުމެންނަށް މިހާރު ލިބިފައިވާ މައުލޫމާތުތަކުގެ އަލީގައި ވެސް އެ އާއިލާތަކަށް އިންސާފު ހޯދައިދެވޭނެ ކަމުގެ ފުރިހަމަ ޔަގީންކަން އެބަ އޮތް،" ސުއޫދު ވިދާޅުވި އެވެ.\nސުއޫދު ވިދާޅުވީ ތަހުގީގު އެއްކޮށް ނިންމާލުމަށް ބޮޑެތި ހުރަސްތަކެއް ހުރި ކަަމަށެވެ. އެގޮތުން މައްސަލަތަކާ ގުޅިގެން އެކި ފަރާތްތަކުގެ ބަޔާން ނެގި ނަމަވެސް 2017 ވަނަ އަހަރު ތަސްދީގު ކުރި ޖިނާއީ އިޖުރާއަތުގެ ގާނޫނު އޮންނަ ގޮތުން އެ ބަޔާންތައް ޝަރީއަތުގައި ސާބިތު ނުކުރެވޭނެ ކަމަށް ވެސް ސުއޫދު ވިދާޅުވި އެވެ.\nމަރުގެ ކޮމިޝަނުން އަންނަނީ ނޫސްވެރިޔާ އަހުމަަދު ރިލްވާން ގެއްލުވާލި މައްސަލަ އާއި ޑރ. އަފްރާޝިމް އަދި ބްލޮގާ ޔާމީން ރަޝީދުގެ މަރުގެ މައްސަލައިގެ އިތުރުން ވެސް އާންމުނަށް ހުޅުވާލައިގެން ހުށަހެޅުނު ގިނަ މައްސަލަތަކެއް ވެސް ތަހުގީގު ކުރަމުންނެވެ.\nއިންކްއަރީ ކޮމިޝަން އަހުމަދު ރިލްވާން މަރު + ޔާމީން ރަޝީދުގެ މަރު ހުސްނުއް ސުއޫދު


SunOnline: Kelaa bandharu ge2vana maruhalaa kuriah dhany\nކެލާ ބަނދަރުގެ ދެވަނަ މަރުހަލާ ކުރިއަށްދަނީ\nއަހުމަދު ޖައިޝަން 29 Jun 2020, 13:46\nކެލާ ބަނދަރު ތަރައްގީކުރުމުގެ މަސައްކަތް ކުރިއަށްދަނީ --- ފޮޓޯ : އެމްޓީސީސީ\nހއ. ކެލާގެ ބަނދަރު ޑިޒައިންކުރުމާއި އިތުރަށް ތަރައްގީ ކުރުމުގެ ދެވަނަ މަރުހަލާގެ މަސައްކަތްތައް ފެށިގެން އެބަކުރިއަށް ދެ އެވެ.\nއެމްޓީސީސީއާ ހަވާލުކޮށްގެން ކުރިއަށް ގެންދާ އެ ޕްރޮޖެކްޓްގެ ދެވަނަ މަރުހަލާގެ ދަށުން ތަފާތު ގިނަ މަސައްކަތްތަކެއް ދަނީ ކުރަމުންނެވެ. އެގޮތުން ޑްރެޖިންގެ މަސައްކަތްތައް ނިންމުމާއެކު މޫރިން ބޯއިސް އިންސްޓޯލް ކުރުމުގެ މަސައްކަތް ކުރިއަށްދާ ކަމަށް އެމްޓީސީސީއިން ވަނީ ބުނެފައެވެ.\nއެމްޓީސީސީއިން ބުނެފައިވަނީ ބަންދަރުގެ މަޝްރޫއުގެ ދަށުން މިހާރު ރިވެޓްމެންޓް ކޮންސްޓްރަކްޝަންގެ މަސައްކަތް ކުރިއަށްދާ ކަމަށެވެ.\nކެލާ ބަނދަރުގެ މަޝްރޫއުގެ ދަށުން 12،768 ކިއުބިކް މީޓަރު ޑްރެޖްކުރުމުގެ މަސައްކަތް ކުރިއަށްދާނެއެވެ. އަދި 30 މީޓަރުގެ ބްރޭކްވޯޓާ އާއި 220 މީޓަރުގެ ރިވެޓްމެންޓް މަސައްކަތް ކުރިއަށްދާއިރު 1،445 ސްކުއެއާ މީޓަރުގެ ޕޭވް އޭރިއާއެއްގެ މަސައްކަތްވެސް ކުރާނެ ކަމަށް އެމްޓީސީސީއިން ވަނީ ބުނެފަ އެވެ.\nއެމްޓީސީސީއަށް ހަވާލުކޮށްފައިވާ އެ ޕްރޮޖެކްޓަކީ 17.4 މިލިއަން ރުފިޔާގެ ޕްރޮޖެކްޓެކެވެ. އެ ޕްރޮޖެކްޓު ނިންމުމަށް ދީފައިވަނީ 410 ދުވަހެވެ. އެގޮތުން މިދިޔަ އަހަރުގެ ޖުލައި 30ގައި ހަވާލުކޮށްފައިވާ އެ ޕްރޮޖެކްޓްގެ މަސައްކަތް ފަށާފައިވަނީ މިދިޔަ ސެޕްޓެމްބަރު މަހުގެ ތެރޭގަ އެވެ.\nހެނބަދޫ ބަނދަރު މަސައްކަތުގެ 71 ޕަސެންޓް ނިމިއްޖެ\nހުޅުދޫ ބަނދަރު ފުންކުރުމުގެެ މަސައްކަތް ފަށައިފި\nނެއްލައިދޫ ބަނދަރު މަސައްކަތުގެ ބޮޑުބަޔެއް ނިމިއްޖެ


Video balaigen boak koshumun bolugai play button eh | Mihaaru\nބޯކޮށި ކަސްޓަމަރު (ކ) އަދި އޭނާ ބޯކޮށާ މީހާ އަށް ދެއްކި މަންޒަރު.\nބޯކޮށަންވީ ގޮތް ވީޑިއޯއިން ދެއްކުމުން ބޮލުގައި އިނީ "ޕްލޭ ބަޓަން" އެއް\n09 ޖެނުއަރީ 2019 - 06:19 1 comment\nފޮޓޯއެއް ނުވަތަ ވީޑިއޯއަކުން ފެންނަ މީހެއްގެ ބޮލުގެ އިސްތަށިގަނޑު ހުރި ގޮތަށް ކޮށަން ބޭނުންވާ ނަމަ މިހާރަށް ވުރެ ބޮޑު ސަމާލުކަން ދޭށެވެ. އެހެން ނޫނީ ޗައިނާގެ މި ޒުވާނާ އަށް ލިބުނު ކަހަލަ ލަނޑެއް ލިބިދާނެ އެވެ.\nބޯކޮށަން ދިޔަ ތަނުގެ މީހާ އަށް އޭނާ ވީޑިއޯއެއް ޕޯސްކޮށްފައި، އޭގައި އެ ފެންނަ ގޮތަށް ބޯކޮށަން ބޭނުން ކަމަށް ބުންޏެވެ. އޭގައި ފެންނަ މީހާގެ ބޯ ދެ ފަރާތުން ތުނިކޮށްފައި މަތިން އިސްތަށިގަނޑު ސްޓައިލްކޮށްފައި ހުރި އިރު އެއް ފަރާތުން ފެންނަނީ "ޕްލޭ ބަޓަން" އެކެވެ.\nކަސްޓަމަރަށް ސަމާލުކަން ނުދެވުނު ކަމަކީ އޭނާގެ ޕޯސް ކުރި ވީޑިއޯގެ މަތީގައި ތިނެސްކަނަށް އިން ޕްލޭ ބަޓަން އިންކަމެވެ.\nނަތީޖާއަކީ އެ ބަޓަން ވެސް ހިމެނޭ ގޮތަށް ކޮށާލުމެވެ. އެންމެ ބަޓަނެއް ވެސް ނޫނެވެ. ބޮލުގެ ދެ ފަރާތުގައި ބޮޑު ދެ ބަޓަން ހެދި އެވެ.\nމި މަންޒަރު ފެންނަ ފޮޓޯތަކެއް ސޯޝަލް މީޑިއާގައި ވަރަށް ބޮޑަށް ދައުރުވެ، ވަރަށް ގިނަ ބަޔަކު ޖޯކް ވެސް ޖަހާފައިވެ އެވެ. އެއް ބަޔަކު ބުނެފައި ވަނީ "ތިއޮތީ އެހެން މީހެއްގެ ސްޓައިލް ކޮޕީކުރަން ހަދައިގެން އަމިއްލަ ސްޓައިލެއް ހެދިފައި" ކަމަށެވެ.\nބޯކޮށާ މީހާ އަށް ކަސްޓަމަރު ދެއްކި މަންޒަަރު.\n"އަހަންނަށް ވަރަށް ޔަގީން މި ސްޓައިލް ޓްރެންޑަކަށް ވެސް ބަދަލުވެގެން ދާނެކަން،" ޗައިނާގެ ސޯޝަލް މީޑިއާ ވެބްސައިޓް، ވެއިބޯގައި މީހަކު ބުންޏެވެ.\nއެހެން މީހަކު ބުނީ ލިބޭ ލަނޑަކުން ވެސް ރަނގަޅެއް ވެދާނެ ކަމަށާއި މިއީ އެކަހަލަ ކަމެއް ކަމަށެވެ.\nއިތުރު ލިޔުންތައް ޗައިނާ ފެޝަން


Alhugandumennaa behey ves echcheh noon corona virus akee- Jaabir - AO News\nއަޅުގަނޑުމެންނާ ބެހޭ ވެސް އެއްޗެއް ނޫން ކޮރޯނާ ވައިރަސްއަކީ- ޖާބިރު\nކޮރޯނާ ވައިރަސް އަކީ ރާއްޖޭގެ ރައްޔިތުން ނާ ބެހޭ ވެސް އެއްޗެއް ނޫން ކަމަށާއި ރާއްޖޭގެ ރައްޔިތުން ލޮކްޑައުންކޮށްގެން އުޅޭ މައްސަލައަކީ ސިޔާސީ މައްސަލައެއް ކަމަށް ރައްޔިތުންގެ މަޖިލިހުގެ ކާށިދޫ ދާއިރާގެ މަޖިލިސް މެމްބަރު ވިދާޅުވެއްޖެއެވެ.\nކުރިއަށް އޮތް ލޯކަލް ކައުންސިލް އިންތިހާބު ވީހާވެސް އަވަހަކަށް ބޭއްވުމަށް “ކައުންސިލް އިންތިހާބުގެ ހާއްސަ ގާނޫނަށް އިސްލާހު ގެނައުމުގެ ބިލު”ގެ އިބްތިދާއީ ބަހުސް ގައި ވާހަކަ ދައްކަވަމުން ޖާބިރު ވިދާޅުވީ ރައްޔިތުން ލޮކްޑައުން ކޮށްގެން އުޅޭ މައްސަލައަކީ ގަބޫލުކުރައްވަވާ މައްސަލައެއް ނޫންކަމަށާއި އެއީ ސިޔާސީ މައްސަލައެއްކަމަށެވެ.\n“އިންޑިއާއިން ވެކްސިން ލިބުނަސް، ކޮންމެ ތާކުން ވެކްސިން ލިބުނަސް އަޅުގަނޑުމެން މި ތިބީ އަވަހަށް ވެކްސިން ވެސް ލިބިގެން އަޅުގަނޑުމެންނަށް\nމި ދިމާވެގެން އުޅޭ މައްސަލަތަކު ން އަރައިގަތުމަށް” ޖާބިރު ވިދާޅުވިއެވެ.\nޖާބިރު ވިދާޅުވީ ރާއްޖެއަށް ޓުއަރިސްޓުން ބާރަށް އެބަ އަންނަ ކަމަށާއި ރާއްޖޭގެ ބެޑް ކެޕޭސިޓީ އިތުރުކުރަން އެބަޖެހޭކަމަށެވެ.\n“ޚަރަދު ބޮޑު މޮޑެލަކަށް ރާއްޖެ މި އޮންނަނީ. އެހެންވީމާ، އަޅުގަނޑުމެންނަށް އިންވެސްޓްމެންޓްސްތަކަށް ރިކަވަރީ އެބަ ލިބެންޖެހޭ. ހުއްޓިފައި ހުރި\nޕްރޮޖެކްޓުތައް ހިނގަން އެބަޖެހޭ. ލާމަރުކަޒީ އުސޫލުން ދިވެހިރާއްޖޭގެ ކަންކަން ހިނގަމުންދާއިރުގައި ރާއްޖޭގެ އުތުރާއި ދެކުނުން؛ މިސާލެއްގެ ގޮތުން އުލިގަމުގައި ހުރި ހޮޓާ އަޅުގަނޑު މި އައީ ބަލާފަ. އެތާނގައި ވާވަދެގެންގޮސް އެ ހޮޓަލުގައި އެތާ ހިނގޭނެ ގޮތެއް ވެސް ނެތް. އެތަން ވެސް އެއީ ވެސް ދައުލަތުގެ ފައިސާ ނޫންތޯ. އަވަހަށް އެ ހޮޓާ ވެސް ދީ، ބައިވަރު ޔޮޓުފަހަރު އުލިގަމުގައި އެބަހުރި. ބައިވަރު ވަސީލަތްތައް ބޮޑުތިލަދުންމަތީގައި އެބަހުރި. ހަމައެއާއެކު މެދުރާއްޖެތެރޭގައި ވެސް އެބަ ހުރި” ޖާބިރު ވިދާޅުވިއެވެ.\nއިތުރަށް ވާހަކަ ދައްކަވަމުން ޖާބިރު ވިދާޅުވީ ފުލް ލޮކްޑައުން އަކަށް ދާން ޖެހޭނީ މާދަމާ ނޫން ކަމެއްވެސް ނޭނގޭ ކަމަށާއި ދުނިޔެއިން އެކިޔަނީ3ވަނަ ވޭވަކަށް އިންތިޒާރު ކުރާ ވާހަކަ ކަމަށެވެ. އަދި ރާއްޖޭގެ މީހުންނަކީ ފަތުރުވެރިކަމުގެ މަސައްކަތުން ދުނިޔޭގައި އުޅޭ ބައެއް ކަމަށާއި އެހެން ކަމުން މަސްވެރިކަން ކުރިއަރުވަން އެބަ ޖެހޭ ކަމަށެވެ.\nޖާބިރު މިގޮތަށް ވިދާޅުވެފައިވާއިރު މި އަހަރު ފެށުނުފަހުން ރިސޯޓު މުވައްޒަފުން ކޮވިޑަށް ޕޮޒިޓިވްވާ މިންވަރު ވަނީ އިތުރުވެފަ އެވެ. އެގޮތުން އިއްޔެ އެކަނިވެސް 20 މުވައްޒަފަކު ޕޮޒިޓިވް ވެފައިވާކަމަށް ހެލްތު އިމަޖެންސީ އޮޕަރޭޝަން ސެންޓަރުން ބުންޏެވެ. ރާއްޖޭގައި މިވަގުތު ކޮވިޑް ޕޮޒިޓިވް 953 މީހަކު ތިބި އިރު، އޭގެ ތެރޭގައި 28 ރިސޯޓަކުން ފެނުނު 273 ކޭސް ހިމެނެ އެވެ.\nކާށިދޫ ދާއިރާ މެމްބަރު އަބްދުﷲ ޖާބިރުކޮވިޑް-19\nކާށިދޫ ދާއިރާގެ މެންބަރު ޖާބިރުގެ ކޮއްކޮ ހައްޔަރުކޮށްފި\nކާށިދޫ ދާއިރާގެ މެންބަރު ޖާބިރަށް ހަމަލާދިން ކަމުގެ ތުހުމަތުގައި ދެ މީހަކު ހައްޔަރުކޮށްފި


Raajje in himabissaai rubella natthaalaafai vaathy WHO in ekan faahaga koffi - AO News\nރާއްޖެއިން ހިމަބިއްސާއި ރުބެއްލާ ނައްތާލާފައިވާތީ ޑަބްލިއުއެޗްއޯ އިން އެކަން ފާހަގަކޮށްފި\nދިވެހިރާއްޖެއިން ހިމަބިއްސާއި ރުބެއްލާ އެއްކޮށް ނައްތާލައިފައިވާތީ ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯގެ 73 ވަނަ ސަރަހައްދީ ބައްދަލުވުމުގައި އެކަން ފާހަގަކޮށްފިއެވެ.\nޑަބްލިއުއެޗްއޯއިން ދިވެހިރާއްޖެ ހިމެނޭ ސަރަހައްދުން މި ބަލި ނައްތާލުމަށް ޓާގެޓް ކޮށްފައިވަނީ 2023ވަނަ އަހަރުގެ ކުރިންނެވެ. އެގޮތުން ދިވެހިރާއްޖެވަނީ ޓާގެޓުގެ ކުރިން މި ބަލި ނައްތާލާ ސައުތްއީސްޓް އެޝިއާ ސަރަހައްދުން މި ބަލި ނައްތާލި އެންމެ ފުރަތަމަ އެއް ގައުމުގެ ޝަރަފު ހޯދާފައެވެ. އެޗްޕީއޭއިން ހާމަ ކުރި ގޮތުގައި މި ބަލި މިހާ އަވަހަށް ނައްތާލުމުގެ މައިގަނޑު ސަބަބަކީ ގައުމީ ފެންވަރުގައި ހިންގުނު ވެކްސިން ދިނުމުގެ ޕްރޮގްރާމު ތަކުގެ ނަތީޖާއެވެ. އޭގެ އިތުރުން ރާއްޖޭގައި މި ބަލި ދެނެގަތުމަށް ރަނގަޅު ފެންވަރުގެ ތަހުލީލުތައް ކުރެވޭފަދަ ލެބޯޓަރީތައް ގާއިމުވެފައި ހުރުން އެއީވެސް މި ބަލި ނައްތާލުމުގައި ފަސޭހަވި އެއްކަމެއް ކަމުގައި އެޗްޕީއޭއިން ވަނީ ހާމަކޮށްފައެވެ.\nޑަބްލިއުއެޗްއޯއިން ދިވެހިރާއްޖެ އަކީ ހިމަބިހި ނައްތާލާފައިވާ ގައުމެއް ކަމަށް މީގެ ކުރިން 2017 ވަނަ އަހަރު ނިންމާފައި ވީނަމަވެސް އަލުން އެ ބަލި ފެނިފައިވަނީ މިއަހަރުގެ ޖެނުއަރީ މަހުގެ ތެރޭގައެވެ. އެގޮތުން ފެބްރުއަރީ މަސް ނިމުނު އިރު ރާއްޖޭއިން އެ ބަލި ޖެހިފައިވާ 12 މީހަކު ވަނީ ފެނިފައެވެ. މިކަމާއި ގުޅިގެން އެޗްޕީއޭގެ އިސްނެގުމުގެ މަތިން ހެލްތް މިނިސްޓްރީގެ އެހީ ތެރިކަމާއި އެކު ރާއްޖޭގައި ވަނީ ފެބްރުއަރީ މަހުގެ ތެރޭގައި “މަވެސް ޖަހައިފިން” މި ޝިއާރުގެ ދަށުން ހިމަބިއްސާއި ރުބެއްލާ އަށް ވެކްސިން ދިނުމުގެ ހާއްސަ ކެމްޕެއިނެއް ފައްޓާފައެވެ. މި ކެމްޕެއިނަކީ ރާއްޖޭގައި މިހާތަނަށް ބޭއްވުނު ވެކްސިން ދިނުމުގެ އެންމެ ބޮޑު ކެމްޕެއިނެވެ. އެގޮތުން މި ކެމްޕެއިނުގެ ދަށުން ވަނީ ރާއްޖޭގައި ތިބި އުމުރުން6މަހާއި 40 އަހަރާ ދެމެދުގެ މީހުންގެ ތެރެއިން ހިމަބިހި ވެކްސިންގެ2ޑޯޒް ނުލިބި ތިބި އެންމެންނަށް ވެކްސިން ދީފައެވެ. ރާއްޖޭގައި މަސައްކަތް ކުރާ ބިދޭސީން ހިމެނޭ ގޮތަށް މި ކެމްޕެއިން ކުރިއަށް ގެންގޮސްފައިވަނީ 410،000 މީހުންނަށް އަމާޒުކޮށްގެނެވެ.\nދިވެހިރާއްޖޭގައި ގައިންގަޔަށް އަރާ ބަލިތަކަށް އަމާޒުކޮށްގެން ފުރަތަމަ ވެކްސިން ދޭން ފައްޓާފައިވަނީ 1976ވަނަ އަހަރުގައެވެ. އަދި ހިމަބިއްސަށް ވެކްސިން ދޭން ފައްޓާފައިވަނީ 1983ވަނަ އަހަރުއެވެ. 2005 ވަނަ އަހަރާއި 2006 ވަނަ އަހަރު ރާއްޖޭގައިވަނީ އެމް. އާރު (މީސްލްސް، ރުބެއްލާ) ވެކްސިން ކެމްޕޭނެއް ހިންގާފައެވެ. އަދި 2007 ވަނަ އަހަރުން ފެށިގެން ހިމަބިއްސަށް ދެވޭ ހާއްސަ ދެވަނަ ޑޯޒެއް ނެޝަނަލް އިމިއުނައިޒޭޝަން ޝެޑިއުލަށް އިތުރުކުރެވުނެވެ.\nޑަބްލިއުއެޗްއޯގެ މަންދޫބު، ރައީސްގެ އަރިހަށް ވަދާޢީ ޒިޔާރާތް ކުރައްވައިފި\nކޮވިޑް19:ވެކްސިނެއް އެންމެ އަވަހަށްވެސް ބޭނުންކުރަން ފެށޭނީ 2021 ވަނަ އަހަރު\nކޮވިޑް-19: އެއްދުވަހުން ރެކޯޑް އަދަދަކަށް މީހުން ޕޮޒިޓިވްވެއްޖެ\nކޮވިޑް-19ގެ ސަބަބުން ގައިންގަޔަށް ނާރާ ބަލިތަކަށް ފަރުވާދިނުމަށް ހުރަސްއެޅޭ: ޑަބްލިއުއެޗްއޯ


Hiley gaanoonee lafaa dhinumuge harakaai mifaharu Eydhafushee gai\nހިލޭ ގާނޫނީ ލަފާ ދިނުމުގެ ހަރަކާތް މިފަހަރު އޭދަފުށީގައި\nޕީއައިއެލްސީން މީގެ ކުރިން ބޭއްވި ހަރަކާތެއްގައި، ބަޔަކަށް ގާނޫނީ ލަފާ ދެނީ.–ފޮޓޯ: ޕީއައިއެލްސީ\nތަފާތު އެކި ކަންކަމުގައި ގާނޫނީ އެހީތެރިކަން ފޯރުކޮށްދިނުމަށް ޕަބްލިކް އިންޓްރެސްޓް ލޯ ސެންޓަރު (ޕީއައިއެލްސީ) އާއި ޔޫތު މިނިސްޓްރީ ގުޅިގެން ބާއްވާ ދެވަނަ މޮބައިލް ލީގަލް އެއިޑް ކްލިނިކް ބ. އޭދަފުށީ ހިންގަން ތައްޔާރުވެއްޖެ އެވެ.\nމިމަހުގެ 27-28 ނިޔަލަށް ބާއްވާ މި ހަރަކާތުގައި ޕީއައިއެލްސީގެ 8 ވަކީލުން އެހީތެރިކަން ފޯރުކޮށްދެއްވާނެ އެވެ.\nއޭދަފުށީގައި ބާއްވާ ހަރަކާތުގައި ގެވެށި އަނިޔާ އިން ރައްކާތެރިވުމާ ގުޅޭގޮތުން އާއްމުން ހޭލުންތެރިކުރުމުގެ ޕްރޮގްރާމެއް ހިންގާނެ އެވެ. އޭދަފުށީ މަލްޓިޕާޕަސް ސެމިނާ ރޫމުގައި މިކަން އޮންނާނީ އަންނަ ހުކުރުދުވަހު ހަވީރު 4:00 އިން 6:00 އަށެވެ.\nއެއަށްފަހު ރާއްޖޭގެ ގާނޫނީ ނިޒާމަށް އާއްމުން ހޭލުންތެރިކުރުވުމުގެ ޕްރޮގްރާމެއް ހުކުރު ދުވަހުގެ ރޭ 8:00-10:00 އަށް މަލްޓިޕާޕަސް ސެމިނާ ރޫމުގައި އޮންނާނެ އެވެ. އޭގައި، ގާނޫނީ ނިޒާމް ބައްޓަންވެފައިވާ ގޮތްތަކާއި ގާނޫނު ފަހުމުވުމުގައި ގެންގުޅެންޖެހޭނެ މިންގަނޑުތަކާއި އާއްމުންނަށް މުހިއްމު ކަންކަމާ ގުޅޭގޮތުން ހޭލުންތެރިކުރުވާނެ އެވެ.\nމީގެ އިތުރުން ގާނޫނީ ވަކީލެއްގެ އެހީތެރިކަން ބޭނުންވާ މީހުންނަށް އެހީތެރިކަން ފޯރުކޮށްދިނުމަށް ޕީއައިއެލްސީގެ ލޯޔަރުން އެހީތެރިކަން ދޭނެ އެވެ. އަދި މައްސަލަތައް ބަލައި އެފަދަ މައްސަލަތަކުގައި އެހީތެރިކަން ފޯރުކޮށްދިނުން ހިމެނެ އެވެ. އެގޮތުން ނުކުޅެދުންތެރިކަން ހުންނަ މީހުންނާއި އުމުރުން ދުވަސްވީ މީހުންނާއި އެކަނިވެރި މައިންނާއި ބަފައިންނަށް އިނާޔަތާއި އެހީ ހޯދަން ފޯމު ފުރުން ހިމެނެ އެވެ.\nމި ޕްރޮގްރާމު ހިންގުމަށް ހަމަޖެހިފައިވަނީ އަންނަ ހޮނިހިރު ދުވަހު ހެނދުނު 9:00 އިން މެންދުރުފަހު 2:00 އަށް އޭދަފުށީ ކައުންސިލު އިދާރާ ކުރިމަތީގަ އެވެ.\nޕަބްލިކް އިންޓްރެސްޓް ލޯ ސެންޓަރ އަކީ ހިލޭ ސަބަހަށް މަސައްކަތްކުރާ އަމިއްލަ ޖަމިއްޔާއެކެވެ. މި ޖަމިއްޔާގެ ރައީސާ އަކީ ކުރީގެ އެޓާނީ ޖެނެރަލް އޮފީހުގެ ސްޓޭޓް ކައުންސެލް އަލްއުސްތާޛާ މަރިޔަމް ޝުނާނާއެވެ. މި އަހަރުގެ ފެބްރުއަރީ މަހު ރަޖިސްޓްރީކޮށް ހިންގަންފެށި މި ޖަމިއްޔާގައި ހިމެނޭ މެންބަރުންނަކީ ޤާނޫނީ ވަކީލުންނާއި ޤާނޫނު ކިޔަވާ ދަރިވަރުންނެވެ.\nޕީއައިއެލްސީން ބުނިގޮތުގައި ރާއްޖޭގެ އެކި ސަރަހައްދުތަކުގައި ލީގަލް އެއިޑް ކްލިނިކް ހިންގަން ވަނީ ރާވައިފަ އެވެ. އެގޮތުން މީގެ ފުރަތަމަ ޕްރޮގްރާމު ބޭއްވީ އައްޑޫގަ އެވެ. އޭދަފުށީގައި މި ބާއްވަނީ މީގެ ދެވަނަ ޕްރޮގްރާމެވެ.


Wuhan lab in ufehdhi virus varah baaru gadha - Hali News\nވޫހާން ލެބުން އުފެއްދި ވައިރަސް ވަރަށް ބާރުގަދަ\n20 September 2021, 07:18\nވޫހާން އިން ފެށިގެން އައި ކޮވިޑް19ގެ އަސްލު ހޯދިފައި ނުވީނަމަވެސް ޗައިނާގެ ވޫހާންގެ ލެބޯޓްރީއަށް ތުހުމަތުގެ އިނގިލި ދިއްކުރެވެއެވެ. އިނގިރޭސި ސަން ނޫހުން ވަނީ އައު ދިރާސާތަކެއްގެ އަލީގައި ވޫހާން ލެބޯޓްރީން ކޮރޯނާ ވައިރަސް އަށް ބަދަލު ގެނައުމަށްކޮށްފައިވާ މަސައްކަތް ހާމަކޮށްފައެވެ.\nވޫހާން ލެބޯޓްރީން ވަނީ ވާލުގައި ގުދުރަތީ ގޮތުން އުފެދޭ ކޮރޯނާ ވައިރަސް ނަގައިގެން އެ ވައިރަސް ދިހަ ހާސް ގުނައަށް ބާރުގަދަ ވައިރަސްއަކަށް ބަދަލުކޮށްފައެވެ.\nޗައިނާ ލެބޯޓްރީން މިކަން ކޮށްފައި ވަނީ އެމެރިކާއިން ދީފައިވާ ފައިސާ އިންނެވެ. މި ފައިސާއަކީ އެމެރިކާ ސަރުކާރުން ދިރާސާއަށް އެމެރިކާ ސަރުކާރުގެ ކޮވިޑް19އާ ބެހޭ މުޝީރު އެންތޮނީ ފައުޗީ އިސްވެ ހުންނެވި ނޭޝަނަލް އިންސްޓިއުޓް އޮފް ހެލްތަށް ދިން ފައިސާއެވެ. އަދި ފައުޗީ ވަނީ ކޮރޯނާއަށް އިތުރަށް ދިރާސާ ތައް ކުރުމަށް މި ފައިސާއިން ބައެއް ނިއުޔޯރކްގެ އީކޯ ހެލްތު އެލައެންސް އިންސްޓިއުޓަކަށް ދީފައެވެ. ވޫހާން ލެބަށް ފައިސާ ދީފައި ވަނީ މި އިންސްޓިއުޓުންނެވެ.\nއީކޯ ހެލްތު އެލައެންސްގެ ޕީޓާ ޑާޒާކްއަކީ ފައުޗީގެ ރައްޓެއްސެކެވެ. އަދި ކޮވިޑްގެ އަސްލު ފޮރުވުމަށް މަސައްކަތް ކުރާ ފަރާތެއްވެސް މެއެވެ.\nރުޓްގަރޒް ޔުނިވަރސިޓީގެ ބައެލޮޖީ ޕްރޮފެސަރ ރިޗަރޑް އީބްރައިޓް ވިދާޅުވާ ގޮތުން ވޫހާން ލެބޯޓްރީން ކޮރޯނާ ވައިރަސްއަށް ބަދަލު ގެނައުމަށް ކޮށްފައިވާ މަސައްކަތާ ބެހޭ ގިނަ ޑޮކިއުމެންޓްތަކެއް މިހާރު ވަނީ ލިބިފައެވެ.\nއަމިއްލައަށް މީހުން ދަންޖައްސައި ނުހެދުމަށް ތާލިބާން ސަރުކާރު ގޮވާލައިފި


Tiger aai Disha raajjeyga | Fainu Online\nއަޙުމަދު ނާފިޒް 12 ނޮވެމްބަރު 2020, ބުރާސްފަތި, 19:43\nބޮލީވުޑްގެ މަޝްހޫރު ދެތަރިން ކަމަށްވާ ޓައިގަރ ޝްރޮފް އާއި ދިޝާ ޕަޓާނީ ރާއްޖެ އަތުވެއްޖެއެވެ.\nއެތައްބައެއްގެ މަޤްބޫލުކަން ހޯދާފައިވާ މި ދެ ތަރިން ޗުއްޓީ ހޭދަކުރަމުންދަނީ ރ. އަތޮޅުގެ ރިސޯޓެއް ކަމަށްވާ އިންޓަކޮންޓިނެންޓަލް މާމުނާގާ ރިސޯޓުގައެވެ.\nޓައިގަރ އާއި ދިޝާގެ އިތުރުން ދާދިފަހުން ކައިވެނިކުރި ބަތަލާ ކާޖަލް އާއި އޭނާގެ ފިރިމީހާ ވެސް މިވަގުތު ދަނީ ރާއްޖޭގައި ޗުއްޓީ ހޭދަކުރަމުންނެވެ. އަދި މަޝްހޫރު ކެޓްރީނާ ކައިފް ވެސް ހުރީ ފޮޓޯޝޫޓަކަށް އައިސް ސޮނެވާފުށި ރިސޯޓުގައެވެ. މީގެ އިތުރުން، ބޮލީވުޑްގެ މަގްބޫލު ނެށުންތެރިޔާ ރިތިކް ރޯޝަން ވެސް މިއަދު ހެދުނު ވަނީ ރާއްޖެ އައިސްފައެވެ. އޭނީ ޗުއްޓީ ހޭދަކުރަމުން ދަނީ ރަންދެލި ރިސޯޓުގައެވެ.\nމުސްލިހާ 1 year ago\nނާފިޒް ހާދަ ބޮލީވުޑޭ ދޯ. ގަދަ އިނގޭ.\nއަލީ 1 year ago\nކީއްކުރާނީ އައީ ؟\nޓައިގަރުން އެރީ ދޯ\nކެޓްރީނާ މަންމަ 1 year ago\nފައިނު އޮންލައިންއަކަށް ނުކެރޭ ކެޓްރީނާ އައީމަ އެވާހަކަ ޖަހާކަށް.